မဏိပူရပြည်နယ် အမျိုးသမီးလှုပ်ရှားမှုသမိုင်း ( သို့မဟုတ် ) နူပီးလန် – HI Burma\nHome\tဆောင်းပါး\tမဏိပူရပြည်နယ် အမျိုးသမီးလှုပ်ရှားမှုသမိုင်း ( သို့မဟုတ် ) နူပီးလန်\nမဏိပူရ(Manipur)ဟူသော အမည်မှာ ရတနာမြေ( Jeweled Land )ဟု အဓိပ္ပါယ် ရပါသည်။ မဏိပူရပြည်နယ်သည် အိန္ဒိယနိုင်ငံ အရှေ့မြောက်ဒေသတွင် တည်ရှိပြီး မြန်မာနိုင်ငံ စစ်ကိုင်းတိုင်း၊ ချင်းပြည်နယ်တို့နှင့် နယ်နမိတ်ချင်းထိစပ်လျက်ရှိသည်။ အခြားဆက်စပ်နေေသာ အိန္ဒိယနိုင်ငံ၏ ပြည်နယ်များမှာ မြောက်ဖက်တွင် နာဂပြည်နယ်( Naga Land ) တောင်ဖက်တွင် မီဇိုရမ်ပြည်နယ် (Mizoram) အနောက်ဖက်တွင် အာသံပြည်နယ်(Assam) တို့နှင့်ဆက်စပ်နေသည်။ ဧရိယာအကျယ်အဝန်းအားဖြင့် ၂၂၃၂၇ Square kilometer ကျယ်ဝန်း၍ မဏိပူပြည်နယ်သည် ပင်လယ်ရေမျက်နှာပြင်အထက် ၇၉၀ မီတာအမြင့်တွင် တည်ရှိသည်။ ပြည်နယ်၏ လူဦးရေမှာ ၂ သန်းခန့်ရှိပြီး သုံးပုံနှစ်ပုံခန့်မှာ မဏိပူရီ ခေါ် ကသည်းလူမျိုးများ ဖြစ်ကြသည်။ ကျန်လူမျိုးများမှာ နာဂနှင့်ချင်း(ကူကီး)အနွယ်ဝင်များဖြစ်သည်။\nမဏိပူပြည်နယ်တွင် ဘာသာစကား ကွဲပြားသော လူမျိုးနွယ်စုပေါင်း (Tribes) ၂၉ မျိုးခန့်နေ ထိုင်ကြသည်။ အဓိက သုံးစွဲသော ဘာသာစကားမှာ မဏိပူရီခေါ် ကသည်းစကားဖြစ်သည်။ မြေအနေ အထား၏ ၉၂ ရာခိုင်နှုန်းမှာ တောင်တန်းဒေသများဖြစ်ကြပြီး ကျန်မြေပြန့်ဒေသတွင် ကသည်း လူမျိုးများ အများစုနေထိုင်ကြသည်။ ပြည်နယ်၏မြို့တော်မှာ အင်ဖါး (Imphal) ဖြစ်သည်။ မနုဿဗေဒ၊ ဘာသာဗေဒပညာရှင်တို့၏ လေ့လာမှုအရ ကသည်းလူမျိုးတို့သည် တိဘက်တိုဘားမင်း အုပ်စုဝင်ဖြစ် ကြပြီး မွန်ဂိုလွိုက်အနွယ်မှ ဆင်းသက်လာသည်ဟု သိရသည်။ ဘာသာစကားအားဖြင့် မြန်မာ(ဗမာ)နှင့် ချင်း လူမျိုးတို့နှင့်နီးစပ်မှုရှိသည်။\nကသည်းလူမျိုးအများစုသည် ဟိန္ဒူနှင့် ရိုးရာနတ်ဘုရားများကို ကိုးကွယ်ကြကာ တောင်ပေါ်တိုင်းရင်းသားဖြစ်သော နာဂနှင့် ချင်းကူကီးအနွယ်ဝင်များ သည် ခရစ်ယာန် ဘာသာကို ကိုးကွယ်ယုံကြည်ကြသည်။ ပန်ဂယ်လ် (Pangal) ခေါ် ကသည်းလူမျိုးများ အစ္စလမ် ဘာသာကို ကိုးကွယ်ကြသည်။ အခြားနတ်ကိုးကွယ်ကြသော တောင်ပေါ်သားများလည်း ရှိသည်။ မဏိပူရပြည်နယ်၏ အဓိက စီးပွားရေးမှာ ဆန်စပါးစိုက်ပျိုးခြင်းဖြစ်သည်။ (ကသည်းလူမျိုးများအား ရုံးသုံးအခေါ် မဏိပူရီ Manipuri ဟူ သည့်အမည်ဖြင့်သာ ဤဆောင်းပါး၏ နောက်ပိုင်းတွင် သုံးစွဲဖေါ်ပြ သွားပါမည်။ ၎င်းတို့သည် မိမိ ကိုယ်မိမိခေါ်ဆိုရာတွင် Meitei ဟု ခေါ်ဝေါ်ကြသည်။)\nအိန္ဒိယနိုင်ငံသည် ဇာတ်စနစ်ခွဲခြား၍ လူတန်စား ဖိနှိပ်မှုနှင့် အမျိုးသမီးများအပေါ်တွင် ချုပ်ချယ် ကန့်သတ်မှု များသောနိုင်ငံအဖြစ် သတ်မှတ်နိုင်သည်။ သို့သော် အိန္ဒိယ အရှေ့မြောက်ဒေသရှိ မဏိပူရ ပြည်နယ် အပါအဝင်ပြည်နယ် (၇) ခုသည် ပြည်မဒေသ (Main Land) နှင့် ရုပ်ရည်အရသော် လည်းကောင်း၊ ဓလေ့ထုံစံယဉ်ကျေးမှုများအရသော်လည်းကောင်း၊ ကွဲပြားခြားနားမှုများရှိသည်။ အရှေ့ မြောက် ၇ ပြည်နယ်တွင်နေထိုင်သော လူမျိုးစုအများစုမှာ မွန်ဂိုလွိုက်အနွယ်ဝင်များ ဖြစ်ကြသည်။ မဏိပူရီ အမျိုးသမီးများ၏ဘဝနှင့် အိန္ဒိယပြည်မဒေသရှိ အမျိုးသမီးများဘဝနှင့် များစွာကွာဟ မှုရှိပါ သည်။\nအထူးသဖြင့် တောင်အာရှဒေသရှိနိုင်ငံများတွင် ရိုးရာအစဉ်အလာများအရ အမျိုးသမီးများသည် အိမ်ထဲမှအိမ်ပြင် မထွက်ရဘဲ အိမ်မှုကိစ္စများကိုသာ ဆောငရွက်ကြရ၏။ စီးပွားရေး၊ လူမှုရေး၊ နိုင်ငံရေး ကိစ္စအဝဝကို အမျိုးသားများကသာ ဆောင်ရွက်ကြသည်။\nသို့သော် မဏိပူရီ အမျိုးသမီးများသည် စီးပွားရေး၊ လူမှုရေး၊ နိုင်ငံရေး၊ ဘာသာရေး နယ်ပယ် အသီးသီးတွင် အမျိုးသားများနှင့်ရင်ဘောင် တန်း၍ ဆောင်ရွက်နိုင်ကြရုံမျှမကဘဲ မဏိပူရီလူမျိုးတို့၏ အမျိုးသားရေးလှုပ်ရှားမှုများကို ၎င်းတို့က ဦးဆောင်၍ လမ်းဖွင့်ပေးခဲ့ကြသည်ဟု နိုင်ငံရေးနှင့် သမိုင်းသုတေသီများ သုံးသပ်ပါသည်။ ယင်းအမျိုး သမီးလှုပ်ရှားမှုများသည် အိန္ဒိယနိုင်ငံအတွင်းရှိ ဤပြည်နယ်ငယ်လေး၏ ထူးခြားမှုတခုဟုပင် ဆိုနိုင် ပါ သည်။ (အခြားထူးခြားမှုတခုမှာ မြင်းစီး၍ ပိုလိုရိုက်သော ကစားနည်းကို မဏိပူလူမျိုးတို့က စတင် တီ ထွင်ကစားခဲ့ကာ ကမ္ဘာကြီးအား လက်ဆောင်ပေးခဲ့သည်ဟု ဖေါ်ပြကြသည်။)\nThe First Nupi Lan – 1904 (Photo: RKCS Art Gallery ) http://www.e-pao.net\nပထမနူပီးလန် Nupi Lan(၁၉၀၄)\nအကြောင်းအရာ အဖြစ်အပျက်ကို မတင်ပြမှီ နူးပီးလန်(အချို့က Nupi lal ဟုလည်း ရေးပြပါသည်။ အဓိပ္ပါယ်မှာ အတူတူပင်ဖြစ်သည်။) ဆိုသောမဏိပူဝေါဟာရကို ပထမ မိတ်ဆက်လို ပါသည်။ နူပီးသည် မြန်မာစကားဖြင့် အမျိုးသမီးဖြစ်ပြီး လန်ဆိုသည်မှာ စစ်ပွဲဟု အဓိပ္ပါယ်ရသည်။ Nupi Lan မှာ အမျိုးသမီးတို့၏စစ်ပွဲ(Women’s War) ဟု အဓိပ္ပါယ်ရသည်။ ၁၉၀၄ ခုနှစ်တွင် ဖြစ်ပျက်ခဲ့သော အမျိုးသမီးလှုပ်ရှားမှုကို မဏိပူရီ သမိုင်းပညာရှင်တို့က ပထမနူပီးလန်အဖြစ် မှတ် တမ်းတင်ခဲ့ကြသည်။\n၁၈၂၄ ခုနှစ် အင်္ဂလိပ် – မြန်မာ ပထမစစ်ပွဲအပြီးတွင် ရှုံးနိမ့်ခဲ့သော မြန်မာဘုရင် ဘကြီးတော်က ရခိုင်၊ မဏိပူရ၊ အာသံနှင့် တနင်္သာရီနယ်ကို အင်္ဂလိပ်ထံသို့ လွှဲအပ်ပေးခဲ့ရသည်။ အင်္ဂလိပ်တို့သည် မဏိပူရ နယ်ကို ၎င်းတို့ လက်အောက်ခံအဖြစ် မသိမ်းသွင်းဘဲ မြန်မာတို့ ဝင်ရောက် စွက်ဖက်ခွင့်မရှိသော သီးခြားလွတ်လပ်သည့် နိုင်ငံအဖြစ် သတ်မှတ်ကာ ကြားခံနယ်အဖြစ်ထားရှိခဲ့ပါသည်။\nမဏိပူဘုရင်သည် မဏိပူရပြည်နယ်ကို အင်္ဂလိပ်စစ်တပ်များ အကူအညီဖြင့် မြန်မာတို့ လက်အောက်မှ ပြန်လည်သိမ်းယူ ခဲ့သဖြင့် ထိုအချိန်မှစ၍ အင်္ဂလိပ်တို့၏ နိုင်ငံရေးအရ လွှမ်းမိုးမှုကို ခံခဲ့ရသည်။ တရားဝင် မဟုတ်ခဲ့ သော်လည်း အင်္ဂလိပ်တို့၏ လက်အောက်ခံနိုင်ငံ (Vassal state ) အဆင့်သို့ ကျရောက်ခဲ့ရသည်။ သို့သော် ၁၈၉၁ ခုနှစ် ဧပြီလ ၂၇ ရက်နေ့တွင် အင်္ဂလိပ်တို့သည် စစ်အင်အား ၈ ထောင်ကျော်သုံးကာ မဏိပူရ တနယ်လုံးကို တိုက်ခိုက်သိမ်းပိုက်ခဲ့သည်။ (၁၈၈၅ ခုနှစ် မန္တလေးအား သိမ်းယူစဉ် အင်္ဂလိပ် တို့သည် စစ်အင်အား ၁ သောင်း အသုံးပြုခဲ့သည်။)\nအင်္ဂလိပ်တပ်များအား မဏိပူရီလူမျိုးများက ပြင်း ပြင်းထန်ထန် ခုခံကာကွယ်ခဲ့ကြသည်။ မဏိပူရနယ်ကို အောင်နိုင်ပြီးသောအခါ အင်္ဂလိပ်တို့က မျိုးချစ် စိတ်ပြင်းထန်သော မဏိပူရီလူမျိုးတို့ကို တင်းကြပ်စွာ ဖိနှိပ်အုပ်ချုပ်ခဲ့ကြသည်။ ထိုဖိနှိပ်မှုများထဲတွင် အခမဲ့အဓမ္မလုပ်အားပေးစေခိုင်းမှုသည် ပြည်သူတို့၏နေ့စဉ် ဘဝကို ဒုက္ခအပေးဆုံးနှင့် အပြင်းထန်ဆုံး ဖြစ်ခဲ့ရသည်။\nမဏိပူရနယ်ကို မဏိပူရီ မဟာရာဇာများ အုပ်ချုပ်ခဲ့စဉ်ကပင် Lal Lup ခေါ် အခမဲ့လုပ် အားပေးစနစ်တခုရှိခဲ့သည်။ ထိုစနစ်အရ မဏိပူနယ်ကို ၆ ပိုင်းခွဲကာ အပိုင်းတိုင်းရှိ အရွယ်ရောက်ပြီး သော ယောက်ျားများအား စစ်တပ်ဖွဲ့စည်းပုံအတိုင်း ဖွဲ့စည်း၍ အခမဲ့လုပ်အားပေးစေသည်။ အဖွဲ့ဝင် တိုင်းသည် ရက်ပေါင်း ၄၀ စေ့တိုင်း ဘုရင်ထံတွင် (၁၀)ရက် အခမဲ့လုပ်အားပေးကြရသည်။ အများ အားဖြင့် လယ်ယာလုပ်ငန်း၊ လမ်းသစ်ဖောက်ခြင်းနှင့် အခြားလူမှုလုပ်ငန်းများကို လုပ်ဆောင်ကြရခြင်း ဖြစ်သည်။ လိုအပ်သောအခါများတွင် ၎င်းတို့ကို စစ်တပ်အဖြစ် ပြောင်းလဲဖွဲ့စည်း၍ စစ်မြေပြင်သို့ စေလွှတ်သည်။\nLal Lup ၏အဓိပ္ပါယ်မှာ ( Lal War, lup organization ) စစ်တပ်ဖွဲ့ပင်ဖြစ်သည်။ ထိုစနစ်ကို မဟာရာဇာ Chura Chand Sing လက်ထက်တွင် ပြည်သူများက ဆန့်ကျင်၍ ဖျက်သိမ်း ခဲ့ပြီးဖြစ်သည်။ အင်္ဂလိပ်တို့သည် မဏိပူရနယ်ကို သိမ်းပိုက်ပြီးသောအခါ ယခင်အတိုင်း Lal Lup အဖွဲ့ကို အပိုင်း ၄ ပိုင်းခွဲ၍ ဖွဲ့စည်းစေကာ အင်္ဂလိပ်စစ်တပ်အတွက် အခမဲ့လုပ်အားပေးစေခဲ့သည်။ စစ်လက် နက်နှင့် ရိက္ခာများကို တောင်ပေါ်လမ်းအတိုင်းထမ်းပိုး၍ သယ်ဆောင်ပေးကြရသည်။ အင်္ဂလိပ် စစ်တပ်များမှ အခြားဒေသများသို့ ခရီးလှည့်လည်သွားလာကြသောအခါများတွင်လည်း လိုက်ပါ၍ ရိက္ခာနှင့် ခဲယမ်းမီးကျောက်များကို သယ်ဆောင်ပေးကြရသည်။\nအင်္ဂလိပ်တို့ သိမ်းယူပြီးနောက် မဏိပူရပြည်နယ်မြို့တော် အင်ဖားမြို့နှင့် အာသံပြည်နယ်ကို ဆက်သွယ်ထားသော ကားလမ်းကို စတင်တည်ဆောက်ခဲ့သည်။ လမ်းဖောက်ရာတွင် ပြည်သူလူထုကို အဓမ္မလုပ်အားပေးစေ ခိုင်းခဲ့သည့် အပြင် လမ်းဖောက်လုပ်မှု၏ ကုန်ကျစရိတ်တဝက်နှင့် တံတားများပြုပြင်ထိန်းသိမ်းရေးခ ကုန်ကျစရိတ် ကိုလည်း မဏိပူရီပြည်သူများမှ ကျခံစေရမည်ဟု သတ်မှတ်ခဲ့သည်။ ထို့အပြင် အိမ်ခွန်များကိုလည်း တိုးမြှင့်ကောက်ခံခဲ့သည်။\nအင်္ဂလိပ်အစိုးရသည် ထိုသို့ ဖိနှိပ်မှုများကို တိုးမြှင့်လုပ်ရုံသာမက ၁၈၉၁ ခုနှစ်၊ မတ်လ ၂၄ ရက်နေ့ အင်္ဂလိပ်နှင့် မဏိပူရီလူမျိုးတို့ ဖြစ်ပွါးသော တိုက်ပွဲတွင် မဏိပူရီစစ်သားများ သိမ်းယူခဲ့သည့် ရူပီးငွေ ၂ သိန်းခွဲကိုလည်း ပြန်လည်၍ ပေးဆောင်ရန် တောင်းဆိုခဲ့သည်။ ထို့အပြင် အင်္ဂလိပ်အစိုးရ အမှုထမ်းများအတွက် နှစ်စဉ်ရူပီးငွေ ၃ သိန်း ၇ သောင်း ၅ ထောင်ကိုလည်း အရစ်ကျ ပေးဆောင်ရန်နှင့် အင်္ဂလိပ်အစိုးရကို ပဏ္ဍာဆက်သသည့်အနေဖြင့် ရူပီးငွေ ၅ သောင်းကိုလည်း မဏိပူရပြည်နယ်မှ ပေးဆောင်ရန် ထပ်မံတောင်းခံခဲ့သည်။\nအင်္ဂလိပ်အစိုးရ၏ မတရားဖိနှိပ်လာမှု များကြောင့် ပြည်သူများ မကျေမနပ်မှုများတိုးမြင့်လာသည်။ ထိုမကျေမနပ်မှုများတိုးမြင့်လာနေချိန် ၁၉၀၄ ခုနှစ် ဇူလိုင်လ ၆ ရက်နေ့တွင် Kahawairamban ( မြန်မာအဓိပ္ပါယ် အားဖြင့် လူအများ စုဆုံရာဈေး) ဈေး၌ မီးလောင်မှုတခု ဖြစ်ပွါးခဲ့သည်။ ထိုမီးလောင်မှုတွင် ဆိုင်ခန်း(၃၀၀)အပါ ဈေးအဆောင် (၂၈)ဆောင် မီးလောင်ကျွမ်းခဲ့သည်။\nထိုလ ၁၅ ရက်နေ့တွင် အင်္ဂလိပ်စစ်တပ်မှ အရာရှိကပ္ပတိန် Natta နှင့် လက်ဖတင် နင် Dulop တို့နေထိုင်ရာ ဘန်ဂလိုအိမ်များလည်း မီးလောင်မှု ဖြစ်ပွါးခဲ့သည်။ ဩဂုတ်လ ၄ ရက်နေ့တွင် အခြားအရာရှိတဦး၏ နေအိမ်ဘန်ဂလိုတခု ထပ်မံ၍ မီးလောင်ကျွမ်းခဲ့ပြန်သည်။ ထိုမီး လောင်ကျွမ်းမှုတွင် ဆီအဝတ်ပါတ်ထားသော မီးတုတ်တခုကို အခင်းဖြစ်ပွားရာနေရာမှတွေ့ရှိခဲ့သည်။ ယင်းကြောင့် ထိုမီးလောင်မှုများသည် ဒေသခံပြည်သူတို့မှ စည်းရုံးလှုပ်ဆောင်မှုကြောင့်ဖြစ်သည်ဟု အင်္ဂလိပ်အာဏာပိုင်များက တထစ်ချယူဆခဲ့လေသည်။\nအထူးသဖြင့် မဏိပူရဘုရင်၏မိသားစုမှ ဦးဆောင်၍ ပြုလုပ်ခြင်း ဖြစ်သည်ဟု မှတ်ယူခဲ့ကြသည်။ ထို့နောက်တွင် အင်္ဂလိပ်အစိုးရသည် အင်ဖားရှိ ပြည်သူများအား ပြင်းထန်စွာ အရေးယူ အပြစ်ဒဏ်ခတ်နိုင်ရန် ပြင်ဆင်ခဲ့သည်။ စက်တင်ဘာလ ၃၀ ရက်နေ့တွင် အင်္ဂလိပ်အစိုးရ၏ နိုင်ငံရေး ကိုယ်စားလှယ် ( Political Agent ယင်းမှာ ပြည်နယ် အုပ်ချုပ်ရေးမှူး အဆင့်ရှိ ) ဒုဗိုလ်မှူးကြီး H.St. Maxwe က မီးလောင်ကျွမ်းခဲ့သောအိမ်များ ပြန်လည် တည်ဆောက်နိုင်ရန်အတွက် အင်ဖားမြို့သူမြို့သားများအား ကဘော်လွင်ပြင်ဒေသ ( မြန်မာပြည် တမူးဒေသေ)မှ ကျွန်းသစ်များကို သယ်ယူပေးရမည်ဟု အမိန့်ထုတ်ပြန်လိုက်သည်။\nယင်းထုတ်ပြန် လိုက်သော အမိန့်သည် ပြစ်မှုကျူးလွန်သူများကိုသာ ရည်ရွယ်ခြင်း မဟုတ်ဘဲ အမျိုးသားရေး စိတ်ဓာတ် ပြင်းထန်သော မဏိပူရီလူမျိုးအားလုံးကို ရည်ရွယ်၍ ထုတ်ပြန်လိုက်ခြင်းဖြစ်သည်။ ( အင်ဖားနှင့် ကဘော်လွင်ပြင် ဒေသသည် မိုင် ၇၀ ခန့်ကွာ ဝေးပြီး တောတောင်အထပ်ထပ်ကို ဖြတ်ကျော် ရမည်ဖြစ် သည်။ ထိုစဉ်က မော်တော်ကားကို အသုံး မပြုနိုင်သေးချေ။ )\nပြည်သူအများက ကိုယ်စားလှယ်စေလွှတ်၍ ထိုအမိန့်ကို ပြန်လည်ရုတ်သိမ်းပေးရန် တောင်းဆိုခဲ့ကြသော်လည်း ဒုဗိုလ်မှူးကြီး H.St. Maxwe က လုံးဝပယ်ချခဲ့သည်။ ထို့အပြင် အမိန့်ကို မလိုက်နာပါက အရေးယူရန်အတွက် စစ်ပုလိပ် တပ်ဖွဲ့တခုကိုလည်း အင်ဖားမြို့ သို့ ခေါ်ယူချထားလိုက် သည်။ စစ်ပုလိပ်တပ်ဖွဲ့ နေထိုင်ရာ တန်းလျားဆောက်လုပ်ရန်နှင့် စစ်ပုလိပ်တပ်ဖွဲ့အတွက် အထွေထွေ ကုန်ကျစရိတ်ကို မဏိပူရီပြည်သူများမှ ကျခံစေရမည်ဟု ထပ်ဆင့်ကာ အမိန့်ထုတ်ခဲ့သည်။\nအင်္ဂလိပ် အစိုးရ၏ မတရားသော လုပ်ရပ်သည် မဏိပူရီပြည်သူများအကြားတွင် ပြင်းထန်စွာ ရိုက်ခတ်သွားခဲ့ပြီး ပြည်နယ်တရားရုံး ရှေ့တွင် လူထုအစည်းအဝေးကြီး တရပ်ကျင်းပကာ ဆန့်ကျင်ကန့်ကွက်သည့် အနေ ဖြင့် မတရားထုတ်ပြန်သော အမိန့်များကို မလိုက်နာရန် ဆုံးဖြတ်ခဲ့ကြသည်။ အင်အား ၅၀၀၀ ကျော်ခန့် တက်ရောက်ခဲ့သော ထိုလူထုအစည်းအဝေးကြီးကို အင်္ဂလိပ်အစိုးရက အကြမ်းဖက်နှိပ်နင်း ခဲ့သည်။ ဘုရင့်မျိုးနွယ် ၆ ဦးကို ဖမ်းဆီး၍ ဘင်္ဂလားနယ်( ယခုဘင်္ဂလာဒေ့ရှ်နယ် ) သို့ နယ်နှင်ဒါဏ်ပေး လိုက် သည်။ ပြည်သူအများစု၏ မကျေနပ်မှုများသည် ပိုမိုမြင့်တက်လာခဲ့သည်။\nသို့သော် ငွေကြေးတတ်နိုင် သူများက ပျက်စီးသွားသော အဆောက်အအုံများကို ပြန်လည်တည်ဆောက်ရန် လိုအပ်သော ပစ္စည်း များကို စတင်စုဆောင်းပေးခဲ့ကြသည်။ ထိုအချိန်တွင် အမျိုးသမီးများသည် အာဏာပိုင်များအား ဆန့် ကျင်ရန် အပြင်းအထန် အုံကြွလာသည်။ ထောင်သောင်းများစွာသော အမျိုးသမီးများသည် ဈေးရုံ များ၊ ဈေးဆိုင်ခန်းများအတွင်းမှ အုပ်စုလိုက် အဆက်မပြတ်ထွက်လာကြကာ လမ်းမများပေါ်တွင် စုရုံးခဲ့ကြ သည်။ ထိုနောက် ဒုဗိုလ်မှူးကြီး H.St. Maxwe အိမ်သို့ ချီတက်ကာ မတရားထုတ်ပြန်သောအမိန့်ကို ပြန်လည်၍ ရုတ်သိမ်းရန် ဆန္ဒပြတောင်းဆိုခဲ့ကြသည်။\nKahawairamband ဈေးတွင် အရောင်း အဝယ်များ လုံးဝရပ်တန့်သွားခဲ့ပြီး ဆန္ဒပြပွဲသည် တရက်ထက်တရက် ပိုမိုပြင်းထန်လာခဲ့သည်။ အင်္ဂလိပ် အစိုးရသည် အခြေအနေကို ထိမ်းသိမ်းနိုင်ရန် မဏိပူပြင်ပရှိ စစ်တပ်များကို ခေါ်ယူချထားရသော အခြေ အနေသို့ ရောက်ခဲ့ရသည်။ ဆန္ဒပြပွဲအစပိုင်းတွင် ရဲတပ်ဖွဲ့မှ အကြမ်းဖက် နှိမ်နင်းခဲ့၍ အမျိုးသမီးအချို့ ဒဏ်ရာရခဲ့ကြသည်။ နောက်ပိုင်းတွင် ဆန္ဒပြပွဲသည် တရက်ထက်တရက် ပြင်းထန်လာ၍ အစိုးရ၏ အုပ်ချုပ်ရေးယန္တရားသာမက ပြည်သူတို့၏ နေ့စဉ်ဘဝလှုပ်ရှားမှုများပါ ရပ်တန့်သွားခဲ့ရသည်။\nထို အကြပ်အတည်းများနှင့် ရင်ဆိုင်ရသောအခါ အင်္ဂလိပ်အစိုးရသည် ၎င်းတို့ ထုတ်ပြန်ထားသော အမိန့်များကိုပြန်လည် ရုတ်သိမ်းပေးခဲ့ရသည်။ ယင်းသို့ လှုပ်ရှားမှုသည် အချိန်ကာလအားဖြင့် တို တောင်းသော်လည်း ယင်း၏ အကျိုးသက်ရောက်မှုသည် မဏိပူရပြည်နယ်၏ နိုင်ငံရေး၊ စီးပွားရေး၊ လူမှုရေးအခြေအနေများပေါ်တွင် အရှိန်ဩဇာကြီးမားခဲ့သည်။\nဤအမျိုးသမီးလှုပ်ရှားမှုကို မဏိပူပြည် သူများ၏ အမျိုးသားရေးလှုပ်ရှားမှုနှင့် ကိုလိုနီနယ်ချဲ့ဆန့်ကျင်ရေးလှုပ်ရှားမှုကို မျက်စိဖွင့်ပေးခဲ့သော ကြောင့် သမိုင်းသုတေသီတို့မှ ပထမနူပီးလန် ( အမျိုးသမီးတို့၏ ပထမစစ်ပွဲ ) အဖြစ် သတ်မှတ်ဂုဏ်ပြု မှတ်တမ်းတင်ခဲ့ကြသည်။\nမှတ်ချက်။ ။ Kahawairamband ဈေးကို ယခုအခါ Ima bazaar ( အမေများဈေး ) ဟုလည်း ခေါ် ပါသည်။ ယင်းဈေးတွင် ဈေးရောင်းချသူများမှာ အမျိုးသမီးများသာဖြစ်ပြီး ဆိုင်ခန်းပေါင်း တစ်သောင်း ဝန်းကျင် ခန့်ရှိပါသည်။ အင်ဖားမြို့လည်တွင် တည်ရှိသော ယင်းဈေးသည် ယခုထက်တိုင် အမျိုးသမီး လှုပ်ရှားမှုများ၏ အချက်အခြာနေရာ ဖြစ်နေဆဲပင် ဖြစ်သည်။\nThe Second Nupi Lan- 1939 (Photo: RKCS Art Gallery)\nဒုတိယနူပီးလန် ( ၁၉၃၉ )\nဒုတိယနူပီးလန် ( ၁၉၃၉ ) သည် ဒုတိယကမ္ဘာစစ် ကာလ၌ ဖြစ်ပွားခဲ့သည်။ ဆန်စပါး ထုတ်လုပ် ရောင်းချမှုသည် မဏိပူပြည်နယ်၏ အဓိက စီးပွားရေး ဖြစ်သည်။ ဆန်စပါး ထုတ်လုပ်မှုသည် မဏိပူရရှိ လယ်သမားများအတွက်သာမက အမျိုးသမီးများအတွက်လည်း အရေးပါသော စီးပွားရေး လုပ်ငန်း တခုဖြစ်သည်။ အမျိုးသမီးများသည် စပါးစိုက်ပျိုးသည်မှစ၍ ဈေးကွက်သို့ ဆန်တင် ပို့ရောင်း ချကြသည်အထိ ပါဝင်လုပ်ကိုင် ဆောင်ရွက်ကြသည်။ မဏိပူရနယ်ကို အင်္ဂလိပ်တို့က သိမ်းယူပြီးသော အခါ လွတ်လပ်စွာ ကူးသန်းရောင်းဝယ်ခွင့်မူဝါဒအရ မဏိပူရပြည်နယ်အတွင်းမှ ဆန်စပါးများကို ပြင်ပ သို့ အကန့်အသတ်မရှိ တင်ပို့ရောင်းချခဲ့ကြသည်။\nမှတ်တမ်းများအရ ၁၈၉၄ – ၉၅ တွင် ဆန်အချိန် Maunds (၈)ထောင်ကို Nagalan ပြည်နယ် Kohima မြို့သို့ တင်ပို့ရောင်းချခဲ့သည်။ ( ၁ Maunds လျှင်ကီလိုဂရမ် ၄၀ ရှိသည်။) ထိုစဉ်က တင်ပို့မှုမှာ နွားလှည်း (သို့မဟုတ်) လူကိုယ်တိုင်ထမ်းပိုး၍ သယ်ယူရောင်းချခြင်းဖြစ်သည်။ အင်္ဂလိပ်အစိုးရ လက် အောက်တွင် ဆန်စပါးရောင်းဝယ်မှုနှင့် တင်ပို့မှုကို မရဝါရီလူမျိုး အိန္ဒိယအမျိုးသားက လက်ဝါးကြီး အုပ်ချုပ်ကိုင်လာခဲ့ပြီး စပါးများကို အမြောက်အများဝယ်ယူကာ ကြိတ်ခွဲသိုလှောင်ခဲ့ကြသည်။\n၁၉၂၅ ခုနှစ်တွင် မော်တော်ကားကို စတင်အသုံးပြုနိုင်လာသောအခါ ဆန်တင်ပို့မှုမှာ ( ၁၅၅၀၁၄ ) Maunds အထိ မြင့်တက်လာခဲ့သည်။ ၁၉၃၈ ခုနှစ်တွင် ( ၃၇၂၁၇၄ ) Maunds အထိမြင့်တက်လာခဲ့ သည်။ ဆယ်နှစ်ကျော်ကာလတွင် စိုက်ပျိုးမြေဧကပေါင်း ( ၁၀၃၂၂ ) ဧကတိုးချဲ့နိုင်ခဲ့သော်လည်း ဆန် စပါး တင်ပို့မှုမှာ (၂၁၇၁၆၄) Maunds အထိမြင့်တက်ခဲ့သည်။\nမရဝါရီကုန်သည်များသည် ဆန်စက် များကို တလုံးပြီးတလုံး တိုးချဲ့တည်ဆောက်၍ ဆန်များကို တိုးမြှင့်ပို့ဆောင်နေကြသည်။ ဆန်ဈေးနှုန်း များမြှင့်တက်လာ၍ အခြားကုန်ဈေးနှုန်းများလည်း မြင့်တက်လာခဲ့ရပေသည်။ ၁၉၃၉ ခုနှစ် ဩဂုတ် လဆန်းတွင် မိုးသည်းထန်စွာ ရွာသွန်းခဲ့၍ ရေလွှမ်းမိုးမှုများ ဖြစ်ပွားခဲ့ကာ စပါးခင်းများလည်း ပျက်စီး ခဲ့ရသည်။\nထို့အပြင် ထိုနှစ် နိုဝင်ဘာလလယ်တွင် နောက်တကြိမ် မိုးသီးမုန်တိုင်းများ ကျရောက်ခဲ့၍ ရိတ်သိမ်းလုဆဲဆဲ စပါးခင်းများလည်း ပျက်စီးခဲ့ရသည်။ ဆန်စပါးအလွန်အကျွံ တင်ပို့မှုနှင့် သဘာဝဘေး အန္တရာယ်များက မဏိပူပြည်နယ်အတွင်းတွင် ဆန်ပြတ်လပ်မှုများ ဖြစ်စေခဲ့ပြီး ဈေးများတွင်လည်း ဆန်ဝယ်ယူ၍ မရနိုင်သော အခြေအနေသို့ ဆိုက်ရောက်ခဲ့ရသည်။\nအချို့မိခင်တို့သည် ကလေးငယ်များ ထမင်းတောင်းလာချိန်တွင် ဆန်ပြတ်လပ်မှုကြောင့် ကလေးငယ်များ၏ဆန္ဒကို ဖြည့်ဆည်းမပေးနိုင် သော အနေအထားသို့ ရောက်ခဲ့ကြသည်ဟု ဆိုသည်။ ထိုအခြေအနေတွင် မရဝါရီ ကုန်သည်များသည် စပါးများကို ရနိုင်သမျှဝယ်ယူကြိတ်ခွဲပြီး မဏိပူရပြည်နယ်ပြင်ပသို့ ဆန်များကို ဆက်လက်တင်ပို့ နေကြဆဲဖြစ်သည်။\n၁၉၃၉ ခုနှစ် စီမံအုပ်ချုပ်ရေးဆိုင်ရာ အစီရင်ခံစာအရ ၁၉၃၉ ခုနှစ် ဒီဇင်ဘာလ (၁၁) နေ့တွင် တေရာကိုက်သဲ ( Tera Kerthel ) ဈေးမှ Ariban Chaobition Devi ဆိုသူ အမျိုးသမီးသည် ၎င်းနှင့် အဖော်လေးငါးဦးခန့် စုရုံး၍ မရဝါရီကုန်သည်များထံ သယ်ယူသွားသော စပါးလှည်းများကို ပိတ်ဆို့ထားမြစ်ကာ မရဝါရီကုန်သည်များထံ စပါးမရောင်းပါရန် ပန်ကြားခဲ့ကြသည်။ Khawaramban ဈေးတွင် ရောင်းချရန် ဆန်(၁)Maund ပင်မရှိအောင် ပြတ်လပ်သွားခဲ့သည်ဟုဆိုသည်။\nထိုအခြေ အနေများကို မကျေနပ်၍ အမျိုးသမီး(၆၀)ခန့်သည် စုဝေးတိုင်ပင်ကာ ဆန်များကို ပြင်ပသို့ မတင်ပို့ ရေးကို တောင်းဆိုရန် ဆုံးဖြတ်ခဲ့ကြသည်။ နောက်တရက်တွင် Khawaramban ဈေး၌ အမျိုး သမီးတထောင်ကျော်ခန့်စုရုံးပြီး ပြင်ပသို့ ဆန်တင်ပို့မှုနှင့် ဆန်အမြောက်အများကြိတ်ခွဲနေမှုကို ရပ် ပေးရန် ကြွေးကြော်အော်ဟစ်ပြီး နိုင်ငံရေးကိုယ်စားလှယ် Gimso ၏ရုံးရှိရာသို့ ချီတက်ဆန္ဒပြခဲ့ကြသည်။\nထိုအချိန်သည် မဏိပူရပြည်နယ်၏ လွှတ်တော်ညီလာခံ (Durbar) ကျင်းပနေသော အချိန်နှင့်လည်း တိုက်ဆိုင်နေသည်။ ( ၁၉၃၅ ခု အိန္ဒိယနိုင်ငံ စီရင်အုပ်ချုပ်မှု ဥပဒေအရ ပြည်နယ်အချို့တွင် ဖက်ဒရယ် စနစ်ပုံစံ စတင်ကျင့်သုံးခဲ့သည်။) ဆန္ဒပြ တောင်း ဆိုကြသော အမျိုးသမီးများသည် ညီလာခံ ရုံးရှိရာသို့ ချီတက်၍ ဝိုင်းရံပိတ်ဆို့ခဲ့ကြသည်။\nတောင်းဆိုချက်များ ကြွေးကြော်၍ ဆန္ဒပြတောင်းဆိုနေကြသော အမျိုးသမီးထု၏ အင်အားမှာ (၄) ထောင်ကျော်အထိဖြစ်လာသည်။ ညီလာခံ ကိုယ်စားလှယ်များသည် နောက်ဖေးပေါက်မှ ထွက်ပြေးတိမ်းရှောင်သွား၍ လွှတ်တော် ဥက္ကဌဖြစ်သူ T.A. Sharpe တဦးတည်းသာ ကျန်ရစ်ခဲ့သည်။ အမျိုးသမီးများသည် လွှတ်တော်ဥက္ကဌကို ပြည်နယ်ပြင်ပသို့ ရောက်ရှိနေသော မဏိ ပူမဟာရာဇာထံသို့ ကြေးနန်းရိုက်၍ ဆန်ကြိတ်ခွဲ တင်ပို့နေမှုများ ရပ်ဆိုင်းရန် တောင်းဆိုခဲ့ကြသည်။\nထိုစဉ်က ပြည်နယ်တွင်း ဒေသဆိုင်ရာအရးကိစ္စများကို မဏိပူဘုရင်နှင့် လွှတ်တော်က ကိုင်တွယ်ဖြေရှင်း ရသည်။ လွှတ်တော်ကိုလည်း ဘုရင်က သူနှစ်သက်သူများကို ရွေးချယ်ခန့်ထားသည်။ ထိုနောက်ဆန္ဒပြ အမျိုးသမီးများသည် ကြေးနန်းရုံးကိုလည်း ဝိုင်းရံ၍ ပိတ်ဆို့လိုက်ကြသည်။ လွှတ်တော် ဥက္ကဌနှင့်အတူ မေဂျာ Cummin ၊ အမှတ် (၄) အာသံ ရိုင်ဖယ် တပ်ရင်းမှူးမေဂျာကူမင်နိုတို့ကို ဝိုင်းရံ ပိတ်ဆို့ထားကာ ကြေးနန်းရုံးအတွင်း၌ ထိန်းသိမ်းထားခဲ့ကြသည်။\nအင်္ဂလိပ်အစိုးရသည် တင်းမာလာသော အခြေအနေ များကို သုံးသပ်၍ အင်အားသုံးနှိမ်နင်းရန် ဆုံးဖြတ်လိုက်ပြီး ဒီဇင်ဘာ ၁၂ ရက်နေ့ည ၁၂း၃၀ နာရီတွင် အာသံရိုင်ဖယ် တပ်စုတစုကို စေလွှတ်လိုက်သည်။ အစိုးရသည် တောင်းဆိုချက်များအပေါ် လိုက်လျောရ မည့်အစား လူစုခွဲထွက်ခွါသွားကြရန် စေခိုင်းခဲ့သည်။ ဆန္ဒပြအမျိုးသမီးများသည် အစိုးရ၏အမိန့်ကို မလိုက်နာဘဲ ဆန်တင်ပို့မှု ရပ်ဆိုင်းရေး၊ ပြည်သူတို့အား ဆန်ဝေငှပေးရေး စသောကြွေးကြော်သံများကို ထပ်ခါထပ်ခါ အော်ဟစ်ခဲ့ကြသည်။ ထိုအခါ စစ်သားများသည် စုရုံးဆန္ဒပြ နေသော အမျိုးသမီးများကို လှံစွပ်နှင့်ထိုး၊ သေနတ်ဒင်နှင့်ရိုက်ကာ အဓမ္မအကြမ်းဖက် နှိမ္နင်းလိုက်၍ လူစုခွဲခဲ့သည်။\nသို့သော်လှုပ် ရှားမှုများသည် ရပ်တန့် မသွားဘဲ နောက်တရက် ဒီဇင်ဘာလ (၁၃) ရက်တွင် ပြည်နယ် ရဲဌာနဈေးရှေ့၌ အမျိုးသားများအပါအဝင် လူတသောင်းကျော် ထပ်မံစုဝေးရောက်ရှိလာကြပြီး စပါးများကို ဆက်လက် ကြိတ်ခွဲနေကြသော ဆန်စက်များကို ဖြိုဖျက်ကြရန်၊ ဦးစွာမဏိပူရလူမျိုးပိုင် စက်များကို အရေးယူကြရန် ဆုံးဖြတ်ခဲ့ကြသည်။ စုရုံးရောက်ရှိလာကြသော လူထုသည် ဆန်စက်ပိုင်ရှင်များကိုလည်း ဆန်စက်များ လည်ပါတ်နေမှုကို ရပ်တန့်ပေးပါရန် တောင်းဆိုခဲ့ကြသည်။\nထို့နောက် အမျိုးသမီးများသည် နိုင်ငံရေး ကိုယ်စားလှယ် Gimson နှင့် တွေ့ဆုံပြီး ဆန်စက်များလည်ပါတ်နေမှုကို မရပ်ပေးပါက ဆန်စက်များကို ဖြိုဖျက်ပစ်မည်ဖြစ်ကြောင်း အကြောင်းကြား ပြောဆိုခဲ့သည်။ နိုင်ငံရေးကိုယ်စားလှယ် Gimson မှလည်း အမျိုးသမီးများ၏ တောင်းဆိုချက်များကို ဆောင်ရွက်ပေးမည်ဖြစ်ကြောင်းကို ကတိပေးခဲ့သည်။\nအမျိုးသမီးကိုယ်စားလှယ်များက ဒီဇင်ဘာလ (၁၂) ရက်နေ့တွင် ဒဏ်ရာရရှိခဲ့၍ ဆေးရုံသို့ တင်ပို့ခဲ့သည့် အမျိုးသမီးတဦးကို အာဏာပိုင်များမှ ခေါ်ထုတ်သွားခဲ့ပြီးနောက်တွင် သေဆုံးခဲ့ရသည်ဟု တင်ပြခဲ့ကြ သည်။ ဤတင်ပြမှုကို မေဂျာ Cummin က မည်သူတဦးတယောက်မှ ထုတ်ယူခေါ်ဆောင်ခဲ့ခြင်း မရှိကြောင်း ငြင်းပယ်ခဲ့သည်။\nဆွေးနွေးမှုများပြီးဆုံးပြီးနောက် ထိုနေ့ညနေ ၇း၄၅ နာရီတွင် ဆန္ဒပြသူ အမျိုးသမီးများ လူစုခွဲသွားခဲ့ကြသည်။ ထို့နေ့တွင် ဆန် စက်ပိုင်ရှင်များမှလည်း ၎င်းတို့ ဆန်စက်များတွင် ဆန်ကြိတ်ခွဲနေမှုများ ရပ်ဆိုင်းလိုက်ပြီဖြစ်ကြောင်း လက်မှတ်ရေးထိုကာ ကြေငြာချက်ထုတ်ပြန်ခဲ့ကြ သည်။ ဓါတ်ဆီဂိုဒေါင်မှ ဝန်ထမ်းများကိုလည်း ဆန်တင်ပို့သောကားများကို ဓါတ်ဆီမပေးရန် ဖိအား ပေးခဲ့ကြသည်။ နောက်တရက်ထုတ် သတင်းစာများတွင် အမျိုးသမီး(၃၀)ကျော် ဒဏ်ရာရရှိခဲ့ပြီး (၁၀) ယောက်ကို ဆေးရုံသို့တင်ပို့လိုက်ရကြောင်း ဖော်ပြသော်လည်း စာရင်းအတိအကျ မည်မျှမှန်ကန် ကြောင်းကို သေချာစွာ မသိခဲ့ကြချေ။\nရက်အနည်းငယ်အတွင်းတွင် မဏိပူရပြည်နယ် မဟာရာဇာ (ဘုရင်) ပြန်လည်ရောက်ရှိလာပြီး နိုင်ငံရေးကိုယ်စားလှယ်ထံ ဆန်တင်ပို့မှုကို ရပ်ဆိုင်းရန် ချက်ချင်း တောင်းဆိုခဲ့သည်။ ပြည်သူများအတွင်းတွင် ပြည်နယ်ပြင်ပသို့ ဆန်တင်ပို့မှုများ ရပ်ဆိုင်းပေးရန် တောင်းဆိုမှုများ နိုင်ငံရေးအသွင်ဖြင့် ဆက်လက်ဖြစ်ပေါ်နေခဲ့သည်။ ဤလှုပ်ရှားမှုကို ကွန်မြူနစ်ခေါင်း ဆောင်အီရာပေါ့က ဦးဆောင်ခဲ့သည်။\nအထက်ဖော်ပြပါဖြစ်ပျက်မှုသည် အင်္ဂလိပ်အစိုးရ၏ အုပ်ချုပ်ရေး အာဏာကို လျော့နည်းကျဆင်းစေသည်ဟု ယူဆပြီး အာသံဘုရင်ခံ Robert Reid မဏိပူပြည်နယ် မဟာရာဇာအား အုပ်ချုပ်ရေး ပြုပြင်ပြောင်းလဲမှုများလုပ်ရန်နှင့် ဤလှုပ်ရှားမှုကြီးကို ရပ်တန့်သွား အောင် အမြန်ဆုံးဆောင်ရွက်ပေးရေးကို အကြောင်းကြားတောင်းဆိုခဲ့ပေသည်။ နောက်ဆုံးတွင်မူ နိုင်ငံရေးကိုယ်စားလှယ် Gimson သည် ယင်းလှုပ်ရှားမှုကြီး၏ အကြောင်းအရင်းကို ကြိုးစားဖြေရှင်း၍ အုပ်ချုပ်ရေးပုံစံ အသစ်တခုကို ပြောင်းလဲဖွဲ့စည်းပေးခဲ့ရသည်။\nအထက်ပါလှုပ်ရှားမှု ၂ ခုသည် မဏိပူရီလူမျိုးတို့အား နယ်ချဲ့ဆန့်ကျင်ရေးနှင့် အမျိုးသားရေး စိတ်ဓါတ်များကို နိုးကြားစေခဲ့သော လှုပ်ရှားမှုများဖြစ်၍ နှောင်းလူတို့ အမှတ်ရစေရန် ပထမ နူပီးလန်နှင့် ဒုတိယ နူးပီလန်အဖြစ် သတ်မှတ်ခဲ့ကြသည်။ ပထမ လှုပ်ရှားမှုသည် အတင်းအဓမ္မလုပ်အား ပေးစေခိုင်းမှုများကို ဆန့်ကျင်တုံ့ပြန်ခဲ့ပြီး ဒုတိယလှုပ်ရှားမှုသည် ဒေသအတွင်း ဆန်စပါးပြတ်လပ်၍ ပြည်သူများ အငတ်ဘေးဒုက္ခနှင့် ရင်ဆိုင်တွေ့ကြုံရသည့် ပြဿနာကို ဖြေရှင်းပေးနိုင်ခဲ့သည်။\nအချို့မှတ် တမ်းများတွင် ဖော်ပြချက်အရ ဒုတိယကမ္ဘာစစ်ပွဲသို့ မဏိပူရပြည်နယ်မှ စစ်သားများကောက်ယူစု ဆောင်း၍ ရှေ့တန်းစစ်မျက်နှာသို့ စေလွှတ်နေမှုများကိုလည်း ဒုတိယနူပီးလန်လှုပ်ရှားမှုက တားဆီးခဲ့ သည်ဟုဆိုသည်။ ဒုတိယ နူပီးလန်လှုပ်ရှားမှုကို အကြမ်းဖက်နှိမ်နင်းခဲ့သော ဒီဇင်ဘာလ (၁၂) ရက်နေ့ ကို နူပီးလန်နေ့အဖြစ် သတ်မှတ်ကာ မဏိပူရီလူမျိုးတို့သည် နှစ်စဉ်နှစ်တိုင်း အထိမ်းအမှတ်ပွဲလမ်း သဘင်များ ကျင်းပခဲ့ကြသည်။ ၁၉၉၈ ခုနှစ်တွင် နူပီးလန် အထိမ်းအမှတ်အဖြစ် နူပီးလန်ရုပ်တုကြီးကို ဆောက်လုပ်၍ ဂုဏ်ပြုခဲ့ကြလေသည်။\nမှတ်ချက်။ ။ မြန်မာ့အမျိုးသမီးသမဂ္ဂ (BWU) မှ စီစဉ်ထုတ်ဝေသည့် ချိုးလင်းပြာ အမျိုးသမီးစာစောင် အမှတ် ၁၆/၂၀၀၃ ခုနှစ်၊ ဒီဇင်ဘာလထုတ်တွင် ဖော်ပြခဲ့သော မိုးဇော်၏ ဘာသာပြန်ဆောင်းပါးအား ပြန်လည်ဖော်ပြပါသည်။


moi: November 2015\nကမ္ဘာ့နိုင်ငံတိုင်းသည် နိုင်ငံဖွံ့ဖြိုးတိုးတက်ရေးနဲ့ နိုင်ငံ့အကျိုးစီးပွား ဖြစ်ထွန်းရေး အတွက် ပြည်ပချေးငွေရယူခြင်း၊ ပြည်ပကြွေးမြီအဖြစ် ပေါ်ပေါက်သည့် ပြည်ပသို့ အစိုးရ စာချုပ်များ ထုတ်ဝေရောင်းချခြင်းလုပ်ငန်းများ လုပ်ဆောင်ကြပါတယ်\nဘဏ္ဍာရေးဝန်ကြီးဌာန ပြည်ထောင်စုဝန်ကြီး ဦးဝင်းရှိန်\n၂၀၁၄-၂၀၁၅ ဘဏ္ဍာရေးနှစ် ဒုတိယ(၆)လပတ် အမျိုးသားစီမံကိန်းဆောင်ရွက်မှု အစီရင်ခံစာအပေါ် စီမံကိန်းနှင့်ဘဏ္ဍာရေးဖွံ့ဖြိုးတိုးတက်မှု ပူးပေါင်းကော်မတီ၏ စိစစ် လေ့လာတွေ့ရှိချက် အစီရင်ခံစာနှင့် စပ်လျဉ်းပြီး နိုဝင်ဘာ ၂၄ ရက်က ကျင်းပသော ပထမအကြိမ် ပြည်ထောင်စုလွှတ်တော် (၁၃)ကြိမ်မြောက် ပုံမှန်အစည်းအဝေး စတုတ္ထ နေ့တွင် လွှတ်တော်ကိုယ်စားလှယ်များက ဆွေးနွေးခဲ့ကြသည်။\nအဆိုပါ လွှတ်တော်ကိုယ်စားလှယ်များ၏ ဆွေးနွေးချက်များအပေါ် ယနေ့ ကျင်းပသည့် ပြည်ထောင်စုလွှတ်တော် အစည်းအဝေးတွင် ဘဏ္ဍာရေးဝန်ကြီးဌာန ပြည်ထောင်စုဝန်ကြီး ဦးဝင်းရှိန်က “ပြည်တွင်းအခွန်များ ဦးစီးဌာန၏ ခြောက်လပတ် အခွန်ကောက်ခံရရှိမှု နှိုင်းယှဉ်ချက်နှင့် ပြည်ပကြွေးမြီ ကိစ္စရပ်များ”အား ပြန်လည်ရှင်းလင်း တင်ပြခဲ့ရာ ၎င်းအနက်မှ “ပြည်ပကြွေးမြီကိစ္စ”နှင့်စပ်လျဉ်းသည့် ရှင်းလင်းတင်ပြချက် များကို အောက်ပါအတိုင်း ဖော်ပြအပ်ပါသည်-\nတစ်နိုင်ငံလုံးပစ်ခတ်တိုက်ခိုက်မှု ရပ်စဲရေးသဘောတူစာချုပ် (NCA) အား ပြည်ထောင်စုလွှတ်တော်သို့ ဒီဇင်ဘာ (၁) ရက်တွင် တင်သွင်းမည်\nတစ်နိုင်ငံလုံးပစ်ခတ်တိုက်ခိုက်မှု ရပ်စဲရေးသဘောတူစာချုပ်(NCA) အား ၂၀၁၅ ခုနှစ် ဒီဇင်ဘာလ (၁) ရက်တွင် ပြည်ထောင်စုလွှတ်တော်သို့ တင်သွင်းမည်ဖြစ်ကြောင်း၊ မြန်မာနိုင်ငံငြိမ်းချမ်းရေး ပြန်လည် ထူထောင်ရေးလုပ်ငန်းဗဟိုဌာန (MPC ) ၌ နိုဝင်ဘာ (၃၀) ရက် ကပြုလုပ်သည့် နိုင်ငံရေးဆွေးနွေးမှုဆိုင်ရာ မူဘောင် (မူကြမ်း) ရေးဆွဲရေးကော်မတီ၏ တတိယနေ့ အစည်းအဝေးအပြီး သတင်းစာ ရှင်းလင်းပွဲတွင် MPC မှ အထူးအကြံပေးဖြစ်သူဦးလှမောင်ရွှေက ပြောကြားဖြစ်သည်။\nနိုင်ငံရေးဆွေးနွေးပွဲများ စတင်နိုင်ရန်အတွက် နိုင်ငံရေးေ ဆွးနွေးမှုဆိုင်ရာမူဘောင် (မူကြမ်း) ရေးဆွဲရေးကော်မတီ တတိယနေ့ အစည်းအဝေး ဆက်လက်ကျင်းပ\nနိုင်ငံရေးဆွေးနွေးမှုဆိုင်ရာမူဘောင် (မူကြမ်း) ရေးဆွဲရေးကော်မတီ၏ ဒုတိယနေ့အစည်းအဝေးကို ယနေ့ နံနက် (၁၀)နာရီကရန်ကုန်မြို့၊ ရွှေလီလမ်းရှိ မြန်မာနိုင်ငံငြိမ်းချမ်းရေး နှင့်ပြန်လည် ထူထောင်ရေးလုပ်ငန်း ဗဟိုဌာန(MPC) တွင် ဆက်လက်ကျင်းပသည်။\nဒုတိယတပ်မတော်ကာကွယ်ရေးဦးစီးချုပ် (ကြည်း) ဒုတိယဗိုလ်ချုပ်ကြီးစိုးဝင်း တရုတ်ပြည်သူ့ လွတ်မြောက်ရေး တပ်မတော်မှ ယူနစ်စစ်ဒေသမှူး အား လက်ခံတွေ့ဆုံ\nဒုတိယတပ်မတော်ကာကွယ်ရေးဦးစီးချုပ် ကာကွယ်ရေးဦးစီးချုပ် (ကြည်း) ဒုတိယဗိုလ်ချုပ်မှူးကြီး စိုးဝင်းသည် ယနေ့နံနက် ၁၀ နာရီတွင် နေပြည်တော်ရှိ ဘုရင့်နောင်ရိပ်သာ ဧည့်ခန်းမဆောင်၌ တရုတ်ပြည်သူ့ လွတ်မြောက်ရေး တပ်မတော်မှ ယူနစ်စစ်ဒေသမှူး Major General Yang Guangyue အား လက်ခံတွေ့ဆုံသည်။\nPosted by moi at 8:57 PM No comments:\nပထမအကြိမ် ပြည်သူ့လွှတ်တော်(၁၃)ကြိမ်မြောက် ပုံမှန်အစည်းအဝေး အဋ္ဌမရက်မြောက်နေ့ ကျင်းပ\nနေပြည်တော် နိုဝင်ဘာ ၃၀\nပထမအကြိမ် ပြည်သူ့လွှတ်တော်(၁၃)ကြိမ်မြောက် ပုံမှန်အစည်းအဝေး အဋ္ဌမမြောက်နေ့ကို ယနေ့နံနက် (၁၀)နာရီက ကျင်းပရာ မေးခွန်း(၃)ခုမေးမြန်းခြင်း၊ အစီရင်ခံစာ(၂)ခု တင်သွင်းခြင်း၊ ဥပဒေကြမ်း(၄)ခု လက်ခံ ရရှိကြောင်းကြေညာခြင်း၊ ဥပဒေကြမ်းတစ်ခု တင်သွင်းခြင်းနှင့် ဥပဒေကြမ်းတစ်ခု အတည်ပြုခြင်းတို့ကို ဆောင်ရွက်ခဲ့သည်။\n၂၀၁၅ ခုနှစ် ၊ နိုဝင်ဘာလ ၈ ရက်နေ့တွင် လွှတ်တော်အသီးသီးအတွက် အထွေထွေ ရွေးကောက်ပွဲများကို ကျင်းပပြုလုပ်ခဲ့ပြီးဖြစ်ရာ ရွေးကောက်ပွဲတွင် ဝင်ရောက်ယှဉ်ပြိုင်ခဲ့ကြသည့် လွှတ်တော်ကိုယ်စားလှယ်လောင်း အားလုံးသည် သက်ဆိုင်ရာလွှတ်တော် ရွေးကောက်ပွဲ နည်းဥပဒေ ၇၇ အရ တိုင်းဒေသကြီး သို့မဟုတ် ပြည်နယ်ရွေးကောက်ပွဲ ကော်မရှင်အဖွဲ့ခွဲက ရွေးကောက်တင်မြှောက်ခံရသူ လွှတ်တော်ကိုယ်စားလှယ်၏ အမည်ကို ကြေညာသည့်နေ့မှစ၍ ရက်ပေါင်း ၃၀ အတွင်း ၎င်းတို့အမည်စာရင်းတင်သွင်းခဲ့ကြသည့် ရွေးကောက်ပွဲ ကော်မရှင်အဖွဲ့ခွဲ အသီးသီးသို့ ရွေးကောက်ပွဲကုန်ကျစရိတ်စာရင်း ပုံစံ(၂၀)ဖြင့် တင်သွင်းကြရမည် ဖြစ်သည်။\nPosted by moi at 7:18 PM No comments:\nအမျိုးသားလွှတ်တော် ပုံမှန်အစည်းအဝေး သတ္တမနေ့ကျင်းပ\nပထမအကြိမ် အမျိုးသားလွှတ်တော် ၁၃ ကြိမ်မြောက် ပုံမှန်အစည်းအဝေး သတ္တမ နေ့ကို ယနေ့နံနက်(၁၀)နာရီတွင်ကျင်းပရာ ဥပဒေကြမ်း ၁၂ ခု အစီရင်ခံဖတ်ကြားခြင်းနှင့် အဆုံးအဖြတ်ရယူခြင်း၊ ပြည်ထောင်စုအစိုးရသို့ တိုက်တွန်းကြောင်း အဆိုတစ်ခု တင်သွင်းခြင်းတို့ ဆောင်ရွက်သည်။\nPosted by moi at 7:04 PM No comments:\nနိုဝင်ဘာ ၃၀ ရက်\nယဉ်ကျေးမှုဝန်ကြီးဌာန၊ သမိုင်းသုတေသနနှင့် အမျိုးသားစာကြည့်တိုက်ဦးစီးဌာနကကြီးမှူး ကျင်းပသော “မြန်မာသမိုင်း သုတေသနစာတမ်းဖတ်ပွဲ” ကို ယနေ့နံနက် ၁၀ နာရီတွင် ယဉ်ကျေးမှုဝန်ကြီးဌာန အမျိုးသား စာကြည့်တိုက် (နေပြည်တော်) Orientation Hall ခန်းမ၌ ကျင်းပသည်။\nPosted by moi at 6:08 PM No comments:\nပြည်ထောင်စုရွေးကောက်ပွဲကော်မရှင်သို့ Myanmar Egress အဖွဲ့မှ သင်တန်းသား၊ သင်တန်းသူများ လာရောက်လေ့လာ\nMyanmar Egress အဖွဲ့မှ တာဝန်ရှိသူများနှင့် သင်တန်းသား၊ သင်တန်းသူ (၃၀) ဦးတို့သည် ယနေ့မွန်းလွဲ ၁ နာရီတွင် နေပြည်တော်ရှိ ပြည်ထောင်စု ရွေးကောက်ပွဲကော်မရှင် ရုံးသို့ လာရောက်လေ့လာကြရာ ပြည်ထောင်စုရွေးကောက်ပွဲကော်မရှင် ဥက္ကဋ္ဌနှင့်အဖွဲ့ဝင် များ၊ အတွင်းရေးမှူးနှင့် တာဝန်ရှိသူများက ပြည်ထောင်စုရွေးကောက်ပွဲကော်မရှင်ရုံး အစည်းအဝေးခန်းမ၌ လက်ခံတွေ့ဆုံသည်။\nPosted by moi at 5:58 PM No comments:\nဘိလပ်မြေစက်ရုံ (ကျောက်ဆည်) ထုတ်လုပ်မှုပူးပေါင်းဆောင်ရွက်ရေးဆွေးနွေး\nစက်မှုဝန်ကြီးဌာန၊ ပြည်ထောင်စုဝန်ကြီး ဦးမောင်မြင့် အား တရုတ်နိုင်ငံ၊ Anhui Conch Cement Co., Ltd. ၏ Chairman Mr. GuoWensan ဦးဆောင်သောကိုယ်စားလှယ်အဖွဲ့သည် ယနေ့ နံနက် ၁၀ နာရီတွင်စက်မှုဝန်ကြီးဌာန၌ လာရောက်တွေ့ဆုံပြီးစက်မှုဝန်ကြီးဌာနနှင့် Built-Operate-Transfer (BOT) စနစ်ဖြင့် အကျိုးတူပူးပေါင်းဆောင်ရွက်လျက်ရှိသည့် ဘိလပ်မြေစက်ရုံ (ကျောက်ဆည်) တည်ဆောက်ပြီးစီးမှုအခြေအနေများ၊ ဖွင့်လှစ်မည့်အစီအစဉ်များနှင့် ထုတ်လုပ်မှုလုပ်ငန်းများတိုးချဲ့၍ ဆက်လက်ပူးပေါင်းဆောင်ရွက်နိုင်မည့် ကိစ္စရပ်များနှင့်ပတ်သက်၍ ရင်းနှီးပွင့်လင်းစွာဆွေးနွေးကြသည်။\nအဆိုပါ တွေ့ဆုံဆွေးနွေးပွဲများသို့ စက်မှုဝန်ကြီးဌာနမှ တာဝန်ရှိသူများ တက်ရောက်ခဲ့ကြကြောင်း သတင်းရရှိသည်။\nPosted by moi at 2:18 PM No comments:\nအာဆီယံနှင့် ဂျပန် (၁၁)နိုင်ငံတို့မှ တက္ကသိုလ် ကျောင်းသား လူငယ် မောင်မယ်များ ရွှေတိဂုံ စေတီတော်အား လာရောက် ဖူးမြော် လေ့လာ\nမြန်မာနိုင်ငံသားတို့၏ အထွတ်အမြတ်ထားရာ ပြည်တွင်း ပြည်ပ ခရီးသွားများ အထူးစိတ်ဝင်စားစရာ၊ လေ့လာစရာများဖြင့် ပြည့်နှက်နေသော ရွှေတိဂုံစေတီတော်သို့ နိုဝင်ဘာ ၂၉ ရက် နံနက်ပိုင်းက (၄၂)ကြိမ်မြောက် အရှေ့တောင်အာရှနှင့် ဂျပန် လူငယ်သင်္ဘောခရီးစဉ်ဖြင့် လိုက်ပါလာသော အာဆီယံနှင့်ဂျပန် ၁၁ နိုင်ငံတို့မှ တက္ကသိုလ်ကျောင်းသား လူငယ် မောင်မယ် ၃၃၀ လာရောက် လေ့လာဖူးမြော်ကြသည်။ ရုံးပိတ်ရက် ဖြစ်သည်နှင့်အညီ နိုင်ငံခြားသားခရီးသွားများနှင့် တက္ကသိုလ် ကျောင်းသား လူငယ်မောင်မယ်တို့ဖြင့် စေတီတော်ရင်ပြင်တွင် စည်ကားလျက်ရှိသည်ကို တွေ့ရသည်။\nရေငန်တား၊ ရေချိုသွင်း ရေကြီးနစ်မြုပ်ခြင်း ကင်းဝေးစေမည့် ဖျာပုံမြို့နယ် အတွင်းရှိ ဦးလုံရေတံခါး\n''အောက်မြန်မာပြည် လယ်ယာမြေ ဖော်ထုတ်ရေးစီမံကိန်းဝင် စပါး(၁)၊ စပါး(၂) စီမံကိန်းကာလတုန်းက တည်ဆောက်ခဲ့တဲ့ ကျွန်းပတ်တာတွေ၊ ရေငန်တားတာတွေနဲ့ ရေတံခါး တွေသတ်မှတ်ဒီဇိုင်း နှစ်(၃ဝ)ကျော်ခဲ့ပြီမို့ ပြောင်းလဲမှုတွေရှိလာလို့ပဲလား။ ဒါမှမဟုတ် သဘာဝချောင်းတွေ၊ တူးဖော်ထားတဲ့မြောင်းတွေ အကြောင်းအမျိုးမျိုးကြောင့် တိမ်ကောလာလို့ပဲ လားမသိဘူး။ ဒီအခြေအနေတွေကြောင့် ပင်လယ်ရေငန်တားတာတစ်ခုဖြစ်တဲ့ ဘုရားကြီး ရိုးဇင်း ပေါင်တာအတွင်း နွေပိတ်၊ မိုးချိုး၊ ချောင်းပိတ် စနစ်နဲ့ စိုက်ပျိုးကြတဲ့လယ်တွေ ဒီနှစ်မိုးစပါး၊ နွေစပါးစိုက်ပျိုးရေး အဆင်ပြေပါ့မလားတောင် မသိဘူး''ဟု ၂ဝ၁၄ ခုနှစ် နှစ်ဦးပိုင်းက သမိန်ထော-သိမ်ကုန်းကျေးရွာမှ လယ်သမားကြီး ဦးစံသိန်း၏ စိုးရိမ်သံကိုပြန်လည်ကြားယောင်မိသည်။\nအရှေ့တောင်အာရှနှင့် ဂျပန်လူငယ်များ သင်္ဘော ခရီးစဉ် ကျောင်းသားလူငယ်များ ယဉ်ကျေးမှု ဖလှယ်ပွဲ တက်ရောက်ပြီး ပြန်လည် ထွက်ခွာ\n(၄၂)ကြိမ်မြောက် အရှေ့တောင် အာရှနှင့် ဂျပန်လူငယ်များ ခရီးစဉ် (၂၀၁၅) ယဉ်ကျေးမှု ဖလှယ်ပွဲနှင့် ညစာ စားပွဲ အခမ်းအနားကို နိုဝင်ဘာ ၂၇ ရက် ညနေ (၆)နာရီခွဲက ရန်ကုန်မြို့ ဆူးလေ ဘုရားလမ်းရှိ ဆူးလေ ရှန်ဂရီလာ ဟိုတယ်၌ ကျင်းပရာ ပညာရေး ဝန်ကြီးဌာန ပြည်ထောင်စုဝန်ကြီး ဒေါက်တာ ဒေါ်ခင်စန်းရီက တက်ရောက် လာကြသည့် အရှေ့တောင် အာရှနှင့် ဂျပန်လူငယ်များ ခရီးစဉ်တွင် ပါဝင်သူများကို ညစာ စားပွဲအကြို နှုတ်ခွန်းဆက် မိန့်ခွန်း ပြောကြားသည်။ ထို့နောက် မြန်မာနိုင်ငံ ဆိုင်ရာ ဂျပန်နိုင်ငံ သံအမတ်ကြီး H.E. Mr. Tateshi Higuchi က နှုတ်ခွန်းဆက် စကား ပြောကြားသည်။\nPosted by moi at 7:57 AM No comments:\nပြောလည်း ပြောချင်တယ်၊ ပြောလည်း မပြောရဲဘူး ကြီးနိုင် ငယ်ညှဉ်း နှိပ်စက်ခြင်း ကင်းရှင်းကြပါစေ\nကြေးမုံသတင်းစာတွင် လူမှုဘဝသရုပ်ဖော်ရသစာပေများကို အလျဉ်းသင့်သလို့ ဖော်ပြပေးလျက်ရှိပါသည်။ ထို့သို့ ဖော်ပြပေးရာ တွင် စာဖတ်ပရိသတ်၏ နှလုံးသားတွင် စွဲထင်ကျန်ရစ်စေမည့် လူမှုဘဝဖြစ်ပျက်ပုံ များကိုရသ ပေါ်လွင်အောင်ရေးသားကြသည့် ထင်ရှားသော စာရေးဆရာများအား ရွေးထုတ် ဖော်ပြပေးလျက် ရှိပါသည်။\nနိုင်ငံရေး ဆွေးနွေးမှု ဆိုင်ရာ မူဘောင် (မူကြမ်း) စတင်ရေးဆွဲ\nနိုင်ငံရေး ဆွေးနွေးမှုဆိုင်ရာ မူဘောင်မူကြမ်း ရေးဆွဲရေး အတွက် နိုင်ငံတော်အစိုးရ၊ တိုင်းရင်းသား လက်နက် ကိုင် အဖွဲ့အစည်းများနှင့် နိုင်ငံရေး ပါတီများ ပါဝင်သည့် နိုင်ငံရေး ဆွေးနွေးမှု ဆိုင်ရာ မူဘောင် (မူကြမ်း) ရေးဆွဲရေးကော်မတီ အစည်းအဝေး (ပထမနေ့) ကို ယနေ့ မွန်းလွဲ (၁) နာရီတွင် မြန်မာနိုင်ငံငြိမ်းချမ်း ရေးနှင့် ပြန်လည် ထူထောင်ရေး လုပ်ငန်း ဗဟိုဌာန (MPC) တွင် ကျင်းပသည်။\nဒုတိယ တပ်မတော် ကာကွယ်ရေးဦးစီးချုပ် ကာကွယ်ရေး ဦးစီးချုပ်(ကြည်း) ဒုတိယ ဗိုလ်ချုပ်မှူးကြီး စိုးဝင်း၊ 25nd ASEAN Armies RiFle Meet (25th AARM) ပိတ်ပွဲ အခမ်းအနားနှင့် ညစာစားပွဲ အခမ်းအနားသို့ တက်ရောက်\nဒုတိယ တပ်မတော် ကာကွယ်ရေး ဦးစီးချုပ် ကာကွယ်ရေးဦးစီးချုပ်(ကြည်း) ဒုတိယ ဗိုလ်ချုပ်မှူးကြီးစိုးဝင်းနှင့် အဖွဲ့ဝင်များသည် နိုဝင်ဘာ ၂၅ ရက် နံနက်ပိုင်းက ခရာချွတ်ခရီခန် ပြည်နယ် ပရမ်ဘူရီခရိုင် ဟွာအင်းမြို့ရှိ Infantry Center ၌ ကျင်းပ သော ၂၅ ကြိမ်မြောက် အာဆီယံ တပ်မတော်(ကြည်း)များ သေနတ်ပစ်ပြိုင်ပွဲ 25nd ASEAN Armies RiFle Meet(25th AARM) ပိတ်ပွဲ အခမ်အနားသို့ အာဆီယံနိုင်ငံ များမှ ကြည်းတပ် ဦးစီးချုပ်များနှင့် အတူ တက်ရောက်ခဲ့သည်။\nပြည်ထောင်စု သမ္မတမြန်မာနိုင်ငံတော် စီးပွားရေးနှင့် ကူးသန်းရောင်းဝယ်ရေးဝန်ကြီးဌာန ကြက်သွန်နီ ဈေးနှုန်း တည်ငြိမ်ရေးနှင့် ပတ်သက်သည့် သတင်းထုတ်ပြန်ချက်\n(၂၇- ၁၁- ၂၀၁၅)၊ နေပြည်တော်\n၁။ ပြည်တွင်း ကြက်သွန်နီ ဈေးနှုန်းမှာ ၂၀၁၅ ခုနှစ်၊ စက်တင်ဘာလ အတွင်း ပျမ်းမျှ တစ်ပိဿသာ၉၀၀ိ/၊ အောက်တိုဘာလတွင် ပျမ်းမျှ တစ်ပိဿသာ၁၂၀၀ိ/- ရှိနေရာမှ နိုဝင်ဘာလ တတိယပတ်တွင် ပျမ်းမျှတစ်ပိဿသာ၄၀၀၀ိ/ နီးပါး ဖြစ်ပေါ်နေ သည့်အပြင် ပြည်တွင်းမှ စိုက်ပျိုးထားသည့် မိုးကြက်သွန်များမှာ ဒီဇင်ဘာလ ကုန်အတွင်းမှ လှိုင်လှိုင်ပေါ် မည် ဖြစ် သည့် အတွက် ကြက်သွန်နီ ဈေးနှုန်း ကြီးမြင့်မှုနှင့် တွေ့ကြုံနေ ရကြောင်း လေ့လာတွေ့ ရှိရပါသည်။\nPosted by moi at 7:43 PM No comments:\nပြည်ထောင်စု ရွေးကောက်ပွဲ ကော်မရှင် ဥက္ကဋ္ဌ ဦးတင်အေး ကုလသမဂ္ဂ အထွေထွေ အတွင်းရေးမှူးချုပ်၏ မြန်မာနိုင်ငံဆိုင်ရာ အထူးအကြံပေးပုဂ္ဂိုလ် မစ္စတာ ဗီဂျေနမ်ဘီးယားနှင့်အဖွဲ့အား လက်ခံတွေ့ဆုံ\nပြည်ထောင်စုရွေးကောက်ပွဲကော်မရှင်ဥက္ကဋ္ဌ ဦးတင်အေးသည် ကုလသမဂ္ဂအထွေထွေ အတွင်းရေးမှူးချုပ်၏ မြန်မာနိုင်ငံဆိုင်ရာအထူးအကြံပေးပုဂ္ဂိုလ် မစ္စတာ ဗီဂျေနမ်ဘီးယားနှင့် အဖွဲ့အား ယနေ့နံနက် ၁၁ နာရီတွင် နေပြည်တော်ရှိ ပြည်ထောင်စုရွေးကောက်ပွဲကော်မရှင်ရုံး၌ လက်ခံတွေ့ဆုံရာ ကော်မရှင်အဖွဲ့ဝင်များ၊ အတွင်းရေးမှူးနှင့် တာဝန်ရှိသူများ တက်ရောက်ကြသည်။\nPosted by moi at 7:28 PM No comments:\nပြည်သူ့ လွှတ်တော် ဥက္ကဋ္ဌ သူရဦးရွှေမန်း ကုလသမဂ္ဂ အထွေထွေ အတွင်းရေးမှူးချုပ်၏ အထူးအကြံပေးပုဂ္ဂိုလ် မစ္စတာ ဗီဂျေနမ်ဘီးယား အား လက်ခံတွေ့ဆုံ\nပြည်သူ့ လွှတ်တော်ဥက္ကဋ္ဌ သူရဦးရွှေမန်းသည် ကုလသမဂ္ဂ အထွေထွေ အတွင်း ရေးမှူးချုပ်၏ အထူးအကြံပေးပုဂ္ဂိုလ် မစ္စတာ ဗီဂျေနမ်ဘီးယားအား ယနေ့ နံနက် ၁၀ နာရီတွင် နေပြည်တော်ရှိ လွှတ်တော် အဆောက်အအုံ ပြည်သူ့လွှတ်တော် ဧည့်ခန်းမ၌ လက်ခံ တွေ့ဆုံသည်။\nPosted by moi at 7:17 PM No comments:\nဒုတိယတပ်မတော်ကာကွယ်ရေးဦးစီးချုပ် ဒုတိယဗိုလ်ချုပ်မှူးကြီးစိုးဝင်း ထိုင်းဘုရင့်တပ်မတော်ကာကွယ်ရေးဝန်ကြီးအား သွားရောက်တွေ့ဆုံ\nထိုင်းနိုင်ငံ၌ ရောက်ရှိနေသော ဒုတိယတပ်မတော် ကာကွယ်ရေးဦးစီးချုပ် ကာကွယ်ရေးဦးစီးချုပ်(ကြည်း) ဒုတိယဗိုလ်ချုပ်မှူးကြီး စိုးဝင်းသည် နိုဝင်ဘာ၂၄ ရက် ဒေသစံတော်ချိန် နံနက် ၉ နာရီခွဲတွင် ထိုင်းဘုရင့်တပ်မတော် ကာကွယ်ရေးဝန်ကြီးအား သွားရောက်တွေ့ဆုံသည်။\nPosted by moi at 9:06 AM No comments:\nဒုတိယတပ်မတော်ကာကွယ်ရေးဦးစီးချုပ် ဒုတိယဗိုလ်ချုပ်မှူးကြီး စိုးဝင်း ထိုင်းနိုင်ငံမှ ပြန်လည်ရောက်ရှိ\nထိုင်းနိုင်ငံတွင် ကျင်းပခဲ့သည့် (၁၆)ကြိမ်မြောက် အာဆီယံကြည်းတပ် ဦးစီးချုပ်များအစည်းအဝေး 16th ASEAN Chiefs of Army Multilateral Meeting (ACAMM-16)နှင့် (၁၅)ကြိမ်မြောက် အာဆီယံ တပ်မတော်(ကြည်း)များ သေနတ်ပစ်ပြိုင်ပွဲ 25th ASEAN Armies Rifle Meet(25th AARM) ပိတ်ပွဲ အခမ်းအနားများသို့ တက်ရောက်ခဲ့သည့် ဒုတိယတပ်မတော်ကာကွယ်ရေးဦးစီးချုပ် ကာကွယ်ရေး ဦးစီးချုပ် (ကြည်း)ဒုတိယဗိုလ်ချုပ်မှူးကြီးစိုးဝင်း ဦးဆောင်သော ကိုယ်စားလှယ်အဖွဲ့သည် ယနေ့ဒေသစံတော်ချိန်\n"နိုင်ငံပိုင်မီဒီယာကနေ ပြည်သူဗဟိုပြု မီဒီယာပြောင်းလဲရာမှာလည်း ကျယ်ကျယ်ပြန့်ပြန့်အကူအညီပေး ဖို့ ဆောင်ရွက်နေပါ တယ်"\nMr. Peter Limbourg\nရန်ကုန် နိုဝင်ဘာ ၂၆\nလွတ်လပ်၍ အမှီအခိုကင်းသော မီဒီယာများ ပေါ်ထွက်လာစေရန်အတွက် မြန်မာ့မီဒီယာလောက ဖွံ့ဖြိုး တိုးတက်ရေး ဆိုင်ရာ ဆွေးနွေးပွဲကို နိုဝင်ဘာ ၂၅ ရက် နံနက် ၁ဝ နာရီက ရန်ကုန်မြို့ ချက်ထရီယံဟိုတယ်၌ ကျင်းပခဲ့သည်။\nမဟာသကျရံသီရုပ်ရှင်တော်မြတ်ကြီး ဌာပနာတော်သွင်း၊ မြသပိတ်၊ ရွှေကြာသင်္ကန်းတော်ကပ်၊ ဗုဒ္ဓါဘိသေက အနေကဇာတင် မဟာမင်္ဂလာနှင့် ရေစက်ချအောင်ပွဲမင်္ဂလာ ကုသိုလ်တော်အခမ်းအနားသို့ နိုင်ငံတော်သမ္မတ ဦးသိန်းစိန်နှင့်ဇနီး တက်ရောက်ကြည်ညို\nဖားကန့်မြို့နယ်အတွင်း စွန့်ပစ်မြေစာပုံပြိုကျမှုမှ သေဆုံးသူတစ်ဦး ထပ်မံရှာဖွေတွေ့ရှိ\nကချင်ပြည်နယ် ဖားကန့်မြို့နယ် ကမ်ခမ်ကျေးရွာတွင် နိုဝင်ဘာ ၂၁ ရက် နံနက်ပိုင်းက စွန့်ပစ်မြေစာပုံပြိုကျရာမှ လူများ မြေစာပိသေဆုံးခဲ့သည်။ ယနေ့တွင် မြေစာပုံ အတွင်းမှ သေဆုံးသူတစ်ဦး ထပ်မံရှာဖွေတွေ့ရှိခဲ့ သည်။\nနိုင်ငံရေးမူဘောင်မူကြမ်းရေးဆွဲရန်အတွက် နိုင်ငံရေးပါတီအစုအဖွဲ့မှ ကိုယ်စားလှယ်ရှစ်ဦးကို လာမည့် နိုဝင်ဘာ ၂၇ ရက်တွင် အတည်ပြုရွေးချယ်မည်\nတိုင်းရင်းသားလက်နက်ကိုင် အဖွဲ့အစည်းရှစ်ဖွဲ့သည် တစ်နိုင်ငံလုံး ပစ်ခတ်တိုက်ခိုက်မှုရပ်စဲရေးဆိုင်ရာ (NCA) စာချုပ်ကို အောက်တိုဘာ ၁၅ ရက်က နေပြည်တော်၌ လက်မှတ်ရေးထိုးခဲ့ပြီးဖြစ်သည်။ စာချုပ်ပါအချိန် သတ်မှတ်ချက်အရ လက်မှတ်ရေးထိုးထားပြီးနောက်ပိုင်းရက်ပေါင်း ၆ဝ မတိုင်မီ နိုင်ငံရေးမူဘောင်ဆွေးနွေးပွဲ များ တရားဝင် စတင်နိုင်ရန်လိုအပ် သည်။ လက်မှတ်ရေးထိုး ပြီးနောက် ရက်ပေါင်း ၉ဝ အတွင်း နိုင်ငံရေး ဆွေးနွေးပွဲ များစတင်နိုင်ရန်အတွက် ဇန်နဝါရီ ၁၄ ရက်မတိုင်မီ အချိန်အတွင်း နိုင်ငံရေးဆွေးနွေးပွဲများ အကောင်အထည် ဖော်ဆောင်ရွက်ရန် လိုအပ်သည်။\nPosted by moi at 7:42 AM No comments:\nပြည်ထောင်စုသမ္မတမြန်မာနိုင်ငံတော်အစိုးရ ကျေးရွာမြေများ မြေငှားဂရန် ထုတ်ပေးနိုင်ရေးအထူးလုပ်ငန်းအဖွဲ့ သတင်း ထုတ်ပြန်ကြေညာချက်\n(၂ဝ၁၅ ခုနှစ်၊ နိုဝင်ဘာလ ၂၄ရက်)\n(၁၃၇၇ ခုနှစ်၊ တန်ဆောင်မုန်းလဆန်း ၁၃ရက်)\n၁။ ပြည်ထောင်စုသမ္မတ မြန်မာနိုင်ငံတော်အစိုးရသည် ကျေးလက်ဒေသ ဖွံ့ဖြိုးတိုးတက်ရေးနှင့် ဆင်းရဲနွမ်းပါးမှု လျှော့ချရေးတို့ကို လုပ်ငန်းစဉ်များ ချမှတ်၍ အကောင်အထည်ဖော် ဆောင်ရွက်လျက်ရှိရာတွင် ကျေးလက်နေ ပြည်သူလူထု၏ လူမှုစီးပွားဘဝဖွံ့ဖြိုး တိုးတက်လာစေရန်အတွက် ယင်းတို့၏ လိုလားချက်၊ လိုအပ်ချက်များကို အလေးထား ဖြည့်ဆည်းဆောင်ရွက်ပေး\n2nd Men's Asian Challenge ဟော်ကီပြိုင်ပွဲကျင်းပမည်\nမြန်မာနိုင်ငံက အိမ်ရှင်အဖြစ်ကျင်းပမည့် 2nd Men's Asian Challenge ဟော်ကီပြိုင်ပွဲကို ၂ဝ၁၅ ခုနှစ် ဒီဇင်ဘာ ၁၃ ရက်မှ ၂ဝ ရက်အထိ ရန်ကုန်မြို့ သိမ်ဖြူ မြက်ခင်းတုဟော်ကီကွင်း၌ ကျင်းပမည်ဖြစ်ကြောင်း သိရသည်။\nဒုတိယတပ်မတော် ကာကွယ်ရေးဦးစီးချုပ် ကာကွယ်ရေး ဦးစီးချုပ်(ကြည်း) ဒုတိယ ဗိုလ်ချုပ်မှူးကြီးစိုးဝင်း အာဆီယံ နိုင်ငံများမှ ကြည်းတပ်ဦးစီးချုပ်များနှင့် သီးခြားစီတွေ့ဆုံ\nထိုင်းနိုင်ငံ သို့ ရောက်ရှိနေသော ဒုတိယတပ်မတော်ကာကွယ်ရေးဦးစီးချုပ် ကာကွယ်ရေး ဦးစီးချုပ်(ကြည်း) ဒုတိယ ဗိုလ်ချုပ်မှူးကြီးစိုးဝင်း သည် နိုဝင်ဘာ ၂၃ ရက် နံနက်ပိုင်းတွင် ခေတ္တအခြေပြုရာ Siam Kempinski Hotel ၌ 16th ASEAN\nPosted by moi at 7:25 AM No comments:\nနေအိမ်ခြံဝင်းတစ်ခု၌ မိန်းကလေးငယ်တစ်ဦး ညှဉ်းပန်းနှိပ်စက်ခံခဲ့ရသည်ဆိုသည့် အမှုကို သက်ဆိုင်ရာမှတစ်ဆင့်တရားရုံးသို့ ဦးတိုက်လျှောက်ထား\nရန်ကုန်တိုင်းဒေသကြီး ဗဟန်းမြို့နယ်ရှိ နေအိမ်ခြံဝင်း တစ်ခု၌ (၈)နှစ်အရွယ် မိန်ကလေးငယ်တစ်ဦး ညှဉ်းပန်း နှိပ်စက်ခံခဲ့ရသည်ဆိုသည့်အမှုကို ယမန်နေ့ မွန်းလွဲပိုင်းက သက်ဆိုင်ရာမှတစ်ဆင့် တရားရုံးသို့ ဦးတိုက်လျှောက် ထားခဲ့ကြောင်း ဗဟန်းမြို့မရဲစခန်းမှ စုံစမ်းသိရှိရသည်။\nPosted by moi at 7:24 AM No comments:\nပြည်ထောင်စုငြိမ်းချမ်းရေးဆွေးနွေးမှု ပူးတွဲကော်မတီ (UPDJC) စုံညီအစည်းဝေးတွင် နိုင်ငံရေးပါတီအစုအဖွဲ့မှ ရွေးချယ် ရန်ကျန်ရှိနေသေးသည့် ဒုတိယဥက္ကဋ္ဌအတွင်းရေးမှူး တို့အားရွေးချယ်\nရန်ကုန် ၊ နိုဝင်ဘာ ၂၄\nသတင်း..ရဲခေါင်ညွန့်၊ မြတ်သန္တာမောင် ဓါတ်ပုံ..ဖိုးထောင်\nပြည်ထောင်စုသမ္မတ မြန်မာနိုင်ငံတော်အစိုးရ၊ တိုင်းရင်းသားလက်နက်ကိုင်အဖွဲ့အစည်းများနှင့် နိုင်ငံရေး ပါတီများပါဝင်သည့် ပြည်ထောင်စုငြိမ်းချမ်းရေး ဆွေးနွေးမှု ပူးတွဲကော်မတီ (UPDJC) စုံညီအစည်းဝေးတွင် နိုင်ငံရေးပါတီ အစုအဖွဲ့မှရွေးချယ် ရန်ကျန်ရှိနေသေးသည့် UPDJC ဒုတိယဥက္ကဋ္ဌအဖြစ် ဦးသုဝေ (ဒီမိုကရက်တစ်ပါတီ-မြန်မာ) နှင့် အတွင်းရေးမှူးအဖြစ် စိုင်းကျော်ညွှန့် (ရှမ်းတိုင်းရင်းသားများ ဒီမိုကရေစီ အဖွဲ့ချုပ်) တို့ကို ရွေးချယ်ခဲ့ကြသည်။\nPosted by moi at 8:39 PM No comments:\nအမျိုးသားလွှတ်တော်ကိုယ်စားလှယ် အမည်စာရင်း ပြင်ဆင်ပြောင်းလဲကြေညာခြင်း\nကြေညာချက်အမှတ် ( ၉၅ / ၂၀၁၅ )\n၁၃၇၇ ခုနှစ်၊ တန်ဆောင်မုန်းလဆန်း ၁၃ ရက်\n(၂၀၁၅ ခုနှစ်၊ နိုဝင်ဘာလ ၂၄ ရက်)\n၁။ ၂၀၁၅ ခုနှစ်၊ ပါတီစုံဒီမိုကရေစီအထွေထွေရွေးကောက်ပွဲတွင် ရှမ်းပြည်နယ် ရွေးကောက်ပွဲ ကော်မရှင်အဖွဲ့ခွဲ၏ ၁၂ . ၁၁ . ၂၀၁၅ ရက်စွဲပါကြေညာချက်အမှတ်( ၅၃ / ၂၀၁၅) ဖြင့် ထုတ်ပြန် ကြေညာချက်အရ ဦးစိုင်းဆာလူ[ ၁၃/ ကခန(နိုင်)၀၀၂၄၃၃] ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ အား ရှမ်းပြည်နယ်၊ အမျိုးသားလွှတ်တော်မဲဆန္ဒနယ်အမှတ်(၅)၏ လွှတ်တော်ကိုယ်စားလှယ် အဖြစ် ပြည်ထောင်စု ရွေးကောက်ပွဲ ကော်မရှင်က ၁၂ . ၁၁ . ၂၀၁၅ ရက်စွဲပါ ကြေညာချက်အမှတ် ( ၈၀ / ၂၀၁၅) ဖြင့် ထပ်ဆင့် ကြေညာပေးခဲ့ပါသည်။\nတပ်မတော်ကာကွယ်ရေးဦးစီးချုပ် ဗိုလ်ချုပ်မှူးကြီး မင်းအောင်လှိုင် ၀ါရှင်တန်ပို့စ်သတင်းစာမှ Senior Associate Editor ဖြစ်သူ Elizabeth (Lally) Graham Weymouth အား လက်ခံတွေ့ဆုံ\nနေပြည်တော် နိုဝင်ဘာ ၂၄\nတပ်မတော်ကာကွယ်ရေးဦးစီးချုပ် ဗိုလ်ချုပ်မှူးကြီး မင်းအောင်လှိုင်သည် နိုဝင်ဘာ ၂၁ ရက် ညနေ ၃နာရီက နေပြည်တော်ရှိ ဘုရင့်နောင်ရိပ်သာဧည့်ခန်းမ ဆောင်၌ ၀ါရှင်တန်ပို့စ်သတင်းစာမှ Senior Associate Editor ဖြစ်သူ Elizabeth (Lally) Graham Weymouth အား လက်ခံတွေ့ဆုံသည်။\nတပ်မတော်ကာကွယ်ရေးဦးစီးချုပ် ဗိုလ်ချုပ်မှူးကြီး မင်းအောင်လှိုင် အမေရိကန် လက်ထောက်နိုင်ငံခြားရေး ၀န်ကြီးအား လက်ခံတွေ့ဆုံ\nနေပြည်တော် နိုဝင်ဘာ ၂၄\nမိမိအနေဖြင့် ဒေါ်အောင်ဆန်းစုကြည်နှင့် တွေ့ဆုံသွားမည်ဖြစ်ကြောင်း၊ ကောင်းမွန်သောဆက်ဆံရေး မရှိစရာအကြောင်းမရှိကြောင်း၊ နိုင်ငံအတွက် အလုပ်လုပ် ကြမည့်သူများဖြစ်ခြင်းကြောင့် ကောင်းမွန်သော ဆက်ဆံရေးတည်ဆောက်၍ နိုင်ငံအား တည်ငြိမ်အောင်၊ တိုးတက်အောင် လုပ်ဆောင်ကြရမည်ဖြစ်ပြီး ယင်းကဏ္ဍတွင် တပ်မတော်အနေဖြင့် အပြည့်အ၀ပါဝင်သွားမည်ဖြစ်ကြောင်း တပ်မတော်ကာကွယ်ရေး ဦးစီးချုပ် ဗိုလ်ချုပ်မှူးကြီးမင်းအောင်လှိုင်က ယနေ့နေ့လယ် ၁၂ နာရီ ၄၅ မိနစ်တွင် နေပြည်တော်ရှိ ဘုရင့်နောင်ရိပ်သာ ဧည့်ခန်းမဆောင်၌ အမေရိကန်ပြည်ထောင်စု နိုင်ငံခြားရေးဝန်ကြီးဌာန အရှေ့အာရှနှင့် ပစိဖိတ်ရေးရာ လက်ထောက်နိုင်ငံခြားရေး ၀န်ကြီး မစ္စတာဒန်နီရယ်အာရပ်စ်ဆဲလ် အား လက်ခံတွေ့ဆုံစဉ် ထည့်သွင်းပြောကြား သည်။\nPosted by moi at 8:14 PM No comments:\nနိုင်ငံတော်သမ္မတ ဦးသိန်းစိန် အမေရိကန်နိုင်ငံခြားရေးဝန်ကြီးဌာန အရှေ့အာရှနှင့် ပစိဖိတ်ရေးရာ လက်ထောက်နိုင်ငံခြားရေးဝန်ကြီးဦးဆောင်သည့် ကိုယ်စားလှယ် အဖွဲ့အားလက်ခံတွေ့ဆုံ\nနေပြည်တော်၊ နိုဝင်ဘာ ၂၄\nပြည်ထောင်စုသမ္မတ မြန်မာနိုင်ငံတော် နိုင်ငံတော်သမ္မတ ဦးသိန်းစိန်သည် အမေရိကန်ပြည်ထောင်စု၊ နိုင်ငံခြားရေးဝန်ကြီးဌာန အရှေ့အာရှနှင့် ပစိဖိတ်ရေးရာ လက်ထောက်နိုင်ငံခြားရေးဝန်ကြီး မစ္စတာ ဒန်နီရယ် အာရပ်စ်ဆဲလ် ဦးဆောင်သည့် ကိုယ်စားလှယ်အဖွဲ့အား ယနေ့ နံနက် ၁၁ နာရီတွင် နေပြည်တော်ရှိ နိုင်ငံတော်သမ္မတ အိမ်တော် ဧည့်ခန်းမဆောင်၌ လက်ခံတွေ့ဆုံသည်။\nထိုသို့တွေ့ဆုံစဉ် ရွေးကောက်ပွဲအောင်မြင်စွာကျင်းပပြီးစီးမှုနှင့် တာဝန်လွှဲပြောင်းရေး ကိစ္စရပ်များ ချောမွေ့အောင်မြင်စွာဖြစ်ပေါ်လာရေး ဆောင်ရွက်နေမှု၊ မြန်မာ-အမေရိကန် နှစ်နိုင်ငံအကြား ဆက်ဆံရေးတို့ကို ဆွေးနွေးခဲ့ကြသည်။\nပြည်ထောင်စုလွှတ်တော် ပုံမှန်အစည်းအဝေး စတုတ္ထနေ့ကျင်းပ\nပထမအကြိမ် ပြည်ထောင်စုလွှတ်တော် ၁၃ ကြိမ်မြောက် ပုံမှန်အစည်းအဝေး စတုတ္ထနေ့ကို ယနေ့မွန်းလွဲ ၁ နာရီခွဲတွင် ကျင်းပရာ ၂၀၁၅ - ၂၀၁၆ ဘဏ္ဍာရေးနှစ် ပြည်ထောင်စု၏ နောက်ထပ်ဘဏ္ဍာ ငွေခွဲဝေသုံးစွဲရေး ဥပဒေကြမ်း အပါအ၀င် ဥပဒေကြမ်း ၃ ခုကို မှတ်တမ်းတင်ခြင်းနှင့် အစီရင်ခံစာဖတ်ကြားခြင်း၊ ပထမ ၆ လ ပတ်အတွက် အခွန်ကောက်ခံရရှိမှု ရှင်းလင်းတင်ပြခြင်း၊ ဒုတိယ ၆ လပတ် အမျိုးသားစီမံကိန်း ဆောင်ရွက်မှု အစီရင်ခံစာကို ဆွေးနွေးခြင်းတို့ကို ဆောင်ရွက် သည်။\nPosted by moi at 6:51 PM No comments:


ကိုရိုနာဗိုင်းရပ်စ်ကူးစက်မှု ဒုတိယလှိုင်းရိုက်ခတ်နေစဉ် ပြင်သစ်နိုင်ငံ၌ ပိုးစွဲကပ်ခံရသူအရေအတွက် စံချိန်တင်မြင့်တက်။ ဥရောပနိုင်ငံကြီးအချို့ အရေးပေါ်အခြေအနေကြေညာ၊ ည မထွက်ရ အမိန့်ထုတ်။ ကပ်ရောဂါကျရောက်ချိန် လူစုလူဝေးပြုလုပ်ခြင်းနှင့် ရာစုနှစ်အတွင်း အကြီးမားဆုံး ကျန်းမားရေး အကြပ်အတည်း – H2Oupdatenews\nကိုရိုနာဗိုင်းရပ်စ်ကူးစက်မှု ဒုတိယလှိုင်းရိုက်ခတ်နေစဉ် ပြင်သစ်နိုင်ငံ၌ ပိုးစွဲကပ်ခံရသူအရေအတွက် စံချိန်တင်မြင့်တက်။ ဥရောပနိုင်ငံကြီးအချို့ အရေးပေါ်အခြေအနေကြေညာ၊ ည မထွက်ရ အမိန့်ထုတ်။ ကပ်ရောဂါကျရောက်ချိန် လူစုလူဝေးပြုလုပ်ခြင်းနှင့် ရာစုနှစ်အတွင်း အကြီးမားဆုံး ကျန်းမားရေး အကြပ်အတည်း\noungmarine11@outlook.com 26/10/2020\tNo Comments\nကိုရိုနာဗိုင်းရပ်စ်ရောဂါကူးစက်မှုဖြစ်ပွားလျှက်ရှိသော ပြင်သစ်နိုင်ငံတွင် လွန်ခဲ့သည့် ၂၄- နာရီအတွင်း ရောဂါပိုး စွဲကပ်ခြင်းခံရသူ ၅၂,၀၁၀ -ဦး ထပ်မံတွေ့ရှိကြောင်း အတည်ပြုလိုက်သည်။ ကိုရိုနာဗိုင်းရပ်စ်ကူးစက်မှု ဒုတိယလှိုင်းရိုက်ခတ်နေစဉ် စပိန်နိုင်ငံကလည်း ကူးစက်ခံရသူ အရေအတွက် ရုတ်ချည်းမြင့်တက်လာမှုကြောင့် နိုင်ငံတော် အရေးပေါ်အခြေအနေကျရောက်ကြောင်း ကြေညာသည်ဟု Reuters ၏ သတင်းကို NBC News က ကူးယူ ဖော်ပြသည်။\nတစ်ကမ္ဘာလုံး၌ ကိုရိုနာဗိုင်းရပ်စ်ရောဂါ ကူးစက်ခံရသူ ၄၃-သန်း ကျော်ဖြစ်နေချိန်တွင် ပြင်သစ်နိုင်ငံ၌ ယခုကဲ့သို့ ရောဂါပိုး စွဲကပ်ခံရသူ ထပ်မံတိုးမြင့်လာခြင်းကြောင့် ကူးစက်ခံရသူ စုစုပေါင်း ၁-သန်း ၁-သိန်းကျော်ဖြစ်လာသည်။ ပိုးတွေ့သူ ပမာဏတွင် ပြင်သစ်သည် အာဂျင်တီးနားနှင့် စပိန်တို့ကို ကျော်လွန်သွားပြီး ရောဂါဖြစ်ပွားမှု၌ ကမ္ဘာ့အမြင့်ဆုံးဖြစ်သည့် အမေရိကန်၊ အိန္ဒိယ၊ ဘရာဇီးနှင့် ရုရှားတို့ပြီးလျှင် အမှတ်စဉ် ( ၅ ) သို့ ရောက်ရှိလာသည်။\nပြင်သစ်တွင် မတ်လမှ မေလအထိ ၂-လကြာ Lockdown တားဆီးပိတ်ဆို့ထားစဉ်အတွင်း ကူးစက်မှု ၁၃၂,၀၀၀ ကျော်သာ ရှိခဲ့သည်။ ၃ ရက်၌ ၁၃၉,၀၀၀ ကျော် ထပ်မံတွေ့ရှိခြင်းဖြစ်ရာ သုံးရက်တည်း၏ အရေအတွက်မှာ ယခင် လချီ ပမာဏထက် များစွာကျော်လွန်နေသည်။ ၂၄-နာရီအတွင်း ၁၁၆-ဦး သေဆုံးခဲ့ပြီး ကိုရိုနာဗိုင်းရပ်စ်ကြောင့် အသက်ဆုံးရှုံးသူ စုစုပေါင်း ၃၄,၇၆၁ ဦး ရှိကြောင်း ပြင်သစ်ကျန်းမာရေးဝန်ကြီးဋ္ဌာနက ပြောဆိုသည်။\nအလားတူပင် တနင်္ဂနွေနေ့ စပိန်နိုင်ငံ၌ နိုင်ငံတော်အရေးပေါ်အခြေအနေ ကျရောက်ကြောင်း ဝန်ကြီးချုပ် ပီဒရိုဆန်ချေ့က ကြေညာသည်။ ကူးစက်ရောဂါတားဆီးရေးအတွက် ဒေသတွင်း ညမထွက်ရ အမိန့်နှင့် အချို့ဖြစ်စဉ်များအတွက် ဒေသအလိုက် ခရီးသွားလာခြင်းကို တားမြစ်ကြောင်း သတင်းထုတ်ပြန်သည်။\nတနင်္ဂနွေညမှ စတင်၍ အတည်ဖြစ်သည့် အမိန့်တွင် ကနေရီကျွန်းစုမှအပ ဒေသအားလုံးတို့၌ ညအချိန် အပြင်မထွက်ရအမိန့်နှင့် လူ ၆ ဦး ထက်ပို၍ စုဝေးခြင်းမပြုရန် တားမြစ်လိုက်သည်။ ကတ်တာလိုနီးယားဒေသမှ စ၍ အသစ်ပြဋ္ဌာန်းအမိန့်တွင် အများပြည်သူဆိုင်ရာနေရာများအားလုံး ည ၉ နာရီတွင် ပိတ်ကြရမည်ဖြစ်သည်။\nအလွန်အမင်း ပြင်းထန်သည့် အခြေအနေနှင့် ကြုံတွေ့နေရပြီး လွန်ခဲ့သည့် ရာစုနှစ်အတွင်း အကြီးမားဆုံး ကျန်းမာရေးဆိုင်ရာ အကျပ်အတည်းဖြစ်ကြောင်း အစိုးရအဖွဲ့ အစည်းအဝေးအပြီး သတင်းစာရှင်းလင်းပွဲ၌ စပိန်ဝန်ကြီးချုပ်က ရှင်းပြသည်။\nစပိန်သည် ကူးစက်ကပ်ရောဂါကာလတွင် အစောဆုံး Lockdown တားဆီးပိတ်ဆို့ခဲ့သည့် နိုင်ငံဖြစ်ပြီး နွေရာသီ၌ တင်းကျပ်မှု ဖြေလျှော့ပေးခဲ့သည်။ သို့သော် မကြာသေးမီရက်သတ္တပတ်များအတွင်း အခြားဥရောပနိုင်ငံများနည်းတူ ဒုတိယလှိုင်း ရိုက်ခတ်သည်ကို တွေ့မြင်ခဲ့ရပြီး ယခုအခါ အနောက်ဥရောပ၌ ကူးစက်ခံရမှု အမြင့်ဆုံး နိုင်ငံဖြစ်လာသည်။ သောကြာနေ့အထိ စပိန်နိုင်ငံတွင် သေဆုံးသူ ဦးရေ ၃၅,၀၀၀ နီးပါးရှိပြီး ကူးစက်ခံရသူ ပေါင်း ၁ – သန်းကျော်အထိ မြင့်တက်ခဲ့သည်။ အမှန်တကယ်ကိန်းဂဏန်းသည် ထိုထက် ၃-ဆပိုကြောင်း စပိန်ဝန်ကြီးချုပ်က ဝန်ခံသည့် သတင်းလည်း တွေ့ရသည်။ ( Russia Today., Oct 23, 2020 )\n( ယခု သတင်းရေးနေချိန်တွင် ကမ္ဘာတစ်ဝှမ်းလုံး၌ ကိုရိုနာဗိုင်းရပ်စ်ကူးစက်ခံရသူပေါင်း ၄၃-သန်းကျော်ရှိနေပြီး သေဆုံးသူပေါင်း ၁-သန်းကျော်ပြီဖြစ်သည်။ မျက်စိထဲမြင်အောင် နှိုင်းယှဉ်ပြောရလျှင် မြန်မာနိုင်ငံလူဦးရေ၏ ၈၀ ရာနှုန်းခန့်ရှိသော လူသားတို့သည် ကိုရိုနာဗိုင်းရပ်စ် ကူးစက်ခံနေရပြီဖြစ်သည်။ သေဆုံးသူအရေအတွက်မှာလည်း ၂-သိန်းကျော်လာပြီဖြစ်၍ ကျွန်တော်တို့ဆီက ပြည်နယ်ငယ်တစ်ခု၏ လူဦးရေထက်ဝက်မျှဖြစ်သည်။\n၂၀၂၀ ခုနှစ် မေလ ၂၅-ရက် အမေရိကန်နိုင်ငံ မင်နီယာပိုလိစ်ပြည်နယ်တွင် လူဖြူရဲတပ်ဖွဲ့ဝင်များက အကြမ်းပတမ်းဖမ်းဆီးသဖြင့် လူမည်းအမျိုးသား ဂျော့ဖလွိုက်သေဆုံးသည်။ ထိုမှစ၍ လွန်ခဲ့သည့် ၇-နှစ်ကတည်းက ရှိနေခဲ့သော Black Lives Matter “လူမည်းတို့ ဘဝရှင်သန်ရေးအရေးကြီး” BLM လှုပ်ရှားမှုများ တစ်ကျော့ပြန် ဖြစ်ပွားလာသည်။ ၂၀၂၀-ခုနှစ် ဇန်နဝါရီ ၂၀ တွင် ကိုရိုနာဗိုင်းရပ်စ်ကူးစက်မှု ပထမဆုံး စတင်တွေ့ရှိပြီး ၄-လ ကျော် အကြာ၌ဖြစ်သည်။\nအဆိုပါ လှုပ်ရှားမှုသည် အတိတ်သမိုင်းတွင် လူကို လူချင်း ကိုလိုနီပြု – အင်ပါယာချဲ့ထွင်ခဲ့ဖူးသော သြစတေးလျ၊ ကနေဒါ၊ ဗြိတိန်၊ ဒိန်းမတ်၊ ပြင်သစ်၊ ဂျာမနီ၊ ဂျပန်၊ နယူးဇီလန်နှင့် ဂျပန်နိုင်ငံများသို့ ကူးစက်လျှက် ဆန္ဒပြပွဲများ ဖြစ်ပေါ်ခဲ့သည်။\nအမေရိကန်တွင်မူ BLM သာမက ၎င်းနှင့် ခပ်ဆင်ဆင်ကြောင်းတူ သံကွဲအဖွဲ့အစည်းအမျိုးမျိုးနှင့် ပြောင်းပြန် ဆန့်ကျင်အဖွဲ့အစည်းအမျိုးမျိုးတို့၏ လမ်းပေါ် ဆန္ဒဖော်ထုတ်ပွဲများ နိုင်ငံအနှံ့နီးပါး ဖြစ်ပွားသည်။ ကိုရိုနာဗိုင်းရပ်စ် ကူးစက်မှု ဟန့်တားရေး Lockdown တားဆီးပိတ်ဆို့ခြင်း၊ Social Distancing လူချင်းနီးကပ်မှု ဝေးကွာစေခြင်း ဒေသန္တရအမိန့်များအား ကန့်ကွက်ကြောင်း ဖီဆန်အံတုသည့် ဆန္ဒပြပွဲများလည်း ဖြစ်ပေါ်သည်။ ကမ္ဘာ့ထင်ရှားဆုံး ကူးစက်ဗေဒဆိုင်ရာ ဆေးပညာရှင်နှင့် အမေရိကန်အစိုးရ၏ ကျန်းမာရေးဆိုင်ရာ အကြံပေး ဒေါက်တာ အန်သိုနီဖောက်ချီအား အလုပ်ဖြုတ်ပစ်ရန် တောင်းဆိုကြသည်။\nရဲစခန်းများ မီးတင်ရှို့ခြင်းနှင့် ဈေးဆိုင်၊ ရှော့ပင်းမောလ်များအား လူစုလူဝေးနှင့် လုယက်ကြစဉ် လက်နက်ကိုင် တပ်အင်အား အသုံးပြု နှိမ်နင်းမည်ဟု သမ္မတဒေါ်နယ်ထရမ့်သည် ခြိမ်းခြောက်ခဲ့ပါသည်။ ပြည်နယ်မြို့ကြီးအချို့၌ တပ်အင်အား အမှန်တကယ် အသုံးပြုခြင်းလည်း ရှိခဲ့သည်။ ( Telegraph., June 1, 2020 )\nသို့သော် ရွေးကောက်ပွဲ မဲဆွယ်ရက်နီး ကပ်နေသော ဒေါ်နယ်ထရမ့်သည် ရောဂါကူးစက်မှုတားဆီးရေးကန့်သတ်ချက်များအား ဖျက်သိမ်းရန် တောင်းဆိုနေသူများအား ဟန့်တားခြင်း မပြုယုံမက လွတ်လပ်မှု မြတ်နိုးသူများအဖြစ် အမွှန်းတင်ခဲ့သည်။ အာဏာရှိသူဖြစ်ပါလျှက် တားဆီးမရနိုင်ကြောင်း ဆင်ခြေပေးခဲ့သည်။ ( ABC News., May 22, 2020 ) တရုတ်လက် ကိုင်ဒုတ်ဖြစ်နေသည်ဟု WHO အား စွပ်စွဲကာ အဖွဲ့ဝင်အဖြစ်မှ နှုတ်ထွက်ခြင်းဖြင့် နိုင်ငံရေး စတန့် ထွင်ခဲ့သည်။\nအကျိုးဆက်အဖြစ် ယနေ့အမေရိကန်သည် ကူးစက်ခံရသူပေါင်း ၉-သန်းနီးပါး သေဆုံးသူ ၂-သိန်းကျော်ဖြင့် ဒေါ်နယ်ထရမ့် ကြွေးကြော်လျှက်ရှိသည့်အတိုင်း “ American First! “ အမေရိကန် ပထမ အဖြစ် နိုင်ငံတကာတွင် ပြိုင်ဘက်ကင်း ဗိုလ်စွဲနေပါပြီဟု အတိုက်အခံတို့က ဆိုကြသည်။\nအနောက်နိုင်ငံများတွင် ကျန်းမာရေးစောင့်ရှောက်မှု အလွန်ကောင်းခြင်း၊ ဆရာဝန်-သူနာပြု-ဆေးပစ္စည်းကိရိယာ ခေတ်မီလုံလောက် ခြင်း၊ နိုင်ငံတကာ ယုံကြည်စိတ်ချသည့် ဆေးပညာရှင်များ၊ ဆေးဝါးနှင့် ကိရိယာပစ္စည်းများ ထုတ်လုပ်နိုင်ခြင်းကြောင့် အရဲကိုးကြသည်ဟု ထင်ရသော်လည်း အမှန်တကယ်ဖြစ်ပွားလာသော အခါ ရုပ်ပျက်ဆင်းပျက်နှင့် မထိန်းနိုင်ကြောင်း သက်ဆိုင်ရာ ကာယကံရှင်တို့က ဝန်ခံကြပါသည်။\nအမေရိကန်၊ ဗြိတိန်နှင့် ဥရောပနိုင်ငံတို့တွင် ဆန္ဒပြပွဲ အလွန်များသည်။ နေ့စဉ်နီးပါး ဆန္ဒပြလျှက်ရှိကြရာ ရဲတပ်ဖွဲ့များနှင့်၎င်း ဆန့်ကျင်ဘက် အတိုက်အခံများနှင့်သော်၎င်း အဓိကရုန်းဖြစ်ပွားသည်များလည်း တွေ့ရှိရသည်။ လောလောဆယ် သြစတေးလျ၊ အိုင်ယာလန်၊ အီတလီ တို့၌ Lockdown တားဆီးပိတ်ဆို့မှုအား ကန့်ကွက်ဆန္ဒပြရာမှ အကြမ်းဖက်မှုများ ဖြစ်ပွားသည်လည်း ရှိနေသည်။\nပြင်သစ်နိုင်ငံတွင် ရှာလီဟက်ဗ်ဒို ဂျာနယ်၏ ၂၀၁၁-ခုနှစ် နိုဝင်ဘာ ၀၃-ရက်တွင်ဖော်ပြသော မျက်နှာဖုံးပုံသည် တမန်တော်မိုဟာမက်အား ပြောင်လှောင်စော်ကားသည်ဟု အစ္စလာမ်ဘာသာဝင်နိုင်ငံများတွင် ကန့်ကွက်ဆန္ဒပြခဲ့ကြသည်။ ၂၀၁၅-ခုနှစ် ဇန်နဝါရီ ၇-ရက်တွင် ပါရီမြို့ ရှာလီဟက်ဗ်ဒိုမီဒီယာရုံးချုပ်အား သေနတ်သမားတစ်စုတို့က အကြမ်းဖက်ပစ်ခတ်ရာ ၁၇-ဦးသေဆုံးပြီး ၁၁-ဦး ဒါဏ်ရာရရှိခဲ့သည်။ ထိုစဉ်မှ စ၍ ၎င်းမီဒီယာအား ပိတ်ထားခဲ့ရာ လွန်ခဲ့သည့် စက်တင်ဘာ ၁၁-ရက်တွင် ရှာလီဟက်ဗ်ဒိုမဂ္ဂဇင်းအား ပြန်လည်ထုတ်ဝေသည်။ ထိုအတွက် နိုင်ငံတကာရှိ အစ္စလာမ်ဘာသာဝင်အများစု နိုင်ငံများ၌ ကိုရိုနာဗိုင်းရပ်စ်တားဆီးရေး ကန့်သတ်ချက်များကို ဖီဆန်လျှက် လူပေါင်း ထောင်သောင်းချီ စုဝေးကန့်ကွက်ခဲ့ကြသည်။\nပြင်သစ်နိုင်ငံ၌ပင် အသက် ၄၇ -နှစ်အရွယ် ကျောင်းဆရာတစ်ဦးက အဆိုပါ ရှာလီဟက်ဗ်ဒိုကာတွန်းကို ကျောင်းစာသင်ခန်းတွင် ကျောင်းသားများအား အချေအတင် ဝေဖန်မှုပြုစေသည်ဟု စွပ်စွဲချက်ဖြင့် အသက် ၁၈-နှစ်အရွယ် ချေချင်းမျိုးနွယ် အဗ္ဗဒူလာအန်ကိုဇီက ခေါင်းဖြတ်သတ်ခဲ့သည်။ ထိုအတွက် ပါရီမြို့ “ ပလာဒီ လာရီပတ်ဘလီကီ “ နန်းတော်ရှေ့မှောက်တွင် သေဆုံးသူ ကျောင်းဆရာ ဆင်မြူရယ်ပက်တီအတွက် ဆုတောင်းပွဲကျင်းပရာ လူပေါင်း သိန်းချီတက်ရောက်သဖြင့် ပြင်သစ်သမိုင်းဝင်ဖြစ်ခဲ့သည်။\nအလားတူ ပြင်သစ်မြို့ကြီး ၆-မြို့၌ စုဝေးခဲ့ကြသည့် ထို့နေ့မှာ အောက်တိုဘာ ၁၈ ရက် တနင်္ဂနွေဖြစ်ပြီး ရက်သတ္တ ၁-ပတ်နီးပါးအကြာ ပြင်သစ်နိုင်ငံ၌ ယခုကဲ့သို့ ၁-ရက်တည်း လူ ၅-သောင်းကျော်၌ ကိုရိုနာဗိုင်းရပ်စ် ကူးစက်လျှက်ရှိကြောင်း အမြင့်ဆုံးအရေအတွက် အဖြစ် တွေ့ရှိရသည်။ ။ သတင်းဘာသာပြန်သူ ))\n((( NBC News., Oct. 26, 2020,” France hits record 52,010 daily Covid cases, Spain declares new state of emergency. By Reuters” ကို #HtayOung, #OungMarine ဆီလျော်အောင် ကောက်နှုတ် ဘာ သာပြန်ဆိုသည်။ ဖြည့်စွက်ပါအချက်အလက်များ ရယူသည့် သတင်းများအား Links ဖြင့် ဖော်ပြထားပါသည်။ )))\nPrevious Previous post: ရဲများ၏ ရက်စက်ကြမ်းကြုတ်မှု အဆုံးသတ်ရန် ကန့်ကွက်ဆန္ဒပြရာမှ နိုင်ဂျီးရီး ယား၌ ပြန်ပေးဆွဲ-အကြမ်းဖက်-လူသတ်-ဂိုဒေါင်ဖောက်-အများပိုင်ပစ္စည်း ဖျက်ဆီးခြင်းများ ဖြစ်ပွားလျှက်ရှိ ။ ရဲနှင့် စစ်သားအပါအဝင် အရပ်သားအများစု ၆၉-ဦး သေဆုံး\nNext Next post: တူရကီနိုင်ငံဆိုင်ရာ သံအမတ်ကြီးအား ပြင်သစ် ပြန်လည်ခေါ်ယူ၊ ပြင်သစ်သမ္မတအနေဖြင့် မွတ်စလင်များအပေါ် သဘောထားနှင့်ပတ်သက်၍ စိတ်ကျန်းမာရေးစစ်ဆေးသင့်ကြောင်း တူရကီအကြံပြု။ ရှာလီဟက်ဗ်ဒိုကာတွန်း ခေါင်းဖြတ်သတ်ခံရသည့် ကျောင်းဆရာနှင့် နောက်ဆက်တွဲ ဂယက်


နှာဗူးတို့ ဆင်ခြေ… | Myanmar Gazette News Media Forum Network\nHome » Creative Writing » နှာဗူးတို့ ဆင်ခြေ…\nPosted by Kaung Kin Pyar on Feb 21, 2017 in Creative Writing, Short Story | 20 comments\nဒီကိစ္စလဲ ပြောချင်နေတာ ကြာပြီ…\nကိုယ်တိုင်က အတိုဝတ်နေလို့ ချဲလန့်ဂ်ျချင်တာတော့ မဟုတ်…၊ မ၀တ်တာကလဲ သိပ်လိမ္မာယဉ်ကျေး မြန်မာမှုချစ်မြတ်နိုးလှလို့ရယ်တော့ မဟုတ်ဘူးရယ်…။ ကိုယ့်ခြေထောက်မလှတာ ကိုယ်သိနေလို့ ၀တ်ချင်သော်လဲ အောင့်နေတာမျိုး…\nဒါပေမယ့်လဲ ကိုယ်နဲ့ဆိုင်ဆိုင် မဆိုင်ဆိုင် ဒီကိစ္စကို မျက်စိစပါးမွှေးစူးနေတာ ကြာပြီ…\nWebsite တစ်ခုမယ် ဒီကိစ္စနဲ့ပတ်သက်ပြီး ရေးထားတာဖတ်ရင်း… ကိုယ့်ခံစားချက်နဲ့လဲ တိုက်ဆိုင်တာမို့…ရင်လာဖွင့်တာပါ…\nသူ့ပိုစ့်ကိုဖတ်ရင်း ဖဘက ပုံတစ်ခုကိုမြင်ယောင်ပြီး ပြုံးမိသေးတယ်…။\nမျက်လုံးသာဖော်ပြီး (ဒူကာခေါ်မလား..မပြုံးတော့ ပိုသိလိမ့်မယ်) ခြုံထားတဲ့ ကုလားမကို ဆိုင်ကယ်ပေါ်ကနေ အဲ့အမျိုးသမီးရဲ့ အနောက်အလယ်ပိုင်းကို စူးစိုက်ကြည့်နေတဲ့ ယောကျာင်္း၃ယောက်ပုံရယ်… ပေါင်ရင်းလောက်အတို စကဒ်နဲ့ လည်ဟိုက်အင်္ကျီဝတ်ထားပေမယ့်လဲ ကိုယ့်လမ်းကိုယ်သွားနေကြတဲ့ အနောက်နိုင်ငံက ပုံတစ်ခုရယ်.. ယှဉ်ပြထားတာ..\nခုမှ ဒီမှာကိုရီးယားယဉ်ကျေးမှု ဖွံ့ဖြိုးလာလေတော့ မိန်းခလေးငယ်တွေလဲ သူတို့အလှကို ဖော်ပြချင်ကြတယ်…။\nဒါပေမယ့်လဲ ဒါတွေကြောင့်မဟုတ်ဘဲလဲ ဗူးတဲ့သူက ဗူးကို ဗူးတာပါ…\nဒီလိုဆို သူတို့ ပြောကြလိမ့်မယ်…၊ ယောကျာင်္းတွေက နှာဗူးမဟုတ်ရင် ဂန်ဒူးသာရှိပါသတဲ့…။ ဂန်ဒူးတော့ အဖြစ်မခံဘူးဆိုတဲ့ ရှေးဟောင်းဘယ်သူထွင်သွားမှန်းမသိတဲ့ စကားစုနဲ့ ကိုင်ကြတော့မယ်…။\nနှာဗူးမဟုတ်သလို ဂန်ဒူးလဲမဟုတ်တဲ့ အဆင့်အတန်းမြင့် ယောကျာင်္းသားတွေရော.. ဒီကမ္ဘာလောကမှာ မရှိနိုင်တော့ဘူးလားရှင်…\nလုံလုံခြုံခြုံပဲဝတ်ဝတ်… ဒူကာပဲခြုံခြုံ အဆင့်အတန်းနိမ့်ပြီး မိန်းမတွေကို သူတို့မျက်စိအရသာခံစရာလို သဘောထားနေတဲ့ အမျိုးသားတွေရှိနေသမျှတော့ ဘာဝတ်ဝတ်မထူးဘူးရယ်..\nဖစ်ဖတိ ဖစ်ဖတိပေါ့…။ လွတ်အောင်ပြောချင်ရင် အရင်က မမြင်ဖူးတာတွေမြင်..၊ မကြည့်အပ်တဲ့ဇာတ်ကားတွေ ဖောဖောသီသီဖြစ်နေတော့လဲ… ဒီလို အတိုအပြတ်တွေဝတ်မိတဲ့ မိန်းခလေးတွေဟာ ကြွေလုလုထန်းသီးပေါ် တက်နင်းမိတဲ့ ကျီးမိုက်တွေ ဖြစ်သွားတော့တာပဲ…။\nဒါပေမယ့်လဲ ပိုစ့်ပိုင်ရှင်ပြောထားသလို လုံလုံခြုံခြုံဝတ်ထားလဲ ကိုယ်တိုင် ကြုံဖူးတာမို့ သူပြောသမျှ ထောက်ခံနေမိတာပဲ….\nတချို့စကားလုံးတွေက နည်းနည်းပွင့်လင်းမြင်သာသလိုရှိပေမယ့်.. ဖြတ်ညှပ်ကပ်မလုပ်ဘဲ သူရေးထားတဲ့အတိုင်း တင်ပေးလိုက်ပါတယ်…။\nမုဒိန်းမှုလိုဖြစ်ရပ်မျိုး ပို့စ်အောက်တိုင်းမှာ အမြဲမြင်ရတတ်တဲ့ စာသားအချို့ရှိတယ်။\nသူကိုက အနေထိုင်မတတ်လို့ နေမှာပေါ့ ဆိုတဲ့ ပေါ့……ပေါ့’ ဆိုတဲ့ နှမချင်းမစာနာ၊ လူသားချင်းမစာနာ၊ အမဆိုတာနဲ့ အပြစ်ပြောချင်တဲ့သူတွေရဲ့ စကားလုံးကြီးတွေကို မမြင်ချင်မှ အဆုံး မြင်ရတတ်တယ်။\nအံ့သြစရာက အဲ့လိုပြောတဲ့သူတွေထဲမှာ ယောက်ျားလေးတွေအပြင် မိန်းကလေးအချင်းချင်း ပါပါနေတာကိုပဲ။\nဟုတ်ပြီ။ မိန်းကလေးက အတိုဝတ်ထားလို့ မုဒိန်းမှုဖြစ်တာထားပါတော့။\nထဘီတွေ၊ ရင်ဖုံးတွေ၊ ဂျင်းဘောင်းဘီရှည် လုံလုံတွေ ဝတ်ထားရင်းနဲ့တောင် ဘာကြောင့်များ\nမုဒိန်းကျင့်ခံရတဲ့ အမှုတွေ ရှိနေရသေးတာလဲ ???\nဘတ်စ်ကားပေါ်မှာ မိန်းကလေးတွေ အသားယူခံရတယ်။ တဏှာမျက်လုံးတွေနဲ့ စားတော့မတတ်၊\nဝါးတော့မတတ် အကြည့်ခံရတယ်။ အတိုဝတ်ထားတဲ့ မိန်းကလေးတွေပဲ အဲ့လိုခံရတာလား။\nနိုး….. မဟုတ်ပါ။ မြန်မာဆန်ဆန်ဝတ်ထားတဲ့ ကောင်မလေးတွေပါ အဲ့လိုအသားယူတာတွေ ခံရတာပါ။\nဒါကြောင့် မိန်းကလေးတွေက မဖော်သင့်တာတွေဖော်လို့ မနေနိုင်လို့ ကြည့်ရပါတယ်ဆိုသူတွေ\nဖြေကြည့်ကြပါ။ လုံလုံခြုံခြုံကောင်မလေးတွေကိုကော ရှင်တို့ မပြစ်မှားကြဘူးတဲ့လား။\nရှင်တို့ ပြောကြတယ်၊ လူကြီးတွေကက ပြောကြတယ်။ ‘အဲ့လို အကြည့်မခံချင် လုံလုံခြုံခြုံဝတ်’ တဲ့။\nဟုတ်ပြီ။ အဲ့စကားကို ကျွန်မ အမေလည်း ကျွန်မကို အမြဲပြောတယ်။ ကျွန်မ အဝတ်အစားရွေးတိုင်း\n“ ဟဲ့ အဲ့ဒါတိုတယ် မဝတ်နဲ့၊ အဲ့ဒါဟိုက်တယ် မဝတ်နဲ့၊ အဲ့ဒါ လက်အရမ်းပြတ်တယ် မဝတ်စမ်းနဲ့၊\nနင်ကားပေါ်မှာ အကြည့်ခံချင်လို့လား၊ အနှိုက်ခံချင်လို့လား’’ ပေါ့လေ။\nနားညည်းမခံချင်တဲ့ ကျွန်မ များသောအားဖြင့် အမေ့စိတ်တိုင်းကျ မြန်မာဝတ်စုံပဲ ရွေးဝတ်ဖြစ်တယ်။\nအိမ်ကနေ ကားဂိတ်ကို လမ်းလျှောက်တဲ့လမ်းမှာ ယောကျားအချို့ရဲ့ မျက်လုံးအစုံတွေက\nကျွန်မရဲ့ တင်ပါး၊ ရင်အစုံက မခွာဘူး။ အဟက် ကျွန်မ တစ်ချက် ခနဲ့မိတယ်။\nကားပေါ်ရောက်တော့ ကားကျပ်တာကို အခွင့်ကောင်းယူပြီး ထိကပါး၊ ရိကပါး လာလုပ်တယ်။\nဘယ်ရမလဲ ဒေါက်နဲ့ မာန်ပါပါ တက်နင်းပေးလိုက်တာ ငနဲသား ‘အား’ ခနဲ နေသွားတာ။\nဟင်းဟင်း…. ဒါ ကျွန်မ မြန်မာဝတ်စုံဝတ်ထားရင်းနဲ့တောင် အဲ့လို လာလုပ်တာနော်။\nကားဂိတ်ကနေ ရုံးကို လမ်းလျှောက်တဲ့လမ်းမှာ ကားပေါ်က လူအချို့\nကျွန်မကို ဟိုလိုလိုဒီလိုလိုနဲ့ သားပြောမယားပြော မထိတထိ ပြောပြီါ် ပါးစပ်အရသာခံသွားကြတယ်။\nအိုးလေးလှုပ်ပါဦးဆိုတဲ့ သီချင်းတောင် ဆိုသွားလိုက်ကြသေး။\nကျွန်မလေ အဲ့ငနာတွေကို ခဲနဲ့ကို ထုပစ်ချင်တာ။ မနည်း ထိန်းထားလိုက်ရတယ်။\nကျွန်မလေ ရှင်တို့ ပြောပြောနေတဲ့ မြန်မာဝတ်စုံကို ဝတ်ထားတာပါ။\nရှင်တို့ အပြစ်ဖို့နေကျ အတိုအပြတ်တစ်ခုမှမပါဘူး။\nအဲ့အကြောင်း အိမ်မှာ အမေ့ကို ပြန်ပြောတော့ ဘာပြောတယ်မှတ်လဲ။\nနင့်မျက်နှာပေးက ဘယ်လိုဖြစ်နေလဲမှ မသိဘဲ တဲ့။\nကျွန်မ တော်တော် အံ့သြသွားမိတယ်။ အမေလိုလူမျိုးကတောင် သူစိမ်းယောက်ျားတွေထက်\nသမီးမိန်းကလေးဖြစ်တဲ့ ကျွန်မကို အရင်အပြစ်တင်တယ်ဆိုတော့ ကျန်တဲ့သူတွေကိုလည်း\nရှင်တို့နဲ့ ဆန့်ကျင်ဘက် လိင်အဖြစ်မွေးဖွားလာတဲ့ ကျွန်မတို့ပဲ မှားတာပါ။\nရှင်တို့ပဲ ပြောကြပါ။ အတို ဝတ်တဲ့ ကျွန်မတို့ပဲ မှားသလား၊ ဆန့်ကျင်ဘက် မြင်တာနဲ့\nတောင်တတ်တဲ့ ရှင်တို့ အချို့ ပုရိသတွေပဲ မှန်သလားဆိုတာ။\nကျေးဇူးပြုပြီး လူကို လူလို့ပဲ မြင်ကြပါ။ ယောက်ျားရယ် မိန်းမရယ်ဆိုပြီး ခွဲမမြင်ကြပါနဲ့။\nယောက်ျားတိုင်းကို မဆိုလိုပါ။ အချို့သော အချို့သော ဝင်းသော်လို\nဒါလေးဖတ်ပြီး အတော်စိတ်မကောင်းဖြစ်သွားတယ်….။ ကျားပေါက်ရဲ့ ဟိုသီချင်းတောင် ပြေးသတိရမိသေး…\nမှားရင်ခံ…မှန်လဲ ခံလက်စနဲ့ ခံ….ဆိုတာ\nမြန်မာ့လူ့ဘောင်အဖွဲ့အစည်းကိုက လူကိုလူလို့မမြင်သေးဘဲ Gender ခွဲနေသမျှတော့ ကျမတို့ မိန်းမတွေ အနှိမ်ခံနေရဦးမှာပဲ..…\nအဲ့လိုတွေ မြင်လေကြားလေ ကြုံရလေ…. အသဲပေါက်လေ မခံနိုင်ဖြစ်မိလေပဲ..\nစိတ်ဓာတ်မမြင့်မားပဲမြန်းး ပိုမြင့်မြတ်တယ် ခံယူထားတဲ့ နိုင်ငံဂျီးမို့ အံ့ဩတာပါကွယ်။\nအာ့လိုနဲ့ လုပ်ချင်ရာလုပ်ခွင့်ရနေကြတာ က သူတို့၊ လက်ညှိုးထိုးအပြစ်ပြောခံနေရတာက အမျိုးသမီးတွေ ဖြစ်နေတာ။\nအာ့ကြောင့် ဆရာမ ဂျူး ကို သူတို့ မုန်းတာပေါ့။\nသူတို့ စိတ်ဓာတ်တွေကို တနည်းနည်းနဲ့ ထုတ်ရေးနိုင်တယ်လေ။\nVictim Blaming ဆိုတာလည်း ပျောက်စေလို။\nပြန်ပြင်ရမယ့ စိတ်ဓာတ်တွေ ဒီမှာ တပုံကြီးပဲ မမဂျီးရယ်…။ နေ့တဓူဝ မြင်နေရတော့လဲ ကြာတော့ အချဉ်ပေါက်လာတယ်…\nသူတို့ကြည့်သမျှ ပြောသမျှ အာချောင်သမျှ မှားမှားမှန်မှန် ငုံ့ခံနေရရှာတဲ့ အမျိုးသမီးတွေကို မြင်တိုင်း စိတ်မကောင်းဘူး..။\nဒါနဲ့ မမဂျီး…။ blockquote ဆိုတာလေး ပြင်ပေးပါဦးနော်…။ လုပ်ထားတာ မှားသွားတယ်..။ ဘယ်လိုလုပ်ရတယ်ဆိုတာလေးလဲ အလင်းပြပါအူး ….။\nမြန်မာပြည်မယ်မိန်းမတွေ အခွင့်အရေးအပြည့်မရပါဘူးပြောတော့လည်း.. ဟို အင်္ဂလိပ်က.. အင်္ဂလန်-မြန်မာအရီးလတ်က.. မဟုတ်ပါဘူးတဲ့..။\nဆိုတော့.. ဒါက.. အမျိုးသမီးထုများကိစ္စ..\nကျုပ်တို့ကတော့.. ဘာလှလှ .. လှတာကြည့်မှာပဲ..။\nမလှတာလည်း ကြည့်မှာပဲ.. မျက်လုံးက ကြည့်ဖို့ထားတာ..။\nဒီကိစ္စ က ဆွေးနွေးရရင် ကိုယ့် ပေါင် ကိုယ် လှန်ထောင်း သလို ဖြစ်သွားနိုင်တယ်။း)\nတိတ်တိတ်လေးပဲ စာဖတ်နေသူကြီး လုပ်ပါတော့မယ်။း)\n“ဏှာဘူး(နှာဘူး)အကြောင်း သိကောင်းဖွယ်ရာ အဖြာဖြာ”\n၄- သူများမမြင်တာ သူတို့မြင်တယ်\n၅- စူးစမ်းလေ့လာမှု အားကောင်းတယ်\n၆- အလှတရားတွေကို ရှာဖွေနိုင်တယ်\n၈- ယောက်ျားစစ်ကြောင်း ထင်ရှားတယ်\n၁- ကာမေသု မိစ္ဆာစာရာ ဆိုတဲ့ သီလကို ကျိုးပေါက်စေတယ်\n၂- တစ်ဖက်သားရဲ့ဣနြေ္ဒကို ပျက်ပြားစေတယ်\n၃- မိန်းကလေးတွေရဲ့ရွံကြောက်ကြီး ဖြစ်စေတယ်\n၄- မိမိကိုယ်တိုင်ရဲ့ဂုဏ်သိက္ခာကို ထိခိုက်စေတယ်\n၅- လူမှုရေးနဲ့ ကျန်းမာရေးကို ထိခိုက်စေတယ်\n၆- အချိန်နဲ့ ငွေကို အလဟဿဖြစ်စေတယ်\nဏှာဘူးမှာ အဆင့် ၃ ဆင့် ရှိပါတယ်။\nမနောကံမြောက်ဏှာဘူးကတော့ ကမ္ဘာမှာ အပေါများဆုံးပါ။ အတော်များများ ထိန်းဖို့ မလွယ်ပါဘူး။ သူတို့က တစ်ဖက်သားကို သိပ်တော့ဒုက္ခမပေးပါဘူး။ သူတို့စိတ်ထဲသာ ပြစ်မှားချင်တိုင်း ပြစ်မှားနေတာပါ။ အပြင်ကိုထုတ်မပြလို့ သူတို့က အန္တရာယ်အကင်းဆုံးဏှာဘူး စာရင်းဝင်ပါတယ်။\nဝစီကံမြောက်ဏှာဘူးကတော့ အခြေအနေပေါ် မူတည်ပါတယ်။ စိတ်နဲ့တင် ပြစ်မှားတာ အားမရလို့ ပါးစပ်ကနေ ထုတ်ပြောပြီး ပြစ်မှားကြတာပါ။ တချို့က ကိုယ့်ယောက်ျားတွေ အချင်းချင်းပြောကြပြီး ပြစ်မှားကြတာပါ။ “ဟိုစော်ကို ကြည့်စမ်းပါဦးကွာ၊ သောက်ရမ်းမိုက်တယ် ဘာ ညာ” စသဖြင့်ပေါ့လေ။ ပြဿနာရှိတာက ကိုယ့်အချင်းချင်းပြောရုံတင် အားမရဘဲ ကာယကံရှင်ကိုပါသွားပြီး မထိတထိ ရိတိတိ သွားပြောကြတာပါ။ ဒါဆိုရင်တော့ ပြောတဲ့ အနေအထားပေါ်မူတည်ပြီး ပြဿနာကကြီးနိုင်ပါတယ်။\nကာယကံမြောက်ဏှာဘူးကတော့ အန္တရာယ်အများဆုံး ဏှာဘူးမျိုးတွေပါ။ သူတို့ကို ကြည်ဖြူတဲ့သူကို ဏှာဘူးသွားထတာက သိပ်ပြဿနာမရှိပေမယ့် ဘယ်လိုမှ မပတ်သက်တဲ့သူတွေကို ဏှာဘူးသွားထပြီး ကာယကံမြောက်ကျူးလွန်ရင်တော့ အကျိုးဆက်က မတွေးဝံ့စရာပါ။ ဒါမျိုးကိုတော့ ဏှာဘူးလို့ မခေါ်ဘဲ တဏှာရူးလို့ ခေါ်ရတော့မှာပါ။\nဏှာဘူးနဲ့ တဏှာရူး မတူကြပုံက\nဏှာဘူးဆိုတာမျိုးက ယောက်ျားအတော်များများမှာ တွေ့ရတတ်တဲ့ သဘာဝမျိုးပါ။ မနောကံနဲ့ ဝစီကံလောက်ကိုပဲ ချိုးဖောက်ကြတဲ့ ယောက်ျားမျိုးတွေပါ။ အဲ့ဒါမျိုးက ထိန်းနိုင်ရင်တော့ အကောင်းဆုံးဆိုပေမယ့် ထိန်းကြတဲ့သူ ရှားမယ် ထင်ပါတယ် (ကျွန်တော်အပါအဝင်ပေါ့ ?)။ သူတို့က ငမ်းရုံလောက်ပါပဲ။\nတဏှာရူးဆိုတာမျိုးကတော့ ကာယကံမြောက် ချိုးဖောက်ကြတဲ့သူတွေပါ။ သူတို့က ခွေးမြီးကောက် ကျည်တောက်စွပ် ဆိုသလိုပါပဲ။ သူတို့က အန္တရာယ်များပါတယ်။ အခန့်မသင့်ရင် တရားဥပဒေနဲ့ ငြိစွန်းတတ်ပါတယ်။ တဏှာရူးကတော့ ဝေးဝေးကရှောင်တာကောင်းပါတယ်။\nသေချာတာကတော့ ဏှာဘူးဖြစ်ဖြစ်၊ တဏှာရူးဖြစ်ဖြစ် ဘာမှမဘူးတာက အကောင်းဆုံးပါပဲ။ သို့သော်လည်း မဘူးရ မနေနိုင်လို့ ဘူးကြပြီဟေ့ဆိုရင်လည်း ကျွန်တော် စဉ်းစားလို့ရသမျှ ဏှာဘူးကောင်းကျင့်ဝတ်များကို မျှဝေပေးလိုက်ပါတယ်။ (လိုတာရှိရင် ထပ်ဖြည့်ပေးကြပါ)\n၁- ဏှာဘူးထမယ်ဆိုရင် အခြေအနေနဲ့ အချိန်အခါကို ကြည့်ပါ။\n၂- ဏှာဘူးထမယ်ဆိုရင်တောင် မနောကံနှင့် အလွန်ဆုံး ဝစီကံလောက်အထိသာ ဘူးပါ။\n၃- သူတစ်ပါး ဣနြေ္ဒပျက်ပြားအောင် မဘူးရပါ။\n၄- ဘေးမှာ ပိုင်ရှင်ပါနေရင် မဘူးရပါ။\n၅- အကြည့်၊ အပြော မရိုင်းရပါ။\n၆- မသိမသာနှင့် မည်သူမျှ မရိပ်မိအောင်သာ ဘူးပါ။\n၇- လူမှုရေးနှင့် ကျန်းမာရေးထိခိုက်အောင် မဘူးရပါ။\n၈- ဏှာဘူးထဖို့ အချိန်နှင့် ငွေကို မဖြုန်းရပါ။\n၉- ကာယကံမြောက် ဏှာဘူးထခြင်းကို မိမိ၏ ကာမပိုင်နှင့်သာ ကျင့်သုံးပါ။\nအားလုံး အားလုံးသော မတစ်ထောင်သားများ ဏှာဘူးကောင်းများ ဖြစ်ကြဖို့ မျှော်လင့်မိပါတယ် (ကျွန်တော် အပါအဝင် ?)။\nWai Phyo Maung (ဏှာဘူးသုတေသီတစ်ဦး ?)\n(ဖဘက မ လာတာပါ သဂျီးရယ်…။ မနောကံလောက်ဆို မဆိုးပါဘူးရယ်…)\nအမေရိကားမှာကျ.. ကာယကံနဲ့.. ၀စီကံဆိုရင်.. တရားလိုလုပ်တိုင်ရင်.. ထောင်ကျကိန်းရှိပါတယ်..။\nမနောကံကတော့.. မြန်မာမှာသာ ကာမေသုမိစ္ဆာဘာညာဆိုပြီး.. ရောချလိမ်နေကြတာ..\nလူသားရယ်လို့ဖြစ်လာရင်.. ကျားနဲ့မ.. မနောကံနဲ့ စိတ်ကူးတာ.. ရှိကိုရှိမှ.. ရှိလည်းရှိပါ့..။\nသဘာဝတရားကို.. ဆန့်ကျင်တာက.. လက်တွေ့ကျ.. မဖြစ်နိုင်…\nအဲဒါကို ခပ်တည်တည်နဲ့.. ဘာသာရေးအရ၀င်ပိတ်ရင်.. ဖုံးမနိုင်ဖိမရနဲ့.. ဟိုမှာဖက်.. ကာယကံနဲ့.. ၀စီကံ မှာလွန်ကုန်ရော…\nဒါကိုလည်း.. မြန်မာပြည်မယ်.. မုဒိန်းမှုတွေအရမ်းများတာက”ပြ”တယ်..။\nတဂှီးရေ ပြောရမယ်ဆို 18+တွေကြည့်နေတာလည်း မနောကံပဲမဟုတ်ပါလား။ကာမေသုမိဆ္ဆာအတွါက် ငရဲမှာ နေရာအတော်လိုမယ်။သူကြီးပြောသလိုဖြေတွေးတော့လည်း ငရဲကိုကြိုမကြောက်ရတော့ဘူးပေါ့။\nနောက်များဆိုရင် ဥာဏ်သုံးမှ ရတော့မယ်…။ လောလောဆယ်.. Volkswagen နဲ့ Ducadi အသစ်ဖွင့်ဖို့ ရှိနေတာ..\nPosition တစ်ခုကို တစ်ပိုစ့်နှုန်းနဲ့ JDs/JS လေး Announcement က ပြန်ကူးပြီး သဂျီးပိုက်ပိုက်ကို ထိုင်ရာမထ သဲ့ယူတာဗဲ ကောင်းမယ်…။\nကကပရေ…မြင့်မြတ်တဲ့ယောကျာ်းတွေပဲဖြစ်ဖြစ် နိမ့်ကျတဲ့ယောကျာ်းတွေပဲဖြစ်ဖြစ် အကုန်ဘူးကြတာပါတယ်။မိန်းမတွေလည်း ဘူးတယ်ဆိုပေမယ့် မိန်းမတွေက ရုပ်ကြည့်ရုံဘူးတာ။ယွကျားတွေကကျ အပေါ်အောက်ကြည့်ဘူးတာ။အိနြေ္ဒနဲ့ဘူးတာနဲ့ ပြောင်ဘူးတာပဲကွာတယ်လို့ပြောကြမယ့်။\nဒါမယ့်အဲ့လိုကြီးအကုန်တော့မမှန် တစ်ချို့ယောက်ကျားတွေက ဘူးရမယ့်အချိန် ဘူးရမယ့်လူ (တရားဝင်ဘူးခွင့်ရှိတဲ့ ပွန်းမင်းသမီးလိုမျိုး)အစရှိတာတွေကို ကာလံဒေသံနဲ့ စိတ်ပြေရုံဘူးတာ။တစ်ချိုပက ပါးစပ်ကမချတမ်း၊မျက်စိကမခွာတမ်းဘူးတာ။ရည်းစားရတာနဲ့ အဲ့ကိစ္စအပြတ်ဖြတ်နိုမှ ဆရာကျတယ်ထင်တဲ့လူကလည်းရှိသေး။အစ်မ ကပတက စာရိုက်ချိန် ဇော်၈ျီအမှန်မပေါ်လို့ စာတွေမှားရင်ခွင့်လွှတ်ပါ။\nဆုလဲ စာတွေ အမှန်မပေါ်ဘူး မွသော်ရယ်…\nWord File တစ်ခုဖွင့်ပြီး ဇော်ဂျီနဲ့ ရိုက်..၊ ဟိုဘက်ပြန်ကော်ပီကူးပလိုက်တယ်..\nအိနြေနဲ့ ဘူးတာကတော့ လက်ခံလိုက်ရပါတယ်..အမရယ်…။ တချို့ကျ ကိုယ့်ရှေ့တင် လျှောက်သွားတဲ့မိန်းကလေးတွေကို အပေါ်အောက်ကြည့်ကျ၊ မျက်နှာပြီတီတီနဲ့ အချင်းချင်းပြောကြ၊ မိန်းခလေးအနေခက်သွားမလား သူတို့ သိက္ခာကျသွားမလားလဲ မစဉ်းစား၊ ငါယောကျာင်္းလေးပဲ လုပ်ချင်ရာလုပ်လို့ရတယ်..တစ်ဖက်မိန်းခလေး ဘယ်လိုနေနေဆိုတဲ့ စိတ်ဓာတ်ကို မကြိုက်တာ…\nအဲ့တာမျိုး victim blaming တွေ က male-dominated society တွေမှာပဲ တွေ့ရတတ်တာ၊ အိန္ဒိယ၊မြန်မာ၊ ဘင်္ဂလားဒေ့ရှ်၊အရှေ့အလယ်ပိုင်းပေါ့ စသည်ဖြင့်၊\nငယ်ထဲက mindset က ကွဲပြားတာက ဘာသာရေးအရလဲပါလိမ့်မယ်၊ သိသလောက် ဗုဒ္ဒဘာသာ၊ အစလမ်နဲ့ ဟိန္ဒီ မှာက အမျိုးသားဦးစားပေးဝါဒကို၊\nBrad Pitt ရဲ့ World War Z ကို ပြီးခဲ့တဲ့ ၂ ရက်လောက်ကကြည့်လိုက်တော့၊ ကမ္ဘာပျက်ကပ်လိုမျိုး ရောဂါပိုးကူး ဆက်ခံနေရတဲ့ အချိန်မှာ Brad Pitt က အကြောင်းရင်းရှာဖို့ စစ်ဆင်ရေးထွက်ရမယ်ဆိုတော့ ကျန်ခဲ့တဲ့ မိန်းမနဲ့ သမီးလေးရယ်၊ သူတို့ကယ်ခဲ့တဲ့ ၄ နှစ်သားလောက် ချာတိတ်လေးရယ်ကို နှုတ်ဆက်ပြီး၊ ၄ နှစ်သား ကောင်လေးကို မှာတာက ငါသွားတော့မယ် မင်းမိန်းခလေးတွေကို စောင့်ရှောက်ပါ စိတ်ချပါရစေ မှာတော့၊ ၄ နှစ်သားကောင်လေးက ယုံကြည်မှုအပြည့်ရှိတဲ့မျက်နှာနဲ့ အိုကေ ဆိုပြီးခေါင်းငြိမ့်တယ်။\nဆိုတော့… ယဉ်ကျေးမှုပြောရမလား ဘာသာပဲပြောရမလား၊ သူတို့ငယ်ငယ်လေးထဲက mindset ထဲမှာကိုက အမျိုးသမီးတွေဆို စောင့်ရှောက်ဦးစားပေးရမယ်ဆိုတာ ရှိနေတာ….\nဆိုတော့ အဲ့နိုင်ငံမှာကော မုဒိန်းမှု အမျိုးသမီး Harassment တွေ ရှိမနေဘူးလားလို့တော့ ကပ်ဖဲ့ပြီးလာမမေးနဲ့…. နေရာတိုင်းမှာ လူကောင်းလူဆိုးဆိုတာရှိတာပဲ…. ဒါပေမဲ့ generally mindset ကိုပြောပြတာ။\nဆုကြည့်ရတဲ့ တချို့ဇာတ်ကားတွေမှာလဲ ၁၀နှစ်ဝန်းကျင်လောက်ကလေးတွေကိုဆို.. တခြားလူကြီးတွေက အမေ့ကို စောင့်ရှောက်နော်ဆိုတဲ့ စကားမျိုးသုံးကြတယ်..\nကလေးတွေကလဲ ငါတို့ လူကြီးဖြစ်နေပြီ၊ အမေ့ကို စောင့်ရှောက်နိုင်တယ်ဆိုတဲ့ ယုံကြည်ချက်မျိုး ရသွားကြတယ်…။ ကျောင်းဘက်ကလဲ သူတို့ဟာသူတို့ ရပ်တည်တတ်အောင်၊ ပျော်ပွဲစားထွက်တာမျိုးလို ကိုယ့်အားကိုယ်ကိုးတတ်အောင် သင်ပေးတာ..\nဒီနိုင်ငံမှာကျ… သားအမိအပြင်ထွက်ရင်တောင် ၁၆နှစ်လောက်မျိုးတောင် အမေကို မှာတာက ကလေးကို ဂရုစိုက်နော်ဆိုတာမျိုး…\n၅နှစ်နဲ့ အထက်တွေအကုန် ဖြုတ်ထုတ်သတ်ရမလိုပဲ… (ရွာကလူတွေ မပါ.. )\nဆု ဖဘ အကောင့် ဒီထားတာလား မတွေ့လို့ အရင်ကဆို ပုံလေးတွေတွေ့တယ်လေ..။\nဟုတယ် အဲ့ လူနှာဗူးတွေ တဏှာရူုးတွေ မကောင်းတဲ့သူတွေနဲ့ မတွေ့ပါစေနဲ့လို့ပဲ ဆုတောင်းမိတယ်။\nကိုယ်တိုင်လည်း သူ့နေရာနဲ့ သူအဆင်ပြေအောင် အတတ်နိုင်ဆုံးအ၀တ်အစားဝတ်ပြီး\nလန်းနေရင် ငန်းနေကြမှာသိလို့ ဂွမ်းဂွမ်းပဲနေတယ်..။\nဟုတ်တယ် မြတ်ပုလဲရေ့… ။ ခဏ ဒီ ထားတာ…\nတချို့ ယောကျာင်္းလေးတွေရဲ့ မဟာဖိုဝါဒ နဲ့ အနိုင်ကျင့်ချင်စိတ်ကို သဘောမကျတာ…။ ရန်ပြန်တွေ့ ရန်ပြန်လုပ်လဲ သူတို့ဘယ်လိုများအရှက်ခွဲ ရန်လုပ်မလဲနဲ့ ခံရတဲ့သူက ပြန်ကြောက်နေရတယ်..\nဟိုးအရင်ကလူတွေဆိုတာ.. လူတွေသာ ဆိုးချင်ဆိုးတာ…၊ ရှက်တတ်ကြသေးတယ်….\nခုခေတ်လူတွေက သူတို့လုပ်နေတာကိုက နိုင်ထက်စီးနင်းဖြစ်သွားလား၊ သူတို့ကပိုရှက်ဖို့ကောင်းလားတောင် မသိကြတော့ဘူး…\nခေါင်းမြီးခြုံတာက မြန်မာအခေါ် ဘူခါ ။ အဂ်လိပ်လို burquoir ။ ရွာထဲ ပြန်ဝင်လာပြီလား။ ရွာစည်တော့မှာပဲ ကောင်းကင်ပြာလေးရေ။\nသဂျီးနဲ့ ရွာကို စိတ်မချလို့..\nWater Sensor အကြောင်းရေးချင်သေးတာ…။ ကိုယ်တိုင်က အဲ့ဘက် ပရိုမဟုတ်လို့ အချက်အလက်စုပြီး လမိုင်းလဲ မကပ်နေသေးဘူး…။\nခုနောက်ပိုင်း ကုလမတွေမြင်မြင်လို့ သူတို့ခြုံထားတာတွေ တွေ့တွေ့နေရရင် အမကိုပဲ ပြေးပြေးမြင်နေတယ်… ဟီးးး\nအဲ့စာအုပ်တစ်ကယ် မှတ်မှတ်ရရ…။ တရေးနိုးတောင် ထ ဖတ်ခဲ့ရတာ…။\nကင်းကောင်ကို ပျားရည်ဆမ်း အရှင်မျို ချင်မိတာ ၂ဗူးထင်ရင် ဆည်ဂါမျို ခြင်တယ်။\nWin Lwin Lay says:\nသံလိုက်တို့သဘာဝ မျိုးမတူရင် ဆွဲငင်ကြတယ်ဟုတော့ စာသင်ဖူးတာဘဲဗျ။\nသံလိုက်တို့ သဘောကို သိပါရဲ့…။ ဒါက အပြစ်မှ မဟုတ်ပဲ.. သဂျီးပြောသလို သဘာဝလေ…။\nဒါပေမယ့်.. မိန်းမတွေရဲ့ အနောက်အလည်ပိုင်းနေရာကိုမှ ပြီတီတီ မျက်နှာထားနဲ့ကြည့်တာတို့….၊ ပါးစပ်က သားပြောမယားပြော ပြောတာတို့…၊ ရှေ့တင်ရော နောက်ကွယ်မှာပါ…ပါးစပ်အရသာခံပြောတာတို့… ။ ဘတ်စ်ကားပေါ်မှာလို အခွင့်သာရင်သာသလို ကာယကံမြောက်ကျူးလွန်ဖို့ ကြိုးစားတာမျိုးကျတော့ သဘာဝတရားထက်လွန်ပြီး နှာဗူးကျတာ တဏှာရူးတာ နှမချင်းမစာနာတာ ဖြစ်သွားပြီ…


xmlns:fb="https://www.facebook.com/2008/fbml"> Voice Of Myanmar: သတင်းဌာနတွေ ကိုယ့်တာဝန်တွေနဲ့ အခန်းကဏ္ဍတွေ ကျေပွန်ဖို့ လိုနေပါသေးသည်\nကြားဖြတ်ရေးကောက်ပွဲမှာ မဲဆန္ဒနယ် ၄၈ ခုရှိပြီး ပါတီပေါင်း ၁၄ ပါတီဟာ ၀င်ပြီး အရွေးခံကြ မည်။ ဒီတော့ ဒီရွေးကောက်ပွဲနဲ.ပတ်သက်ပြီး သတင်းပေးတဲ့အခါ လူထုကို အသိပေးတဲ့အခါ ကျယ်ကျယ်ပြန်ပြန်.နဲ. မျှမျှတတ ဖြစ်ဖို.လဲ လိုပါသည်။\nပါတီ ၁ခု ၂ခုကိုပဲ ဦးစားပေး မီးမောင်း ထိုးပြ သတင်းတွေ ရေးကျ ဓာတ်ပုံတွေ ဖော်ပြကျတာ စာနယ်ဇင်းသမားတွေအနေဖြင့် ကိုယ့် အလုပ်ကို ကိုယ်လုပ်နေတာရော ဟုတ်ရဲ့လား။ သေခြာ စဉ်းစားဖို. လိုပါသည်။ လူထုကို မှန်မှန် ကန်ကန်နဲ. သတင်းပေးရမည့် အသိပေးရမည်။ သတင်းသမားတွေက တခြားနိုင်ငံမှာလို Paparazzi တွေလို နာမည်ကြီး ပေါ်ပြူလာဖြစ်တဲ့သူတွေနောက် တကောက်ကောက်လိုက်ပြီး ဓာတ်ပုံရိုက်ပြီး သတင်းရေးခြင်းဟာ အကျင့်သီလနဲ. ပြည်.၀တဲ့ စာနယ်ဇင်းသမားတွေ၏ အလုပ် မဟုတ်ပဲ ခပ်ညံ့ညံ့ Yellow Journalism တွေသာ လုပ်တဲ့အရာဆိုတာ သတိထားဖို. လိုပါသည်။ ကိုယ့်အဆင့်ဟာ အဲဒီထက် မြင့်သင့်ပါသည်။\nဖြစ်သင့်တာက မဲဆန္ဒနယ် ၄၈ ခုလုံးကို တခုချင်းစီအလိုက် ပါဝင်ရှင်ပြိုင်ရမည့် အမတ်လောင်း တွေ ပါတီတွေ၏ နောက်ခံအကြောင်းနဲ. သက်ဆိုင်ရာ မဲဆန္ဒနယ်မြေ၏ လိုအပ်ချက်တွေ ထူး ခြားချက်တွေကို စနစ်တကျလေ့လာပြီး လူထုကို အမှန်တိုင်းသိအောင် လုပ်ပေးဖို. လိုပါသည်။ ဘယ် မဲဆန္ဒနယ်မှာ ဘယ်ပါတီတွေ ပြိုင်ကျမယ်။ ဘယ်သူတွေ ပြိုင်ကျမယ်။ သူတို. တဦးချင်း စီ၏ ထူးခြားတဲ့ ကွဲပြားတဲ့ အရည်အချင်းနဲ. နိုင်ငံရေးသမိုင်းကြောင်းလေး တွေကို အနည်းဆုံး အကျဉ်းချုံးပြီး ဖော်ပြရင် အဲဒီ မဲဆန္ဒနယ်မှာ ဘယ်ပါတီတွေဟာ ရှေ.ကနေ တစ် ပြေးနေတဲ့ အလားအလာရှိတဲ့ပါတီတွေဆိုတာ လူထုတွေ မဲပေး မရွေးချယ်ခင်မှာ သတင်းဌာနတွေက သိရှိအောင် အသိပေးသင့်ပါသည်။ ဖော်ထုတ်သင့်ပါသည်။ ဒေသခံတွေ၏ လူမျိုးရေး စီးပွား ရေး နိုင်ငံရေး လူမှုရေး ထူးခြားချက်တွေနဲ. ကွဲပြားချက်တွေကိုလဲ ထောက်ပြပြီး ဘယ်ပါတီ ဘယ်ကိုယ်စားလှယ်တွေကတော့ ဒေသခံတွေ၏ အကျိုးနဲ. လိုအပ်ချက်တွေကို အနီးစပ်ဆုံး ထင်ဟပ်ပေါ်လွန်နေ ကိုယ်စားပြုမှု ထောက်ခံမှု အများဆုံး ဖြစ်နေတယ်ဆိုတာ မဲဆန္ဒနယ်မြေ အလိုက် ခွဲခြားလေ့လာ သုံးသပ်ပြဖို. လိုပါသည်။\nရက်ပေါင်း ၄၀ ကျော် ကျန်သေးတာမို. သတင်းဌာနတွေအဖြင့် မဲဆန္ဒနယ် တခုချင်းအလိုက် စနစ်တကျ လေ့လာ တင်ပြမယ်ဆိုရင် အချိန် ရပါသေးသည်။ လူထုတွေ ပိုပြီး တိတိကျကျ သိရှိခွင့်ရအောင် ကူညီနိုင်ပါသည်။ ဒါမျိုး လုပ်ဖို. လိုပါသည်။ အဲဒီလို မဟုတ်ပဲ မဲဆန္ဒနယ် တချို.နဲ. နာမည်ကြီးတဲ့သူတွေလောက်ပဲ သတင်းရေးမယ် သတင်းပေးမယ်ဆိုရင်တော့ စာ နယ်ဇင်းသမားတွေ၏ တာဝန် မကျေပြွန်နိုင်ပါ။ ကျယ်ကျယ်ပြန်.ပြန်.နဲ. သတင်းပေးရမှာ အသိပေးရမှာက သတင်းဌာနတွေ၏ အလုပ်ပါ။ မဲဆွယ်စည်းရုံးတာက နိုင်ငံရေး ပါတီတွေနဲ. အမတ်လောင်းတွေ၏ အလုပ်ပါ။ သူ.အလုပ် သူလုပ်ပါစေ။ ကိုယ့်အလုပ် ကိုယ်လုပ်မိဖို. လိုပါ သည်။\nHigh Profile တွေ မရောက်တာနဲ. အဲဒီ မဲဆန္ဒနယ်မြေတွေအကြောင်း သတင်းမရေး တာမျိုး မဖြစ်သင့်ပါ။ မဲဆန္ဒနယ်မြေတိုင်း နေရာတိုင်းဟာ သူ.ဟာနဲ.သူ အရေးကြီးပါသည်။ လူတွေ သိဖို. လိုပါသည်။ ဒါကို သတင်းဌာနတွေက လုပ်ပေးရမည့် တာဝန်ရှိပါသည်။ အခု တော့ ဘုန်ကြီးတပါး နယ်နင်ခံရတဲ့အကြောင်း ကျောင်းပြောင်းရတဲ့သတင်းကတောင် အကြိမ် ကြိမ် အသံလွှင့်တာတွေ မေးမြန်းတာတွေရှိခဲ့ပေမည့် တချို. မဲဆန္ဒနယ်မြေတွေမှာ ဘာ တခွန်းမှ ဘာအသံမှ မထွက်တာ မရေးတာတွေဟာ သိပ်ပြီးတော့ ဟန်မကျလှပါ--\nအခုဆိုရင် မဲဆန္ဒနယ် ၄၈ ခုမှာ ပြည်သူတွေ ဘယ်နှစ်ခုလောက်များ ကောင်းကောင်း သိပါ သလဲ။ ၀င်ပြိုင်တဲ့ ပါတီ ၁၄ ခုထဲမှာ ပါတီ ဘယ်နှစ်ခုလောက်ပဲ လူတွေ နာမည် ကြားဖူးပါ သလဲ။ အမတ်လောင်းအဖြစ် ၀င်ပြိုင်တဲ့သူတွေအကြောင်းရော လူတွေ ဘယ်လောက် ကောင်း ကောင်း သိခွင့်ရရှိနေပါသလဲ---အဖြေက ရှင်းရှင်းလေးပါ--ဘာမှ များများစားစား မသိကျပါ။ ဒီလိုအပ်ချက်ကို ဖြည့်စည်းပေးရမယ် အသိပေးရမည့်သူတွေဟာ သတင်းသမားတွေ၏ အလုပ် ပါ။ ပါတီတွေအကြောင်း အမတ်လောင်းတွေအကြောင်းကို သက်ဆိုင်ရာ ပါတီတွေက ပြော တာလောက်နဲ.မလုံလောက်ပါ--ဒီထက် ပိုပြီး လူထုတွေက သိဖို. လိုပါသည်။ ထောက်ပြ ယှဉ် ပြ ခွဲခြမ်းစိတ်ဖြာပြဖို. လိုပါသည်။ လူထုတွေက မဲ ပေး မရွေးချယ်ခင်မှာ လူထုတွေဆီမှာ သတင်းအချက်အလက် အမှန်အကန်တွေ သိရှိထားဖို. သတင်းဌာနတွေက ကူညီရမည် မဟုတ်ပါလား။ ပြောရရင် လူထုတွေ အလိမ်မခံရအောင် သတင်းပေး အသိပေး ရှင်းပြပေးရမှာ က သတင်းသမားတွေ၏ အလုပ် မဟုတ်ပါလား။\nဒါကြောင့် ကျန်နေသေးတဲ့အချိန်တွေမှာ လူထုကို ပါတီတွေအကြောင်း မဲဆန္ဒနယ်မြေတွေ အ ကြောင်း အမတ်လောင်းတွေ၏အကြောင်းတွေကို ဖက်ပေါင်းစုံ ရှုဒေါင့်စုံနဲ. အမြင်စုံ သဘော ထားစုံတွေကို လေ့လာ စုံစမ်းပြီး ပြည်သူတွေ သိအောင် အသိပေးဖို. သတင်းပေးဖို. ဘက် လက်မှု မရှိပဲ မျှမျှတတနဲ. အမှန်အတိုင်း သတင်းပေးဖို. အထူး လိုနေပါသည်။\nအခုတော့ သတင်းဌာနတွေဟာ Home works လုပ်ပုံ သိပ်မရပါ။ Research and Ground work မလုပ်ကြပါ-- အလွယ်ရတာကို ဓာတ်ပုံရိုက်ပြီး တင်လိုက်တာနဲ. သတင်းဖြစ်နေပြီလို. ထင်နေတဲ့ ပါပရဇီအဆင့်တွေက အများကြီးတွေ.နေသေးပါသည်။\nကိုယ့်အလုပ်ကိုယ် တာဝန် ကျေဖို. လိုပါသည်။ ကိုယ့်သိက္ခာနဲ. ကိုယ့်ကျင့်ဝတ်ကို ညီအောင် ထိမ်းဖို. လိုပါသေးသည်။ မဟုတ်ရင် ခြံဝမှာ အဟောက်ခံရတာ မလေးမစား အဆက်ဆံခံရတာမျိုးတွေ ဒီထက် တိုးလာ နိုင်ပါသည်။ ကိုယ့်အလုပ်ကို ကိုယ်လုပ်ပြီး ကိုယ့်သိက္ခာကို ကိုယ် ကာကွယ်ဖို. လိုပါသည်။ ။


9 Apr 2018 . 10:56 AM\n“ကူးပြောင်းခြင်း၊ပြောင်းရွှေ့ခြင်း” လို့ အဓိပ္ပာယ်ရတဲ့ ပါဠိဘာသာစကား “သင်္ကန္တ” ကို မြန်မာမှုပြုပြီးတော့ “သင်္ကြန်” လို့ခေါ်တာ ဖြစ်ပါတယ်။ နှစ်ဟောင်းကနေ နှစ်သစ်ကို ကူးပြောင်းတဲ့ကာလကို “သင်္ကြန်ကာလ”လို့ ခေါ်ဆိုပါတယ်။ ပါဠိစကားလုံး”အန္တ” မှ ဆင်းသက်လာတဲ့ “နောက်ဆုံး” လို့ အဓိပ္ပာယ်ရတဲ့ အတာနှင့်တွဲဖက်ပြီးတော့လည်း “အတာသင်္ကြန်” လို့ ဆိုကြပါသေးတယ်။\nသင်္ကြန်ပွဲတော် ကျင်းပပုံနဲ့ဆက်စပ်ပြီး “အတာအိုး” အကြောင်းကိုလည်း ဗဟုသုတဖြစ်ဖွယ် ဖော်ပြပါဦးမယ်။ အတာအိုးကို သင်္ကြန်စောင့်ကြိုတဲ့အထိမ်းအမှတ်နဲ့ သင်္ကြန်မကျခင် ကြိုတင်ပြင်ဆင်ရပါတယ်။ ပန်း ၇မျိုး ဒါမှမဟုတ်ရင်လည်း အညွန့် ၇ မျိုးနဲ့ ရေပြည့်အိုးမှာ ထည့်ကြရပါတယ်။\nနံပတ် ၇ ဆိုတာက ၇ ရက်သားသမီးကို ကိုယ်စားပြုတာဖြစ်ပါတယ်။ သင်္ကြန်ကျပြီဆိုတာနဲ့ အတာအိုးကရေကို သွန်ပြီး သင်္ကြန်ပန်း၊ သင်္ကြန်အညွန့်တွေကို အိမ်ဦးဝင်းထရံတွေမှာ ထိုးစိုက်ကာ ဆုတောင်းကြရတာ ဖြစ်ပါတယ်။ ဒီလိုဆုတောင်းလိုက်မယ်ဆိုရင် မကောင်းတဲ့ ကံဆိုး၊ ကံညံ့တွေ ပျောက်ကာ ကံဇာတာတက်လာပြီး လူမှုနယ်ပယ်မှာ အောင်မြင်မယ်လို့ ရိုးရာဓလေ့အရ ယုံကြည်ကြပါတယ်။ ၂၁ရာစုခေတ်မှာတော့ အတာအိုးထားခြင်းဓလေ့ကလည်း မြန်မာလူမှုနယ်ပယ်မှာ ကွယ်ပျောက်စပြုလာပါပြီဖြစ်ပါတယ်။\nအကိုးအကား ။ အရှင်နန္ဒဝံသ (ဇေယျသုခ ဓမ္မရိပ်သာ)\nby yoelu .7hours ago


January 2018 – မြန်မာနေ့စဉ်သတင်း\nဆံပင်တိုလေးနဲ့ တစ်မျိုးလေး ချစ်စရာကောင်းနေတဲ့ ရွှေသမီး\nသရုပ်ဆောင်မင်းသမီးချောလေး ရွှေသမီးကတော့ ဖြူစင်ရိုးသားတဲ့ မျက်နှာအလှလေးကို ပိုင်ဆိုင်ထားတဲ့ မင်းသမီး တစ်ယောက်ပါ။ အပြုံးချိုချိုလေးတွေနဲ့ မိန်းကလေးဆန်ဆန် ဖတ်ရှင်တွေနဲ့ အမြဲမြင်နေကျဖြစ်တဲ့ ရွှေသမီးကိုတော့ ပုံစံတစ်မျိုးနဲ့ မြင်လိုက်ရပါတယ်။ ပုံလေးတွေကိုတော့ ရွှေသမီးက သူမရဲ့ FB မှာ တင်ထားတာပါ။ ပုံထဲမှာတော့ ရွှေသမီးက ဂျင်းဘောင်းဘီနဲ့ [...]\nဖေ့စ်ဘွက်မှာ လူချစ်လူခင် အင်မတန်များတဲ့ ချစ်သုဝေရဲ့ သမီးလေးတွေထဲက မေမြန်မာခေတ်လေးက လမ်းလျှောက်နိုင်နေပြီလို့ သိရပါတယ်။ ပရိတ်သတ်စိတ်ဝင်စားမှု အထူးခံရတဲ့ သမီးလေးတွေရဲ့ ဗွီဒီယိုဖိုင်အသစ်လေးတွေ ချစ်သုဝေက တင်ပေးလိုက်တာ ဖြစ်ပါတယ်။ ချစ်စရာကောင်းတဲ့ အမွှာသမီးလေးနှစ်ယောက်ဟာ ခွဲမရအောင်တူပြီး သူတို့ရဲ့ပုံလေးတွေတင်လိုက်တိုင်း လူပေါင်းသိန်းနဲ့ချီပြီး အားပေးကြည့်ရှုခံရလေ့ရှိပါတယ်။ မနေ့ (ဇန်နဝါရီလ [...]\nသမီးလေးကို လက်သည်းနီ ဆိုးပေးနေတဲ့ ဖေဖေနိုင်းနိုင်း\nလူတိုင်းအားကျရလောက်တဲ့ အိမ်ထောင်ရေး မိသားစုအသိုက်အမြုံလေးပိုင်ဆိုင်ထားသူကတော့ နိုင်ငံကျော်မင်းသား နိုင်းနိုင်းပါပဲ။ အနုပညာလောကမှာ ဆယ်စုနှစ်တစ်ခုကျော်ကြာ ရပ်တည်နေသူ ရုပ်ရှင်သရုပ်ဆောင် နိုင်နိုင်းကတော့ တစ်ဖက်မှာလည်း သာယာပျော်ရွှင်ဖွယ်ကောင်းတဲ့ မိသားစုဘဝလေးဖြတ်သန်းနေတာဖြစ်ပါတယ်။ လက်တလောမှာတော့ ဇနီးဖြစ်သူစန္ဒီချို နဲ့ သားသမီးတွေရှိရာ အမေရိကကို ပြန်လိုက်သွားတာ ရက်အနည်းငယ်ကြာပြီဖြစ်ပြီး မိသားစုနဲ့ပျော်ပျော်ကြီး အချိန်ဖြုန်းနေတာတွေ့ရပါတယ်။ လူမှုကွန်ရက်မှာ [...]\nအပြင်ထွက်ရင်တင်ပါးပဲ ကြည့်ခံရတာများတော့ အချို့မိန်းကလေးတွေ မနာလိုတာတွေရှိရင်ရှိမှာပေါ့\nလက်ရှိ Body နဲ့ပတ်သတ်ပြီးပြောရမယ်ဆိုရင် ပန်းချီ လက်မောင်းကြီးတယ် လက်မောင်းကြီးတော့လက်ပြတ်တွေဘာတွေဝတ်ရင်အဆင်မပြေဘူးပေါ့နော်။ အဓိကကတော့အပေါ်ပိုင်းနည်းနည်းကြီးတယ် အဲ့တာကိုဝိတ်ချဖို့တော့လိုတယ် ဒါပေမဲ့ထွားထွားကြိုင်းကြိုင်းအမျိုးသမီးတစ်ယောက်ပဲပန်းချီဖြစ်ချင်တယ်။ ၀ိတ်နည်းနည်းချချဖို့တော့လိုတယ်ပန်းချီခုပေါင် ၁၅၇ ရှိတယ် ပေါင် ၁၄၅ လောက်တော့ချဖို့လိုတယ်။ တော်တော်များများက ပန်းချီအပြင်သွားရင် တင်ပါးပေါ့နော် အဲ့လိုမျိုးကြည့်ကြတယ် တစ်ချို့မိန်းကလေးကျတော့လည်း ယောင်္ကျားလေးတွေ ကြည့်ပါ စိတ်ဝင်စားပါများရင် [...]\nမြန်မာပြည်ကို ပြန်ရောက်လာတဲ့ ရဲမင်းပိုင်\nမြန်မာဗွီဒီယိုပရိတ်သတ် အားပေးမှု အများအပြားရရှိခဲ့တဲ့ ဖိုက်တင်မင်းသား ရဲမင်းပိုင်တစ်ယောက်ကတော့ညမြန်မာပြည်နဲ့ ၁၄ နှစ်တာ ဝေးကွာခဲ့ပြီး ပထမဆုံးအကြိမ်အဖြစ် ဒီနေ့ပဲ ပြန်လယ်ရောက်ရှိလာပြီလို့ သိရပါတယ်။ ဟောင်ကောင်မှာ လေယာဉ်ကြာခဲ့တာကြောင့် တစ်ရက်နောက်ကျခဲ့ပါတယ်။ ဒီနေ့ (ဇန်နဝါရီလ ၃၁ ရက်) ညနေ ၄ နာရီခန့်ကပဲ ရန်ကုန်လေဆိပ်ကို [...]\nမိုးယုစံရဲ့ခင်ပွန်းဖြစ်သူနဲ့အတူရိုက်ထားတဲ့ ဓာတ်ပုံတွေကိုထုတ်ပြလိုက်တဲ့ လွင်မိုး\nအကယ်ဒမီလွင်မိုးကတော့ သူရဲ့ငယ်ငယ်ကအမှတ်တရရိုက်ကူးထားတဲ့ ဓာတ်ပုံတွေကို မျှဝေထားပါတယ်။ဒီပုံထဲမှာတော့ မင်းသမီးမိုးယုစံရဲ့ခင်ပွန်းဖြစ်သူစွမ်းလည်းပါဝင်ပါတယ်။လွင်မိုးကတော့ သူ့ကိုချီးကျူးစကားတွေနဲ့အတူ ဓာတ်ပုံတွေကို အမှတ်တရပြန်လည်မျှဝေခဲ့ပါတယ်။ ဒီဓာတ်ပုံလေးဟာ ၂၀၀၃ ခုနှစ်ကရိုက်ထားတဲ့ဓာတ်ပုံဖြစ်တာကြောင့် အားလုံးကတော့အခုပုံစံနဲ့ တော်တော်လေးကွာခြားနေပါတယ်။လွင်မိုးကတော့ သူရဲ့ဖေ့ဘုတ်မှာအခုလိုပဲရေးသားထားခဲ့ပါတယ် “၂၀၀၃ ခုနှစ်ကပုဂံ bbb စားသောက်ဆိုင်မှာ ဓာတ်ပုံ တွဲ ရိုက်ခဲ့တဲ့ ခလေးအရွယ်လူငယ်တစ်ဦးဟာ ယနေ့ [...]\nမင်းသွေးတစ်ယောက် နောက်ကား ကျော်တတ်တော့မှာလား..?\nမင်းသွေးတစ်ယောက် နောက်ကား ကျော်တတ်တော့မှာလား..? သရုပ်ဆောင်မင်းသားချော နေတိုးနဲ့ မင်းသွေးတို့ကတော့ အနုပညာလောကမှာ အောင်မြင်ကျော်ကြားနေတဲ့ ဆယ်လီညီအစ်ကို တွေပါ။ နှစ်ယောက်စလုံးကလည်း အနုပညာလောကမှာ သူ့တို့ရဲ့ ကိုယ်ပိုင်စတိုင်၊ ကိုယ်ပိုင်ပုံစံနဲ့ သီးခြားရပ်တည်နေသူတွေပါ။ အစ်ကိုဖြစ်သူ နေတိုးကတော့ အချစ်ရေးနဲ့ပတ်သက်တဲ့ သတင်းတွေ အရမ်းကိုငြိမ်နေတာမို့ နေတိုး တစ်ယောက် [...]\n“ဇာတ်ကားထဲမှာသာမတည့်ပေမယ့် အပြင်မှာ အရမ်းချစ်ကြတဲ့ သူတို့ “\nလက်တလော တစ်နိုင်ငံလုံးမှာ ရုံတင်ပြသနေတဲ့ ဥပါယ်တံမျဉ် ရုပ်ရှင်ဇာတ်ကားကြီးကတော့ ပရိသတ်စိတ်ဝင်စားမှုအပြည့်ရရှိနေပါတယ်။ ဥပါယ်တံမျဉ်ဇာတ်ကားကြီးမှာ ပါဝင်သရုပ်ဆောင်ထားတဲ့ အနုပညာရှင်တွေကတော့ တောင်ကြီးမြို့မှာ ပရိသတ်တွေနဲ့ တွေ့ဆုံဖို့ ရောက်ရှိနေပြီလို့ သိရပါတယ်။ တောင်ကြီး ရုပ်ရှင်ရုံမှာ သူတို့ကိုကြိုဆိုကြတဲ့ ပရိသတ်တွေလည်း တခဲနက်များပြားလျက်ရှိပြီး ပရိသတ်တွေကိုလက်မှတ်ရေးထိုးပေးကာ ရင်းရင်းနှီးနှီး ဓာတ်ပုံတွေအတူရိုက်ကူးပေးနေတယ်လို့သိရပါတယ်။ သရုပ်ဆောင် [...]


Pacemaker Replacement – Wecaremyanmar\nPacemaker replacement (in heart)\nနှလုံးတွင် Pacemaker (SA node) ကဲ့သို့ နှလုံးခုန်နှုန်းစည်းချက်ညီအောင်လှုံ့ဆော်ပေးသော စက်ထည့်ခြင်း\nArtificial pacemaker ဆိုတာ စက်ပစ္စည်းတစ်ခုဖြစ်ပြီး လျှပ်စစ်လှုံ့ဆော်မှုတွေကိုအသုံးပြုခြင်းဖြင့် နှလုံးကြွက်သားများကို ကျုံ့စေပြီး နှလုံးခုန်နှုန်းကို ပုံမှန်ဖြစ်အောင် ပြန်ထိန်းပေးပါတယ်။\nနှလုံးမှာ Pacemaker ရဲ့လုပ်ဆောင်ချက်ကတော့ နှလုံးခုန်နှုန်းကို စည်းချက်မှန်အောင်ထိန်းပေးခြင်းဖြစ်သည်။ ထို့ကြောင့် နှလုံးရဲ့ natural pacemaker မကောင်းတဲ့အခါမှာ နှလုံးခုန်နှုန်းစည်းချက်တွေကို အနှောင့်အယှက်ဖြစ်စေပါတယ်။\nArtificial pacemaker ဆိုတာ ???\nပုံမှန်နှလုံးခုန်နှုန်းရရှိစေရန် လုပ်ဆောင်ပေးသော ဘက်ထရီဖြင့်လည်ပတ်နေတဲ့ စက်ပစ္စည်းတစ်ခုဖြစ်ပါတယ်။ အစိတ်အပိုင်း (၂)ခုဖြစ်တဲ့ Generator နဲ့ wires (leads) ပါဝင်ပါတယ်။\n(စက်ကို battery ဖြင့် လည်ပတ်နိုင်စေရန် တီထွင်ထားသည်)\n(ထိုစက်မှ လျှပ်စစ်လှုံ့ဆော်မှုများကို ထုတ်ပေးပြီး နှလုံးကို ခုန်စေရန် လှုံဆော်သည်)\n(နှလုံးနားတွင် အရေပြားကို သေးငယ်သောအပေါက်ဖောက်ပြီး generator ကို အရေပြားအောက်တွင် မြှုပ်ထားသည်)\n(generator စက်မှ နှလုံးဆီသို့ သေးငယ်သော wire ကြိုးများဖြင့် တစ်ချိန်တည်းမှာပင် ဆက်သွယ်ထားသည်)\nThe impulses flow through these leads to your heart and are timed to flow at regular intervals just as impulses from your heart’s natural pacemaker would.\n(ထို wires (leads) တွေမှ တစ်ဆင့် လျှပ်စစ်လှုံ့ဆော်မှုများကို နှလုံးဆီသို့ စီးဆင်းသွားစေသည်။ ထိုသို့စီးဆင်းရာတွင် natural pacemaker (ခန္ဓာကိုယ်ထဲရှိ pacemaker) ၏လုပ်ဆောင်ချက်အတိုင်း နှလုံးခုန်နှုန်းစည်းချက်ညီစေရန် လျှပ်စစ်လှုံ့ဆော်မှုများကို ထိန်းချုပ်ထားနိုင်သည်)\n(ဘယ်အချိန်မှာ Pacemaker (SA node) ကဲ့သို့ နှလုံးခုန်နှုန်းစည်းချက်ညီအောင် လှုံ့ဆော်ပေးသော စက်ထည့်ဖို့ လိုအပ်လဲ) ?\nအောက်ပါအခြေအနေတွေမှာ pacemaker အစားထိုး လုပ်ဆောင်ပေးရန် လျှပ်စစ် impulse တွေထုတ်ပေးတဲ့ စက်ထည့်ဖို့ လိုအပ်ပါတယ်။\nYour heartbeat is too slow and often irregular (နှလုံးခုန်နှုန်းအရမ်းနှေးခြင်း၊ နှလုံးခုန်နှုန်းတစ်ခါတစ်ရံပုံမှန်မဟုတ်ခြင်း)\nYour heartbeat is sometimes normal and sometimes too fast or too slow (နှလုံးခုန်နှုန်းသည် တစ်ခါတစ်ရံ ပုံမှန်ဖြစ်ပြီး တစ်ခါတစ်ရံ အလွန်မြန်ခြင်း (သို့) အလွန်နှေးခြင်း)\nHow does it work (စက်က ဘယ်လိုအလုပ်လုပ်တာလဲ) ?\nIt replaces the heart’s defective natural pacemaker functions.\nပုံမှန်မဟုတ်သော natural pacemaker (ခန္ဓာကိုယ်ထဲရှိ pacemaker) ၏ လုပ်ဆောင်ချက်များကို ပြန်လည်ထိန်းချုပ်ပေးသည်။\nThe sinoatrial (SA) node or sinus node is the heart’s natural pacemaker. It’sasmall mass of specialized cells in the top of the right atrium (upper chamber of the heart). It produces the electrical impulses that cause your heart to beat.\n(SA node or sinoatrial node ဆိုတာ ခန္ဓာကိုယ်တွင် နှလုံး၏ အဓိက pacemaker ဖြစ်သည်။ ညာဘက်သွေးဝင်ခန်း၏ အပေါ်နားတွင် ရှိပြီး လျှပ်စစ်လှုံ့ဆော်မှုများကို ထုတ်ပေးခြင်းဖြင့် နှလုံးကို ပုံမှန်အတိုင်း စည်းချက်ညီစွာခုန်စေသည်။)\nA chamber of the heart contracts when an electrical impulse or signal moves across it. For the heart to beat properly, the signal must travel downaspecific path to reach the ventricles (the heart’s lower chambers).\n(ထိုလျှပ်စစ်လှုံ့ဆော်မှုများရရှိသည့်အခါ နှလုံးအခန်းမှာရှိတဲ့ ကြွက်သားများကျုံ့စေသည်။ နှလုံးစည်းချက်ညီစွာခုန်နိုင်ရန်အတွက် ထိုလှုံဆော်မှုများသည် သတ်မှတ်ထားသောလမ်းကြောင်းအတိုင်း နှလုံး၏ သွေးလွှတ်ခန်းဆီသို့ ဆက်လက်လှုံ့ဆော်ရမည်။)\nWhen the heart’s natural pacemaker is defective, the heartbeat may be too fast, too slow or irregular.\n(သို့သော် နှလုံး၏ အဓိက pacemaker ဖြစ်တဲ့ SA node မှထွက်လာသော electrical impulse (လှုံ့ဆော်မှု) များပုံမှန်မဟုတ်ပါက နှလုံးခုန်နှုန်းမြန်ခြင်း၊ နှေးခြင်း၊ ပုံမှန်မဟုတ်ခြင်းတို့ဖြစ်ပေါ်လာသည်။)\nRhythm problems also can occur because ofablockage of your heart’s electrical pathways.\n(လျှပ်စစ်လှုံ့ဆော်မှုများစီးဆင်းရာလမ်းကြောင်းတွင် ပိတ်ဆို့မှုများရှိပါက နှလုံးခုန်နှုန်းစည်းချက်မညီခြင်းကို ဖြစ်စေသည်)\nနှလုံးနားတွင် ထည့်သွင်းထားသော Pacemaker’s pulse generator စက်သည် နှလုံးခုန်နှုန်းစည်းချက်ညီစေရန် SA node ကဲ့သို့ လုပ်ဆောင်သည်။\nThe pacemaker’s pulse generator sends electrical impulses to the heart to help it pump properly. An electrode is placed next to the heart wall and small electrical charges travel through the wire to the heart.\n(နှလုံးနားတွင် ထည့်သွင်းထားသော pacemaker’s pulse generator စက်မှ နှလုံးပုံမှန်အလုပ်လုပ်စေရန် လျှပ်စစ်လှုံ့ဆော်မှုများ ထုတ်လွှတ်ပေးသည်။ electrode သည် နှလုံးနံရံနားတွင် ရှိပြီး လျှပ်စစ် charges တွေကို နှလုံးဆီသို့ wire ကြိုးမှတစ်ဆင့် ထုတ်လွှတ်ပေးခြင်းဖြင့် နှလုံးကိုခုန်စေသည်)\n(pacemaker စက်အများစုမှာ အာရုံခံနိုင်သော sensor များပါရှိသောကြောင့် နှလုံးခုန်နှုန်းပုံမှန်ထက် မြင့်တက်သွားပါက ထုတ်လွှတ်နေသော လျှပ်စစ် impulse များကို ရပ်တန့်ထားနိုင်သည်။ ထို့နည်းတူ နှလုံးခုန်နှုန်းနှေးနေပါက လျှပ်စစ် impulse များကို ထုတ်လွှတ်ခြင်းဖြင့် နှလုံးခုန်နှုန်းကို ပုံမှန်သို့ရောက်အောင်လုပ်ပေးသည်။ နှလုံးခုန်နှုန်းကို လိုအပ်ချက်အတိုင်း ညှိနှိုင်းဆောင်ရွက် ပေးသောကြောင့် Demand pacemaker လို့လည်းခေါ်ကြသည်။


သမိုင်းတစ်လျှောက်က ထူးထူးခြားခြား အလှပြုပြင်နည်းများ - For her Myanmar\nBeauty, FUN, Knowledge\nရှူရှူးတွေနဲ့ ပါးလုတ်ကျင်းကြသေးသတဲ့.. အော့အော့…\nယောင်းတို့ရေ.. “Pee Mak” ကားကြည့်ဖူးကြတယ်ဟုတ်? အဲဒီကားထဲမှာ မင်းသားတွေရော၊ မင်းသမီးတွေရော ရှိသမျှ လူအကုန်လုံး သွားမည်းမည်းကြီးတွေလေ.. သတိထားမိကြလား? အက်ဒ်မင် အစက ထင်ခဲ့တာတော့ အဲဒါကွမ်းစားလို့ ဖြစ်တာပေါ့.. တကယ်တော့ ဟုတ်ဘူးရယ်.. အဲဒီခေတ်တုန်းက သွားမည်းတာတွေက ဖက်ရှင်တဲ့ကွယ်.. ခေတ်အရမ်းစားတာပေါ့.. သွားမှ မမည်းရင် မလှတော့ဘူးမို့ မည်းအောင် လုပ်ကြရတာဆိုလား (အင်းလေ.. ကိုယ်မှ အဲ့ခေတ်မမှီလိုက်တာကိုးနော့်) အဲ့တော့ အက်ဒ်မင်က စဉ်းစားကြည့်တယ်… သူတို့တွေ သွားမည်းတာကိုတောင် လှတယ်လို့ ယူဆနေကြရင်ပေါ့လေ… တခြား ဘယ်လိုအဆန်းတကြယ်ကိုရော လှတယ်လို့များ ယူဆနေကြပါလိမ့်ပေါ့… ထုံးစံအတိုင်း “မင်မင် စပ်စုခြင်း” ပေါ့ ယောင်းတို့ရယ်.. ရှာတွေ့ထားတာလေးတွေ ယောင်းတို့ကို ပြပေးမယ်နော်…\n၁။ တစ်ဆက်တည်း မျက်ခုံး\nအဲ.. ဒါတော့ ခုခေတ်မှာ သိပ်မဆန်းဘူးရယ်.. ဘာလို့ဆို အင်စတာဂရမ်မှာ အဆန်းတကြယ် မျက်ခုံးတွေက အမြဲပေါ်နေကျဆိုတော့ ဒါလည်း လုပ်ရင်လုပ်မှာပေါ့လေ.. မျက်ခုံးတစ်ခုတည်းဆိုတာက ယောင်းတို့မြင်ဖူးကြမှာပေါ့ .. ဟိုဘက်မျက်ခုံးနဲ့ ဒီဘက်မျက်ခုံး ဆက်နေတဲ့သူတွေလေ.. ဟိုးအရင်တုန်းက ဂရိမှာ ဒီလို မျက်ခုံးတစ်ခုတည်းက အရမ်းကို ခေတ်စားခဲ့တာပါတဲ့… အကြောင်းက ဒီလိုတဲ့ ယောင်းတို့ရေ… ဂရိအမျိုးသမီးတွေက မျက်ခုံးကို ဘာမှ မလုပ်ဘဲ ထားထားတာက သန့်စင်ခြင်းလို့ဆိုပါသတဲ့.. ဆိုလိုတာကကွာ မျက်ခုံးတွေ မည်းမည်းနက်နက် ထူထူ ရှိနေရင် သန့်စင်တယ်ပေါ့… မရှိတဲ့သူတွေတော့ အမှုန့်မည်းမည်းတွေ သုံးပြီး မျက်ခုံးနက်အောင် လုပ်ပေါ့လေ… မျက်ခုံးတစ်ခုတည်းရှိခြင်းကတော့ ဥာဏ်ကောင်းခြင်းနဲ့ ခမ်းခမ်းနားနား လှပခြင်းလို့ အဓိပ္ပာယ်ရပါသတဲ့ကွယ်… ဒီတော့ မျက်ခုံးမဆက်တဲ့သူတွေကလည်း ထုံးစံအတိုင်း ဉာဏ်ဆင်ကြတော့တာပေါ့.. အမည်းမှုန့်တွေနဲ့ မလောက်တဲ့အခါ ဆိတ်မွှေးတွေကို သစ်စေးတွေနဲ့ကပ်ပြီး မျက်ခုံးနှစ်ခုကြားက ကွက်လပ်ကို ဖြည့်ကြပါတယ်တဲ့… ကိုင်း… ဘယ်လိုသဘောရကြတုန်း?\nရှူရှူးတွေကို ပါးလုတ်ကျင်းဆေးဖြစ်အောင် ဒီလိုလုပ်တယ်နေမယ် :3\nအက်ဒ်မင်တို့တွေလည်း သွားဖြူတာလေး ကြိုက်တယ်ဟုတ်? သွားဖြူဖြူဖွေးဖွေးလေးရဖို့ သွားဆရာဝန်ဆီ သွားရတာမှန်းမသိ၊ လေဆာသုံးရတာမှန်းမသိ၊ သွားဖြူစေတဲ့ သွားတိုက်ဆေးတွေ သုံးရတာမှန်းမသိ… အမျိုးမျိုးပေါ့.. ဒါက အက်ဒ်မင်တို့ခေတ်မှ မဟုတ်ပါဘူး။ ဟိုးရှေး ရောမ အမျိုးသမီးတွေကလည်း သွားဖြူဖြူလေးရဖို့ ကြိုးစားခဲ့ကြပါတယ်..\nသူတို့နည်းလမ်းကတော့ ရှူရှူးနဲ့ ပါးလုတ်ကျင်းတာပါတဲ့… အော့အော့တွေနော်.. ရှူရှူးတောင် ရိုးရိုးနဲ့ မရဘူးတဲ့ ယောင်းတို့ရေ… ပေါ်တူဂီလူမျိုးတွေရဲ့ ရှူရှူးနဲ့မှပါတဲ့… Eewww… ပေါ်တူဂီတွေရဲ့ ရှူရှူးတွေက ကမ္ဘာပေါ်မှာ အပြင်းဆုံးလို့ဆိုတာကြောင့် ပေါ်တူဂီရှူရှူးတွေကို ဂျားလိုက် ရောမကို တင်ပို့ရပါတယ်။ အခွန်တောင် ကောက်သေးသတဲ့လေ.. ရောမ ရောက်တော့မှ လူကုံထံ ရောမအမျိုးသမီးတွေက အဲဒါတွေကို ဝယ်ပြီး သွားတွေ ဖြူဖို့ ပါးလုတ်ကျင်းဆေးအဖြစ် သုံးကြတာပေါ့… တကယ်တော့ အဲဒီ ကျင်ငယ်ရည်ထဲမှာပါတဲ့ အမိုးနီးယားက ပိုးမဝင်အောင်လုပ်ပေးနိုင်တဲ့ အကျိုးသက်ရောက်မှု ရှိတယ်လို့ ဆိုပါတယ်။ ဒါကြောင့်ပဲ အဲ့ သေးတွေကို ၁၈ ရာစုလောက်ထိ ပါးလုတ်ကျင်းဆေးတွေထဲမှာ ပါဝင်ပစ္စည်းတွေအဖြစ် ထည့်ထားခဲ့ကြပါတယ်တဲ့။\nRelated Article >>> စံချိန်မီလှဖို့ နံရိုးချိုးမှာလား\n၃။ ဖွေးဆွတ်နေတဲ့ အသားအရေ\nစနိုးဝှိုက်ကို ဒီ trend တွေနဲ့များ ရေးခဲ့လေသလား\nခုခေတ်မှာတော့ အနောက်တိုင်းက အမျိုးသမီးတွေဟာ နေလောင်ခံအသားအရေတွေ ပိုင်ဆိုင်နိုင်ဖို့ နေပူထဲတောင် နေလှမ်းကြတာ မဟုတ်လား။ သမိုင်းထဲမှာတော့ဒါနဲ့ ပြောင်းပြန်ပါပဲ။ အဲဒီခေတ်တွေတုန်းကတော့ ခပ်ညိုညို (နေလောင်ထားတဲ့အသားအရောင်) အသားအရောင်ဟာ အပြင်ထွက် အလုပ်လုပ်ေ်နရတဲ့ အလုပ်သမားတွေမှာသာ ရှိတယ်လို့ ယူဆထားတာကြောင့် လုံးဝ ဖြူဆွတ်ဆွတ် အသားအရေရဖို့ နည်းအမျိုးမျိုး သုံးခဲ့ကြပါတယ်။ အသားဖြူဆေးတွေက ဒီဘက်ခေတ်ထိတောင် ရှိနေသေးတာ မဟုတ်လား… ဒါပေမဲ့ အဲ့လို အသားဖြူနည်းတွေထဲမှာမှ ၆ရာစုတုန်းကဆို မျှော့တွေနဲ့ သွေးစုပ်ခိုင်းကြတာတွေ ရှိပါတယ်။\n၁၈ ရာစုလောက်မှာတော့ မျှော့တွေကို မသုံးတော့ဘဲ ခဲ (Lead) နဲ့ ရှာလကာရည်ကို အသားဖြူဆေးအဖြစ် အသုံးပြုခဲ့ကြပါတယ်။ စနိုးဝှိုက်လို အသားလေးဖြူဆွတ်ပြီး ပါးလေးတွေ ရဲနေဖို့အတွက်တော့ အနီရောင်ခဲကို အသုံးပြုခဲ့ကြပါတယ်။ ယောင်းတို့သိတဲ့အတိုင်း ခဲဆိုတာက အသားအရေကို ပျက်စီးစေတာတင်မက ခဲဆိပ်သင့်ရင် သေသည်ထိ ဖြစ်နိုင်တယ်မဟုတ်လား.. သူတို့လည်း သရဲလိုလို သေလူလိုလို ဖြူဆုတ်ဆုတ်အသားအရေမျိုး ရလာတဲ့အပြင် နေမကောင်းတွေ အကြီးအကျယ်ဖြစ်ပြီး သေဆုံးသည်ထိ ဖြစ်ခဲ့ကြပါတယ်တဲ့…\nနောက် ခဲ ခေတ်ကုန်သွားတော့ အသားဖြူဖို့အတွက် အာဆင်းနစ်တွေ စားခဲ့ကြပါတယ်။ အာဆင်းနစ်ဆိုတာ ဘယ်လို အဆိပ်မျိုးလဲ ယောင်းတို့သိတယ်ဟုတ်? ဒီလိုအဆိပ်မျိုးကို အသားဖြူဖို့ အကြောင်းရင်းတစ်ခုတည်းနဲ့ စားရဲကြတာတော့ အံ့သြစရာပါပဲ.. သေတတ်မှန်းမသိလို့လည်းနေမှာပေါ့နော်.. စားရင်း စားရင်း ကတုံးဖြစ်လာတဲ့သူတွေ၊ အကြီးအကျယ် နေမကောင်းဖြစ်တာတွေ ဖြစ်လာပေမဲ့လည်း သူတို့ကတော့ ဖြူဖို့ ဆက်ပြီး ကြိုးစားဆဲပါပဲ။\nနောက်ထပ် ရယ်စရာလို့ခေါ်ရမလားမသိ.. လုံးဝ ဖြူဖပ်ဖြူလော်ျ အသားအပြင် သွေးကြောတွေ မြင်နေရခြင်းကိုက ခြေမွှေးမီးမလောင်၊ လက်မွှေးမီးမလောင်၊ ရွှေလင်ပန်းနဲ့ အချင်းဆေးကြသူတွေမို့ သွေးကြောလေးတွေတောင် ပေါ်နေတယ်လို့ ယူဆကြတာကြောင့် အချို့သော အမျိုးသမီးတွေက သွေးကြောတွေကို အပြာရောင်ခဲတံနဲ့ လိုက်ထပ်ပြီး ထင်းနေအောင် လုပ်ခဲ့ကြပါသေးတယ်တဲ့။\n၄။ နဖူးကျယ်ကျယ် ရှင်းရှင်း\nနဖူးပြောင်တဲ့ ယောင်းလေးတွေတော့ ဂုဏ်ယူစရာပါပဲ.. အလယ်ခေတ်တုန်းက အင်္ဂလန်က အမျိုးသမီးတွေဟာ ဟိုးအပေါ်က အက်ဒ်မင်ရေးပြခဲ့တဲ့ ဂရိအမျိုးသမီးတွေနဲ့တော့ ပြောင်းပြန်ပါပဲ။ ” No Hair, Don’t Care” ဆိုတာ သူတို့ခေတ်ရဲ့ ဆောင်ပုဒ်လို့တောင် ဆိုရမလား… နဖူးကျယ်ကျယ် ရှင်းရှင်းနဲ့ လုံးလုံးကို ရစေဖို့ နည်းပေါင်းစုံနဲ့ ကြိုးစားခဲ့ကြပါတယ်။ ဘယ်လိုတောင်လဲဆိုတော့ နဖူးစပ်က ဆံသားနုနုလေးတွေကို နုတ်လိုက်တာမျိုးတွေပေါ့.. (အမလေး ဘယ်လောက်တောင် နာလိုက်မလဲ) ဘဲဥရှည်ရှည်ပုံ မျက်နှာရှည်ရှည်ကို လှတယ်လို့ သတ်မှတ်ခဲ့ကြတယ် နေပါလိမ့်မယ်..\nဒါတင်မက နဖူးကို ပိုရှင်းသွားစေဖို့ မျက်ခုံးမွေးတွေကိုတောင် နှုတ်ကြသေးသတဲ့လေ… အိုက်ဂူး.. ဘယ်လိုတောင်လဲ.. ဒါတော့ထားပါ.. ဒီဘက်ခေတ်မှာတောင် မျက်ခုံးရိတ်တာတွေ မျက်ခုံးနှုတ်တာတွေ ရှိနေတော့ မပြောသေးဘူး..\nပိုဆန်းတာက မျက်တောင်မွေးတွေကိုပါ နှုတ်ပစ်တာပါတဲ့ကွယ်.. အက်ဒ်မင်တို့ဆို မျက်တောင် ထူထူစိပ်စိပ်လေးတွေ လိုချင်လွန်းလို့နော်… ကိုယ့်ရဲ့ မရှိမဲ့ ရှိမဲ့ မျက်တောင်လေးကို ထူစေတဲ့၊ ရှည်စေတဲ့ မျက်တောင်ကော့ဆေးတွေ သုံးလိုက်ရတာ အမော.. မျက်တောင်တုတွေတောင် တပ်ရသေး.. သူတို့ကတော့ ပြောင်ရှင်းနေတာက အလှလို့ ခံယူထားလို့ အကုန်ကို နှုတ်ပစ်တော့တာပဲ.. ဘယ်လောက်တောင် နာမလဲ မသိလေ.. မျက်လုံးထဲလည်း အမှိုက်တွေ ဘယ်လောက် ဝင်မယ်မသိဘူး 😀 သူတို့ခေတ်နဲ့ သူတို့ အခြေပေါ့လေ..\n၅။ ဆံပင်တု၊ ဆံထုံးတု\nမြင်ဖူးကြတယ်ဟုတ်? ရုပ်ရှင်တွေထဲမှာ ဆံပင်တု အကြီးကြီးတွေလေ.. ၁၈ရာစု ဥရောပမှာ ဆံပင်တု အလုံးလိုက်ကြီးတွေ သိပ်ခေတ်စားခဲ့တာပေါ့။ အက်ဒ်မင်တို့ရဲ့ ဆံပင်တုတွေနဲ့မတူတာက အက်ဒ်မင်တို့ ခေတ်မှာ သဘာဝနဲ့ အနီးစပ်ဆုံးဆံပင်တွေကိုပဲ ဆံပင်တုအဖြစ် ဝတ်ဆင်ကြတာပါ။ ပြီးတော့ ဝတ်ရတာက ဆံပင်မှာ ကလစ်လေးနဲ့ကပ်လိုက်ရုံဆိုတော့ လွယ်ကူ အဆင်ပြေတယ်လေ.. သူတို့ခေတ်ရဲ့ ဆံပင်တုတွေကတော့ ခေါင်းမှာ စွပ်လို့ရတဲ့ သစ်သားခွက်ကြီးကို ဆံပင်တွေမှာ ဝက်ဆီတွေကို ကော်လိုကြိုပြီး ကပ်လိုက်ရတာပါတဲ့.. ဆံပင်တုတွေ ပုံမပျက်ဖို့ ဝက်ဆီတွေက ကောင်းကောင်း အလုပ်လုပ်ပေးနိုင်ပေမဲ့ ဝက်ဆီဟာ စားစရာဖြစ်နေတဲ့ အတိုင်း ကြွက်တွေကို ဆွဲဆောင်တော့တာပေါ့။ ဝတ်ထားတဲ့သူတွေ သတိမထားမိချိန်အတွင်းမှာပဲ ကြွက်တွေက အဲ့ဆံပင်တွေကြားမှာ အသိုက်ဆောက်ပြီး နေပါတော့တယ်။ အဲ ဒီတော့.. ဒီပြဿနာကို ကာကွယ်ဖို့ ဆံပင်တုကြီးတွေနား ကြွက်တွေ ကပ်လို့ မရအောင် လှောင်အိမ်ကြီးနဲ့ ထားရပါတော့တယ် 😀 မဆိုးဘူးနော်… အဲ့လို လုပ်ထားကာမှ ပိုင်ရှင်တွေ အိပ်နေတဲ့အခါ ဆံပင်တုတွေထဲ ကြွက်တွေ အသိုက်လာမဆောက်နိုင်တော့မှာပေါ့..\nကဲ… ယောင်းတို့ရေ… ဒီလို အလှအပ စံနှုန်းတွေကိုရော ဘယ်လိုထင်ကြလဲ? ဒီဘက်ခေတ်မှာတော့ ဒါတွေက ရယ်စရာ၊ ထူးဆန်းစရာတွေဖြစ်နေပေမဲ့ သူတို့ခေတ်တုန်းကတော့ ဒီအလှအပ စံနှုန်းတွေဟာ တကယ်ကို လှပတဲ့မိန်းမပျိုတွေရဲ့ ပုံရိပ်တွေပါ။ ဒီလို အလှအပကို ရနိုင်ဖို့ သေဆုံးခဲ့ရတဲ့ အသက်တွေလည်း မနည်းဘူး မဟုတ်လား… လှအောင်လုပ်ရင်း လုပ်ရင်း အသားအရေ ပျက်စီးတာတွေလည်း မနည်းဘူးလေ… ဒီဘက်ခေတ်မှာ လူဖြစ်လာတာပဲ ကေျးဇူးတင်ရမလိုလိုပါ…\nယောင်းတို့ အမြင်တွေကိုလည်း မန့်သွားကြဦးနော်… နောက်ထပ် အဲ့လို ထူးထူးဆန်းဆန်းတွေလည်း ထပ်ရေးပေးဦးမှာမို့ စောင့်ဖတ်ပေးကြဖို့လည်း မမေ့ပါနဲ့ဦးလို့…\nReferences : Mental Floss , Bust , Bustle\nTags: Beauty, Fun, history, Knowledge, makeup, teeth, trend, weird, Wig\nWathun June 8, 2018


on May 13, 2016 Related - Eh Lo Htoo Essay\nအမေဈေးကပြန်လာရင် သေနပ်ခါးလေးအဖွေးသားနဲ့မြင်ချင်တယ်..၊ ဦးဦးဒေါ်ဒေါ်ကိုကိုမမ…ဟုတ်ခဲ့ခင်ဗျ၊ အမေက..ကတ္တီပါဖိနပ်ကလေးဝယ်ပေးမှာပေါ့သားရဲ့၊ ခြေသည်းလက်သည်းသန့်စင်အောင်ညှပ်ပြီး.. အင်္ဂလိပ်ဘောင်းဘီတိုလေးနဲ့..၊ ငါ့သားက..ဖြူဖြူသွယ်သွယ်လေး..၊ ဆံပင်ဘေးခွဲကိုအုန်းဆီလေးထည့်ပြီး၊ ကျောင်းမှာလည်း..လက်ရေးလှအောင်ရေးပါသားရယ်.၊ အမေ..လို့ ပျစ်ပျစ်နှစ်နှစ်ကြီးဆိုတာထက်.. ဟိုကောင်လေးညီအစ်ကို..သူ့အမေကို..မေမေ..လို့ခေါ်တာ အမေကြားတယ်..၊ အမြဲတမ်းဖြူစင်ဝင်းပကြည်မြလို့..၊ အမေရင်အေးတာပေါ့သားရယ်..၊ လောက်လေးခွနဲ့ ဟိုလျှောက်ပစ်ဒီလျှောက်ပစ်လုပ်မယ့်အစား.. ကြက်တောင်ရိုက်ပါ့လား..သားရဲ့၊ ဘောင်းဘီတိုဖြူဖြူလေးနဲ့..၊ ကင်းဘတ်ဖိနပ်ဖြူဖြူလေးနဲ့..၊ ခြေအိပ်ဖြူဖြူလေးနဲ့..၊ လူပုံပန်းကလည်း ဖြူဖြူသွယ်သွယ်လေး..၊ ဟိုဘက်ပြေး..ဒီဘက်ပြေးတိုင်း ဆံပင်လေးတွေကလှုပ်လှုပ်..လှုပ်လှုပ်နဲ့..၊ ရေမထမ်းနဲ့သား၊ ညစ်ပတ်တယ်..၊ အမေ..ရေတွင်းမှာသွားချိုးမယ်..၊ စားကြိုးစားသားရယ်..၊ ဘာဆုရရ… သူ့သားလေးကိုနက်ကတိုင်လေးစည်းပေးပြီး ရှုးဖိနပ်အနက်နဲ့..၊ အမေလေ…ငါ့သားလေးဖြစ်လိုက်ပါတော့…ဆုတောင်းတာ..။\nစံနမူနားထားတာလွဲရင်..တောက်လျှောက်ဘဝဆုံး၊ ကောင်းတာတော့… လူတိုင်းကြိုက်တဲ့နှင်းဆီခိုင်၊ ပျိုတိုင်းကြိုက်တဲ့နှင်းဆီခိုင်ဖြစ်ဖို့… နံပတ်တစ်…ငွေရှာကောင်းရမှာလား..၊ ဘာပဲဖြစ်ဖြစ်လေ..၊ ကိုယ့်ဘဝအတွက်လည်းလိုအပ်တယ်ဆိုတော့ အသက်ကရပ်မနေသလို ခေတ်အခြေအနေတွေလည်း ရွေ့လျားပြောင်းလဲနေတယ်၊ အမေသိပ်ဖြစ်စေချင်တဲ့…မျှော်လင့်တဲ့…စံနမူနာထားကြိုးစားစေလိုတဲ့ ဖြူဖြူစင်စင်သန့်သန့်ပြန့်ပြန့် ခေတ်မီမီ ကောင်လေး …….၊ ခေတ်ရေစီးကြောင်းထဲရောက်သွားတယ်..၊ စိုင်းစိုင်းခမ်းလှိုင်ဖြစ်သွားတယ်လို့မပြောပါဘူး၊ ပညာရေးဆုံးခန်းမတိုင်ဘဲ.. ပိုက်ဆံနဲ့ရင်းရတဲ့သင်္ဘောသား..၊ ကိုယ်က..ရုံးစာရေးလေးဘဝနဲ့ အမေ့ကိုဝန်ထမ်းဆန်ဆယ့်နှစ်ပြည်ပဲပေးနိုင်တယ်..၊ သင်္ဘောသားလေးအမေကတော့.. သားပို့သမျှကိုအမြင်ကျယ်ကျယ်နဲ့အတိုးရင်းပွားတွေလုပ်ထား.၊ အမေ…သူတို့ကိုကြည့်ပြီး…အားကျမျက်ရည်တွေဝေ့နေမှာပေါ့..၊ ငါ့သားလည်း..သူ့လိုဖြူဖြူသွယ်သွယ်လေးပါကွယ်….လို့။\nတိုက်ခန်းနေတယ်ဆိုတဲ့ဂုဏ်အင်္ဂါက ပေါ့သေးသေးမဟုတ်။ ရေခဲသေတ္တ္တာ..အိမ်ဖော်နဲ့၊ ရလိုက်တဲ့ချွေးမချင်းလည်း မတူပြန်ဘူး..၊ သင်္ဘောသားလေးမိန်းမက သူဌေးသမီး..အသုံးကြီးကြီး။ ငါ့သားလေးမှာတော့...သူလိုကိုယ်လို ရုံးစာရေးမနဲ့ညားရတယ်လို့..။ လင်မယားနှစ်ယောက်ဘယ်လောက်ရှာရှာ.. လကုန်ရင်လခက ဒီလောက်ပဲဟာကို။ ဟော..ဟိုဘက်မှာတော့…ကားစီးနေကြပြီ။ အမေလည်းတရားစခန်းကို ကိုယ့်သားလေးမောင်းတဲ့ကားနဲ့ သွားချင်တာပေါ့သားရယ်..။ မွေးလာတဲ့အမေ့မြေးလေးကစာတော်လို့ တော်သေးတာပေါ့..။\nအပြောင်းအလဲက တဟုန်ထိုးတက်ရင် အန္တ္တ္တရယ်ကြုံတတ်တယ်။ ပညာရည်နည်းတဲ့သင်္ဘောသားတွေ…နောက်ကောက်ကျလာတယ်။ အမေလုပ်သူအကွက်ရွှေ့တဲ့စီးပွားရေးရင်းနှီးမြုပ်နှံမှုက အလှည့်အပတ်တွေထူပြီး ဟိုရှောင်ရဒီပုန်းရ.. အမှုအခင်းတွေရင်ဆိုင်ရတော့တယ်..။ သင်္ဘောမတက်ရလို့ထိုင်စားလုပ်နေရတဲ့ဇာတ်ကွက်မှာ သူဌေးသမီးက တစ်ပြားသားမှမလျှော့..။ မွေးထုတ်လိုက်တဲ့ကလေးကလည်းအင်္ဂါမစုံ..ဉာဏ်ရည်မမီ….။ အကုသိုလ်က အချိန်ကိုက်ရောက်လာတတ်တယ်ဆိုတဲ့ ကလင်ဒါကျအတိုင်း…. ယာဉ်တိုက်မှုတခုမှာ.. လူလည်းဒုက္ခိတဖြစ်၊ တဘက်လူသေသွားတာကြောင့် ကုန်လိုက်တဲ့ငွေတွေသောက်သောက်လဲ။ အားကျမခံပါပဲ..သူဌေးသမီးက ငွေကြေးအတိုင်းအတာတခုကိုအလွဲသုံးစားလုပ်ပါတယ်ဆိုပြီး….။\nအမေ..၊ မလွယ်ဘူးအမေ..၊ ကျွန်တော်…ရုံးမှာစဉ်းစားတယ်၊ ကျွန်တော့်ထက်ရာထူးနှစ်ဆင့်လောက်ကြီးတဲ့ အရာရှိကြီးလိုမျိုး နောင်လေးငါးနှစ်ဆို ကျွန်တော်လည်းဖြစ်မှာပဲ..။ သူ့ကိုကျွန်တော်အားမကျဘူးအမေ..၊ သူ့ဘဝကြီးက အဆင်မပြေလှပါဘူး..။ ဘာဖြစ်လို့လဲဆိုတော့ ကိုယ့်ကိုယ်ကိုယ်မှအချိန်မီ..ထူထောင်မထားတာ။ ပင်စင်ပဲသွားရတော့မယ်..ဘယ်မှာလဲသူ့ကိုယ်ပိုင်ဟန်။ အရှိန်နဲ့အေးရာအေးကြောင်းအလိုက်သင့်လိမ့်နေတဲ့ဘီး..၊ ကဲ..အမေ..၊ အမေ..စကိုင်းနက်ကြည့်ချင်လား..၊ တရာပွဲတွေချည်းသီးသန့်လာတဲ့လိုင်းပါတယ်..၊ ကိုရီးကားတွေ အမြဲတမ်းလွှင့်ပေးတယ်..၊ တခြားလူရောင်းမှာမဟုတ်ဘူးအမေ..၊ အမေသိပ်သဘောကျတဲ့သင်္ဘောသားကောင်လေးရောင်းမှာ..၊ သူတို့..မိသားစုလိုက်ဘဝပျက်သွားပြီ..။ သူလည်းဒုက္ခ္ခိတဖြစ်သွားပြီ။ သူ့သားလေးကဥာဏ်ရည်မမီ…..၊ မိန်းမကထောင်ကျတော့မယ်..၊\nသူ့အမေ အမေသိပ်သဘောကျပါတယ်ဆိုတဲ့…. သူ့ရဲ့လည်ဝယ်မှုတွေက အလှည့်အပတ်လွန်ပြီး.. ကြွေးတောင်းသူတွေကို ရှောင်နေရတယ်။ ဒါကြောင့်..သူတို့တိုက်ခန်းကိုရောင်းပြီး….မြို့စွန်မှာ ပုန်းဖို့အိမ်ငှားရှာနေတယ်..။\nသူ့တို့ပစ္ခ္ခ္စည်းတွေကိုဝိတ်လျှော့တဲ့အနေနဲ့ ထုတ်ရောင်းနေတယ်..။ ပေါချောင်ကောင်း…...။


San Htun's Diary: ထူးဆန်းသော တံခါးခေါက်သံ ...\n၂၀၁၃ နိုဝင်ဘာလလယ် နယူးယောက်အလုပ် အော်ဖာကိုလက်ခံပြီး ၂ ပတ်အတွင်း နယူးယောက်ကိုပြောင်းတော့ အသိအစ်မက ကွင်းဖက်မှာ အိမ်ခန်းရှာပေးထားတယ်။ အိမ်ရှင်တွေက သဘောကောင်းပေမဲ့ အိမ်ရှင်သမီး ဆယ်ကျော်သက်မလေးက ညဥ့်နက်သန်းခေါင်အထိ ဧည့်ခန်းထဲမှာ ရုပ်ရှင်ကြည့်တော့ အိပ်လို့ မရ။ မြို့ အသစ်၊ အိမ်အသစ်၊ လူအသစ်၊ အလုပ်အသစ်ဆိုတော့ တအားပင်ပန်းတယ်။ အိပ်ရေးမဝတော့ ခေါင်းကိုက်တယ် ခေါင်းကိုက်တော့ အလုပ်ထဲမှာ အနှောင့်အယှက်ဖြစ်တယ်။ ၂ လနဲ့ဂျပန်အိမ်ကိုပြောင်း ဂျပန်အိမ်မှာ ၂ နှစ်ကျော်နေခဲ့တယ်။ ကျန်းမာရေးတအားဆိုးလာတော့ မြန်မာအိမ်ကိုထပ်ပြောင်း အဲ့ဒီအိမ်မှာ ၄ လနေခဲ့တယ်။ အိမ်ရှင်လင်မယား၊ သမီး ၂ ယောက်ကတခန်း၊ ကိုယ်ကတခန်း။ ကျန်တာအဆင်ပြေပေမဲ့ ရေချိုးခန်းအိမ်သာ အဆင်မပြေတော့ ကျန်းမာလာရင် ပြောင်းမယ်လို့စဉ်းစားထားတာ မကြီးရောက်လာတော့ အိမ်ရှင်က ပိုက်ဆံ ၃၀၀ ထပ်ပေးရင် မကြီး ကိုယ့်အခန်းထဲမှာ ဆက်နေလို့ ရတယ်လို့ ပြောပေမဲ့ ကိုယ်က ပြောင်းချင်နေတာဆိုတော့ အေးဂျင့်နဲ့ ချိတ်ပြီး အိမ်ခန်းတွေလိုက်ကြည့်တယ်။ ကွင်းဖက်မှာ အာရှသားများတော့ တယောက်အိပ်ခန်းကို ၁၃၀၀ ကနေ ၁၅၀၀ ကြား၊ ၂ ယောက်အိပ်ခန်းဆို ၁၆၀၀ - ၁၈၀၀ ကြားရှိတယ်။ ဂရင်းကဒ်ရ ပီအေရုံးမှာ အမြဲတမ်းဝန်ထမ်းဖြစ်သွားတဲ့ တရုတ်မယန်းက ကွန်ဒိုတိုက်ခန်းဝယ်လိုက်တော့ သူ ၅ နှစ်နေခဲ့တဲ့တိုက်ခန်းကို ဆက်ယူမလားမေးတယ်။ သွားကြည့်တော့ ကြိုက်တာနဲ့နယူးဂျာစီပြည်နယ်ကို ပြောင်းလာတာ ခုဆို ၁ နှစ်ခွဲရှိပြီ။ ယန်းက မွေ့ ယာ၊ ကုလားထိုင်ဆိုဖာ၊ စာကြည့်စားပွဲ၊ စာအုပ်စင်၊ မိုက်ခရိုဝေ့စ်၊ ဘလန်ဒါ၊ slow cooker၊ အကင်စက်၊ အဝတ်လျှော်စက်၊ ဖိနပ်စင်၊ ဘီဘီကျူအိုးတွေကို ၂၅၀ နဲ့ပုတ်ပြတ်ရောင်းသွားတယ်။\nThanksgiving ဈေးချတုန်း တီဗွီအကြီး၊ ပရင့်တာဝယ်။ အပင်စိုက်တာ ဝါသနာပါတော့ အပင်တွေစိုက်။ အိမ်က ၃ ထပ်အိမ် ကိုယ်ကအောက်ထပ်၊ ဒုတိယထပ်မှာ တရုတ် ၃ ယောက်၊ တတိယထပ်မှာ တရုတ် ၄ ယောက်နေတယ်။ အိမ်ဘေးမှာ နောက်ဖေးခြံကိုသွားဖို့လမ်းကြားလေးတွေရှိတယ်။ အိမ်ရှေ့ ကနေဝင်ရင် အောက်ထပ်ကို နည်းနည်းဆင်း ဘွိုင်လာအိုးတွေထားတဲ့အခန်းကို ကျော်ပြီးမှ ကိုယ့်အခန်းကိုရောက်တယ်။ အဆင်းလမ်းမှာ ပစ္စည်းတွေရှိပြီး နည်းနည်းမှောင် မွန်းကျပ်သလို ခံစားရလို့အရှေ့ တံခါးကို သုံးလေ့မရှိဘူး။ နောက်တံခါးကို သုံးလေ့ရှိတယ် ကိုယ့်အိပ်ခန်းက နောက်တံခါးနဲ့ကပ်နေတာကိုး။ အဲ့ဒီဒေသက ပေါ်တူဂီ၊ အိုင်းရစ်များပြီး ခုမက်ဆီကန်နည်းနည်း များလာတယ်။ Newark နဲ့ နီးလို့safe မဖြစ်ဘူးထင်ပေမဲ့ ရထားဘူတာကနေ မြို့ ထဲအထိ safe ဖြစ်တယ် အိမ်က safe ဖြစ်တဲ့ဇုန်ထဲပါတယ်။ တရုတ်ဆိုင်သေးသေးလေး တခုပဲရှိတော့ အစားအသောက် သိပ်အဆင်မပြေဘူး။ အမေရိကန်အစားအစာတွေကို မစားနိုင်တော့ မချက်ရင် ငတ်ပြီ။ ကွင်းမှာဆို အာရှအစားအသောက် အရမ်းပေါတော့ ချက်ပြုတ်စရာ မလိုဘူး။ ဒီရောက်မှ မဖြစ်မနေချက်ပြုတ်ရတော့ ဟင်းချက်တာ နည်းနည်းတိုးတက်လာတယ် (ကိုယ့်ဘာသာထင်တာ)။ ဝေါထရိတ်စင်တာကို မိနစ် ၂၀၊ midtown ၃၄ လမ်းကို ၄၅ မိနစ်ဆိုတော့ ကိုယ့်ရုံးကို မိနစ် ၅၀ အတွင်းရောက်တယ်။ ဒီတော့ သွားရေးလာရေး လွယ်ကူပေမဲ့ အစားအသောက် နည်းနည်းအခက်အခဲရှိတယ်။ မကြီးပြန်သွားတော့ တစ်ယောက်တည်းနေရတာ ကြောက်လားလို့ဆူနမ်က မေးဖူးတယ်။ ဟင့်အင်း ... ကိုယ်က အကြောက်အလန့် နည်းတဲ့သူ။\nဒီဇင်ဘာ ၁၃ ပထမဆုံးနှင်းတွေကျတဲ့နေ့မနက် ၃ နာရီခွဲ\nဘမ်း....ဘမ်း...ဘမ်း (နောက်ဖက်တံခါးကို ခပ်ပြင်းပြင်းထုသံ)\nအိပ်မောကျနေရာကနေ လန့် နိုးသွားပြီး ဘုရားရေ ... ဘာသံပါလိမ့်...ကြောင်တွေ ရန်ဖြစ်ကြတာလား...\nPleaseeee helppppp meeeee. I ammmmm soooo hungryyyyyy. Soooo colddddd.....\nအသံက ရှည်ရှည်လျားလျား ဆွဲဆွဲငင်ငင် မပြီမပြင် တဆက်တည်းအသံ ကြောင်အော်သံများလား ...\nနောက်ထပ် အသေအချာ နားထောင်ကြည့်လိုက်တော့ မိန်းမတစ်ယောက်အသံ ဘုရားရေ ... ကျယ်လိုက်တာ ကိုယ့်ဘေးနား ကပ်အော်နေသလိုပဲ။ အိပ်ယာကနေ ဆတ်ခနဲထ ဖုန်းကိုယူ အခန်းတံခါးကို အသာလေးဖွင့် ခြေဖျားထောက်ကာ အိပ်ခန်းဘေးမှာရှိတဲ့ တံခါးနားသွားရပ်နေလိုက်တယ်။ တံခါးဖုနား အဆင်သင့်လက်ရွယ်ထားလိုက်ပြီး တံခါးအတင်းတွန်းဖွင့်ခဲ့ရင် ကိုယ့်ခွန်အားနဲ့အထဲကနေ တွန်းခံထားရင် တံခါးပွင့်မှာမဟုတ်ဘူး။ ခရေဇီမိန်းမကြီးနဲ့ကိုယ်နဲ့ ကြားမှာ တံခါးလေးပဲခြားတယ်။ အပြင်ကနေ အော်နေသံကို အတိုင်းသားကြားရတယ်။ ကျယ်ကျယ်လောင်လောင် ဆွဲဆွဲငင်ငင် ငိုကြီးချက်မနဲ့စိတ်ခြောက်ခြားစရာ။ နောက် ၃ မိနစ်လောက် ဆက်အော်နေရင်တော့ ၉၁၁ ခေါ်မယ်။ ၂ မိနစ်လောက်အကြာမှာ အော်ဟစ်မြည်တမ်းရင်း ခေါင်းရင်းဖက်ကနေ ပြန်ထွက်သွားတယ်။ မနက်မိုးလင်းတဲ့အထိ တရေးမှအိပ်လို့ မရတော့ဘူး အဲဒီတုန်းကသာ မကြောက်သာ ပြီးမှတွေးကြောက်နေတော့တာ။ ဘေးအိမ်တွေမှာလည်း နောက်ဖေးတံခါးရှိရဲ့ သားနဲ့ဘာလို့ ကိုယ့်အိမ်ကိုမှ တံခါးလာခေါက်တာလဲ မနက် ၃ နာရီခွဲအချိန်။ အဲဒီလိုတောင်းတော့ တံခါးဖွင့်ပေးမှာလား နောက်ဖက်ခြံထဲကို ဝင်လာတာကိုက ပိုင်နက်နယ်မြေ ကျူးကျော်မှုနဲ့ရဲတိုင်လို့ ရတယ်။ တရုတ်မယန်းနဲ့ဝိုင်းကို မတ်ဆေ့ပို့ တော့ သူတို့ က အယ်မလေး ကြောက်စရာကြီး။ တရုတ်မယန်းက ဒီနေရာက safe မဖြစ်တော့ဘူး သူ့ အိမ်နီးနားချင်းရဲ့ ကားတွေ အခွဲခံရတယ်။ သူ့package delivery တွေလည်း ဖောက်ထားတာတွေ့ တယ်။ ဒါတောင် သူနေတာ ကွန်ဒိုတိုက်ခန်းအသစ်။\nနယူးဂျာစီအိမ် ညာဖက်ဘေးလမ်းကနေ နောက်ဖက်တံခါးဆီ သွားရတယ်၊ရှေ့ မှာ ကားဂိုဒေါင်၊\nဘွိုင်လာခန်းကို ကျော်ပြီးမှ ကိုယ့်အခန်းရောက်တယ်၊ နောက်ဖေးတံခါးကဝင်ရင် ပိုနီးတယ်။\nမကြီးကို ပြောပြတော့ မိန်းမအသံနဲ့အိမ်ခြေမဲ့ယောကျာ်းဖြစ်မယ် နင် တယောက်တည်းနေတာ နောက်ဖက်တံခါးကိုသုံးတာကို သိလို့ ။ နင့်ကို စောင့်ကြည့်နေတဲ့သူ ရှိလိမ့်မယ် သတိထားနေ ဆောင်းရာသီ ညနေ ၄ နာရီခွဲဆို မှောင်နေပြီ နောက်ဖက်တံခါးကို မသုံးနဲ့ တော့ အိမ်ရှေ့ တံခါးကဝင်။ မှောင်နေတော့ နောက်ဖက်မှာ စောင့်နေရင် ဘယ်လိုမှသိမှာမဟုတ်ဘူး အန္တရာယ်ရှိတယ်။ ရှိတဲ့အလေးပစ္စည်းတွေနဲ့နောက်ဖက်တံခါးကိုပိတ်ထား။ ကိုယ့်မှာကြီးကြီးမားမား ရှိတာဆိုလို့လက်ကေ့အိတ်တွေပဲရှိတယ်။ လက်ကေ့အိတ်တွေနဲ့နောက်ဖက်တံခါးကို ပိတ်လိုက်တယ်။ ချစ်အစ်မကြီးမခိုင် အကြံပေးလို့အရမ်းလေးတဲ့ ဧည့်ခန်းထိုင်ခုံနဲ့ပိတ်ထားလိုက်တယ်။ တရုတ်မယန်းကို အဲ့ဒီဓာတ်ပုံပို့ တော့ နင် အရမ်းကြောက်နေရင် ပြောင်းလေတဲ့။ ဆောင်းတွင်းကြီး အိမ်ပြောင်းရတာ ပင်ပန်းတယ် ခုတော့ safe ဖြစ်ပါတယ် နောက်ထပ်ဖြစ်ရင်တော့ ပြောင်းမယ်။ အိမ်ရှင်ကို မတ်ဆေ့ပို့ တော့ နောက်နေ့ ညနေမှ ဖုန်းနဲ့ လှမ်းမေးတယ်။ လူသံဆိုတာ သေချာရဲ့ လား ငါလည်း အစက ကြောင်အော်သံလားလို့လူသံမှလူသံစစ်စစ်။ နောက်ဖက်အိမ်တွေက ပါတီလုပ်တာများလား (come on .... မနက် ၃ နာရီခွဲ နှင်းကျနေတဲ့အချိန် ဘယ်သူကပါတီလုပ်မှာလဲ) ပါတီမဟုတ်တာ သိပ်သေချာတယ်။ နောက်ဖက်တံခါးကို လုံးဝမသုံးနဲ့ရှေ့ ဖက်တံခါးကိုပဲသုံး ဘယ်သူလာလာ တံခါးလုံးဝမဖွင့်ပေးနဲ့ ။ နောက်ဖေးမီးကို တညလုံးဖွင့်ထားရင် မီတာအရမ်းတက်မယ် လူလာရင် အလိုလို မီးလင်းတဲ့ sensor မီးလုံးတပ်ဖို့လုပ်ပေးမယ်။ ဟွန်း ... ဘယ်တော့များမှ တပ်ပေးမလဲမသိ ကိုယ် အိမ်ပြောင်းတော့မှ တပ်ပေးမယ်ထင်ပါ့။\nဝိုင်းကို ပြောပြတော့ နင့်အိမ်ရှင်ကတော့ တကတည်းမှပဲ သတိဝီရိယနဲ့ နေ အိမ်ပြန်ရင် ဘယ်ကိုမှမကြည့်ဘဲ မနေနဲ့ကိုယ့်ဘေးပတ်ဝန်းကျင်ကို ဂရုစိုက်။ ကိုယ့်နောက်က ဘယ်သူလိုက်လာတယ် ဘယ်နားမှာလူရှိတယ်ဆိုတာ သတိထား။ တခါတလေ အဲဒီမိန်းမအသံကြီးကို ကြားယောင်ပြီး လန့် နေတတ်တယ်။ ဘယ်တော့များ နောက်ဖေးတံခါးကို လာခေါက်မလဲ ညကြီးအချိန်မတော် စိတ်နှလုံးတုန်လှုပ်ခြောက်ခြားဖွယ် အသံကြီးကိုကြားရမလဲ။ ဇန်နဝါရီ ၁ ရက် ၁၀ ရက် တရားစခန်းက ပြန်ရောက်လို့အိမ်ကိုကြည့်လိုက်တော့ ခြေရာလက်ရာမပျက်။ အိမ်မှာလည်း Canon 7D ကင်မရာ၊ Macbook ကွန်ပျူတာကလွဲရင် ဘာမှတန်ဖိုးကြီးပစ္စည်း မရှိပါဘူး။ အရေးကြီးတဲ့ ပတ်စပို့ ၊ SSN ကဒ်၊ ဂျီစီကဒ်၊ ဘဏ်ချက်စာအုပ်တွေကို တရားစခန်းဆီ သယ်သွားတယ်။ ည ၇ နာရီခွဲလောက် နောက်ဖေးတံခါးကို ဖွဖွလေးလာခေါက်နေသလို စိတ်ထဲထင်လို့နောက်ဖေးတံခါးကို လှည့်လှည့်ကြည့်နေတာ။ တံခါးများ တဖြည်းဖြည်းပွင့်လာပြီး ခရေဇီမိန်းမကြီးကို တွေ့ ရမလား။ နားကိုအသားကုန်စွင့်ပြီး သတိဝီရိယရှိနေတာ ဧည့်ခန်းကပြတင်းပေါက်ကို ဒေါက်... ဒေါက်လို့ခေါက်သံကြားတော့ လန့် ဖျန့် သွားတယ်။ ပိန်းပန်းပင်၊ snake plant ပန်းအိုး ၂ အိုးကြားက မျက်နှာဖြူဖြူကို မြင်လိုက်ရတော့ ဟယ် ဒီမိန်းမကြီး အတင့်ရဲလိုက်တာ ည ၇ နာရီခွဲပဲ ရှိသေးတယ်။ ကြောက်မနေနဲ့ကိုယ်ကအထဲမှာ သူဘာလုပ်လို့ ရမှာလဲ ဘယ်သူလဲဆိုတာ အသေအချာကြည့်ထားမယ် ရဲကိုပြောပြလို့ ရအောင်။ ရှေ့ ဖက်တံခါးကိုလာဖို့အမူအယာလုပ်ပြနေတော့ အိမ်ရှေ့ တံခါးဆီသွား တံခါးမဖွင့်ပေးသေးဘဲ ရပ်နေတုန်း သူကတံခါးဖွင့်ဝင်လာတယ်။ အပေါ်ထပ်က ကက်သရင်းဟူတဲ့ သြော် ကိုယ့်အိပ်ခန်းအပေါ်ထပ်မှာနေတဲ့တယောက်။\nခြေသံပြင်းလုို့အိမ်ရှင်ကိုပြောပြတော့ ကက်သရင်းဟူနေတာတဲ့ ကုိုယ်က ခြေသံပြင်းလွန်းလို့ယောက်ျားလေးထင်နေတာ။ တံခါးမကြီးကနေ အိပ်ခန်းဆီလမ်းလျှောက်လာတဲ့အသံ ကြားရပြီဆိုရင် သူ အိမ်ပြန်ရောက်ပြီမှန်း ကိုယ်သိတယ်။ ပထမထပ်ကလူတွေ ဂိမ်းကစားကြလို့အင်တာနက်က မကောင်းဘူး ကိုယ့်အင်တာနက်ကို ရှယ်လို့ ရမလားတဲ့။ မနှစ်က ကက်သရင်းဟူ၊ အမ်မာတို့ဒုတိယထပ်ကို ပြောင်းလာတုန်းက ကိုယ့်အင်တာနက်ကို ရှယ်သုံးမလို့လာတောင်းဖူးတယ်။ တလ တယောက် ၁၀၊ ၄ ယောက်ဆိုတော့ ၄၀ နဲ့အင်တာနက် ရှယ်ပေးဖူးတယ်။ အင်တာနက် ၁၀နဲ့ရှယ်မယ်ဆိုလို့ဝမ်းသားအားရဖြစ်။ မေးရဦးမယ် ဒီဇင်ဘာ ၁၃ ရက် ပထမဆုံးနှင်းကျတဲ့နေ့မနက် ၃ နာရီခွဲ ခရေဇီမိန်းမတယောက် ကိုယ့်နောက်ဖေးတံခါးကို လာခေါက်ပြီး အစားအစာတောင်းတယ်။ တော်တော့်ကို ကျယ်ကျယ်လောင်လောင် အသံနဲ့နင် ကြားမိသလား။ ဟယ် ... လန့် စရာကြီး ဒီဇင်ဘာတလလုံး ဗာဂျီးနီးယားပြည်နယ်မှာ ကျောင်းတက်နေတာ သူ့ ဖုန်းက ကယ်လီဖိုးနီးယားဖုန်း။ ငါ အရင်တုန်းက ဝါရှင်တန်ဒီစီမှာ အလုပ်လုပ်ပြီး မေရီလန်းမှာနေခဲ့တာ ငါ့ဖုန်းက မေရီလန်းကုတ်နံပါတ်။ သူ့ ကျောင်းက Fairfax မှာ သိတာပေါ့ ကိုယ့်လုပ်ဖော်ကိုင်ဖက် တရုတ်မကလဲယားကွမ်းက Falls church ၊ ရာမားက Sterling ၊ Tyson နားမှာနေတာ။ ကိုယ်နေခဲ့တာ မေရီလန်း Rockville နားမှာ မေရီးလန်း၊ ဗာဂျီးနီးယား၊ ဒီစီဆိုတာ ဆက်နေတာပဲ။ သူ့ အခန်းဖော်ကို ဒုတိယထပ်ကောင်လေးက ညဥ့်နက်သန်းခေါင် မိန်းမတယောက်အော်သံကြားတယ် အဲဒီမိန်းမက ခရေဇီ ၂ အိမ်၊ ၃ အိမ်ကျော်ကတဲ့။ ငါ့မှာ အထိတ်တလန့် ဖြစ်လို့နောက်ဖေးတံခါးကို ဆိုဖာကုလားထိုင်နဲ့ပိတ်ထားတယ် ဒီမှာကြည့်။\nဒီလို ပိတ်ထားတယ် ဝင်လာရင် ဖုန်သုတ်တံတုတ်နဲ့ရိုက်မလို့ \nပြတင်းပေါက်တံခါးခေါက်သံနဲ့ အတူ နင့်မျက်နှာကြီး ဘွားကနဲပေါ်လာတော့ ငါ့မှာလန့် လိုက်တာ ခရေဇီမိန်းမကြီး လာပြန်ပြီလားလို့ ။ နင် သိပ်မကြောက်နဲ့ နော် ငါတို့ တွေရှိတယ် တခုခုဆို ဖုန်းဆက်လိုက် ငါတို့ အားလုံးအတူတူသွားပြီး ရဲတိုင်ကြမယ်။ (ဟမ် .... ဘယ်နှယ့်အတူတူသွားပြီး ရဲတိုင်ရမှာလဲ ရဲတိုင်ချင်မှတော့ ၉၁၁၊ မြို့ရဲကို ဖုန်းဆက်လိုက်ရင် ၅ မိနစ်အတွင်းရောက်လာမှာကို) ခုလိုအားပေးစကားပြောတာ ကျေးဇူးတင်ပါတယ် ကိုယ့်ကိုကူညီမဲ့သူတွေရှိတယ်ဆိုတော့ မကြောက်တော့ဘူး တခုခုဆို အပေါ်ထပ်ကို ပြေးလာခဲ့မယ်။ တရားစခန်းမှာသိတဲ့ ဒေါက်တာအစ်မက သတင်းပေးလို့ကွင်းဖက်မှာ လုံးခြင်းအိမ်အောက်ဖက် ကားဂိုဒေါင်ကုို ပြင်ထားတဲ့ studio အခန်းကို သွားကြည့်တယ်။ အခန်းက ကျဉ်းကျဉ်းလေး အိပ်ခန်း၊ မီးဖိုချောင်၊ bath tub မဟုတ် ရေပန်းနဲ့ ချိုးတဲ့ဟာ ၄၀၀ - ၄၅၀ square foot လောက်ပဲကျယ်တယ်။ အပေါ်ထပ်မှာ ဘယ်သူမှမနေဘူး ဘူတာရုံနဲ့၁၅ မိနစ် ကိုယ်အရင်နေခဲ့ဖူးတဲ့နေရာနားမှာ အစားအသောက်ပေါတယ်။ မကြီးသူငယ်ချင်းအစ်မတွေနဲ့နီးတယ်။ ရုံးကို ရထား ၁ နာရီ လမ်းလျှောက်တာ နာရီဝက် ၁ နာရီခွဲ အချိန်ပေးရတယ်။ commute time ၁ နာရီ၊ ၁ နာရီခွဲဆိုတာ ကြာတယ်လို့ မဆိုနိုင်ဘူး။ ဈေးလည်းသက်သာတယ် တယောက်တည်း သူများနဲ့ ရှယ်နေစရာမလို။ အမေက ကျဉ်းလည်းကိစ္စမရှိဘူး အဲ့ဒီနေရာက safe ဖြစ်တယ် နေထိုင်မကောင်းရင် အသိအစ်မတွေနဲ့၁၀ မိနစ်ပဲဝေးတော့ လာကြည့်ပေးနိုင်တယ်။ သူများတွေနဲ့ရှယ်နေတုန်းကလည်း ကိုယ့်အိပ်ခန်းထဲမှာပဲ နေတာပါပဲ ဧည့်ခန်းမှာတောင် မထိုင်ဖြစ်ဘူး တခါတလေမှ။ ဝိုင်းကိုပြောပြတော့ နင် mediumlism ကနေ minimalism ဖြစ်ရတော့မယ် ကောင်းတယ်ဟေ့။\nဝိုင်းက မန်ဟက်တန် တယောက်အိပ်ခန်းရဲ့ ဧည့်ခန်းမှာ အခန်းဖွဲ့ နေတဲ့သူ တလ ၁၂၀၀ ပေးရတယ်။ သူ့ ရုံးနဲ့လမ်းလျှောက်ရင် ၁၀ မိနစ်၊ gym ၊ broadway ပြဇာတ်တွေနဲ့နီးနီးနားနား နေချင်သူ၊ သွားရေးလာရေးအတွက် အချိန်ကုန်မခံချင်သူ၊ အိမ်မှာမနေဘဲ ခရီးအမြဲထွက်ရသူ၊ အိမ်မှာနေလည်း အိမ်မကပ်သူ။ ကိုယ်က မီးဖိုချောင်ကျယ်ကျယ်၊ စာကြည့်ခန်း၊ ဝရန်တာ၊ စိုက်ပျိုးဖို့ မြေလေးပါတဲ့အိမ်၊ ဆိတ်ငြိမ်တဲ့ရပ်ကွက်၊ ပန်းခြံ၊ trail လမ်းတွေ လမ်းလျှောက်ထွက်ချင်သူ။ ဗာဂျီနီးယားမှာ ရာမားရဲ့town house အိမ်လေးက သိပ်လှတာပဲ။ New Year Sale တွေနဲ့ဝယ်ချင်နေတာတွေကို ဘရိတ်အုပ်ထားရတယ် ထားစရာနေရာမရှိတော့မှာမို့ လို့ ။ စတိတ်ရောက်ကတည်းက ပြောင်းလိုက်ရတဲ့ပြည်နယ်၊ ပြောင်းလိုက်ရတဲ့အိမ်ဆိုတာ ခုတော့ ဘယ်ကိုပြောင်းရမလဲ လာထားပဲ။ နေရာကျဉ်းကျဉ်းလေးမှာ minimalism ဖြစ်အောင် ကြိုးစားရဦးမယ်။ ထူးဆန်းသော တံခါးခေါက်သံကြောင့် ဖေဖေါ်ဝါရီလကုန်မှာ ကွင်းဖက်ကို ပြောင်းရပြန်ဦးမယ်။\nဇန်နဝါရီ ၇၊ ၂၀၁၈။\nကြောက်စရာကြီးနော်...တစ်ယောက်တည်းနေရတာ ကောင်းလည်းကောင်းမယ် မကောင်းလည်းမကောင်းဘူး....။ ညီမတော့ ရှဲနေရတာ သိပ်စိတ်ကုန်နေပြီ ။ တစ်အိမ်လုံးငှားပြီး တစ်ယောက်တည်းနေချင်တယ်..။ ဒီမှာတော့ မဖြစ်နိုင်ဘူးပေါ့ ။ အိမ်သစ်မှာအစစအရာရာအဆင်ပြေပါစေ အမရယ်..။ဘယ်လောက်ဝေးဝေး သတိလေးထားပြီးရှေ့ပေါက်က၀င်နော်..။\nတစ်ယောက်တည်းနေရတာ နေမကောင်းဖြစ်ရင်၊ ခရေဇီလူတွေ နှောင့်ယှက်ရင် ဒုက္ခရောက်ပြန်တယ်။ အများနဲ့ ရှယ်နေရတာ ရေချိုးခန်းအိမ်သာ၊ အိပ်ဖို့ ခက်တာ ဒုက္ခရောက်ပြန်တယ်။ ခုတော့ ရှေ့ ပေါက်ကဝင်တယ် သတိထားနေရတယ်။\nကုိုယ် ကယ်လီဖုိုးနီးယားမှာနေတုန်းက တကယ့်ရပ်ကွက်အသန့် မှာနေတာ\nအိမ်ရှင်အမေရိကန်တွေက သူငယ်ချင်းလည်းဟုတ် ကျေးဇူးရှင်လည်းဟုတ် အလုပ်လည်းအတူလုပ်ဖူးသူဟုတ်မို့ ဈေးသက်သက်သာသာနဲ့ ပေးနေထားတာ။ အဲလိုသဘောမျိုးလေးပဲ။ နောက်ဖက်မှာပန်းခြံလေးနဲ့ ။အကျဉ်းကြီးတော့မဟုတ်ဘူး။\nတရုပ်တွေဆုိုတော့ အိမ်မှာပိုက်ဆံထားတယ်ထင်ပြီး လာတုိုက်တာတဲ့။\nလျှပ်စစ်ပြင်ဖုို့ ဆုိုလား စစ်ဖုို့ ဆုိုလားအဲလိုမျိုးပြောပြီး တံခါးခေါက်ဝင်တာ။